Dhagandey team ah nunegi hama ekani sababakee umurutha? | Mihaaru\n29 ޖުލައި 2018 - 21:52 29 comments\nސެގާޓް ހަވާލުވެ ކުޅުނު ރަސްމީ ފުރަތަމަ މެޗު ކަމަށްވާ މާޗު މަހު ބޫޓާން އަތުން 7-0 އިން މޮޅުވި މެޗުގެ ސްކޮޑުން ދަގަނޑޭ ބާކީކުރީ ނޫސްވެރިންގެ ބައްދަލުވުމަށް ހާޒިރުނުވުމުންނެވެ. އެކަމަކު ބެލެވިފައި އޮތީ ސާފުގައި ވާދަކުރާ ސްކޮޑުން އޭނާއަށް ފުރުސަތު ދޭނެ ކަމަށެވެ.\nމިރޭ ބޭއްވި ނޫސްވެރިންގެ ބައްދަލުވުމުގައި ސެގާޓް ބުނީ ދަގަނޑޭގެ ހުނަރުވެރިކަމާ މެދު ސުވާލެއް ނެތް ކަމަށާއި އޭނާ އަށް އިހުތިރާމް ވެސް ކުރާ ކަމަށެވެ. ނަމަވެސް މިއީ އާ ޖީލަކަށް ފުރުސަތު ދޭންވީ ވަގުތު ކަމަށް އޭނާ ބުންޏެވެ.\nކޯޗު ބުނި ގޮތުގައި ސްކޮޑުގައި ހިމަނަން 66 ކުޅުންތެރިއެއްގެ ނަން ނޯޓްކުރި އިރު ސްކޮޑް ފައިނަލްކުރީ އަހުލާގާއި، ޓީމު ރޫހާއި، ކުރިއަރާނެ މިންވަރާއި ހުނަރުވެރިކަމަށް ބަލާފަ އެވެ.\nއުމުރުން 32 އަހަރުގެ ދަގަނޑޭ ޓީމަށް ނުނެގުމުގައި އެ ނޫން މައްސަލަތަކެއް ނެތް ކަމަށް ކޯޗު ބުނި ނަމަވެސް އިތުރު ސަބަބުތަކެއް އުޅޭ ކަމުގެ އިޝާރާތްތަކެއް ކޯޗު ނުސީދާކޮށް ދިނެވެ. އެގޮތުން އޭނާ ބުނީ ގައުމީ ޓީމަށް ކުޅެން ޖެހޭނީ ފަހުރާއި ޝަރަފްވެރިކަމާ އެކީ ކޮންމެ މެޗެއްގައި ވެސް 100 ޕަސެންޓް ދޭ ކުޅުންތެރިން ކަމަށެވެ. ކުޅޭނެތޯ ޝައްކެއްގެ މަތީގައި ހުންނަ ނުވަތަ ރިޓަޔާކުރުމާ މެދު ދެ ހިޔާލެއްގައި ތިބޭ ކުޅުންތެރިން ބޭނުން ނޫން ކަމަށް އޭނާ ބުންޏެވެ.\nސެގާޓް އެ އިޝާރާތްކުރީ ދަގަނޑޭ ގައުމީ ޓީމަށް ކުޅުން ހުއްޓާލަން ވިސްނާފައި އޮތް އޮތުމަށް ކަމަށް ބެލެވެ އެވެ. ސަބަބަކީ ދަގަނޑޭ ބޫޓާން މެޗަށް ފަހު ރިޓާޔާކުރާނެ ކަމަށް އޭނާގެ ބޭބެ ބުނެފައިވާ ވާހަކަ އާއި މި ފަހަރުގެ ސާފް ޗެމްޕިއަންޝިޕުގައި ނުކުޅޭނެ ކަމަށް އޭނާ މާ ކުރިން ބުނެފައިވާ ވާހަކައެއް އަޑުއިވިފައިވާ ކަމަށް ކޯޗުގެ ވާހަކައިގެ ތެރެއިން ބުނުމެވެ.\nކޯޗާ ޖެހުނު މައްސަލަތައް ހައްލުކުރަން ދަގަނޑޭއާ އެކު ބައްދަލުވުންތަކެއް ބޭއްވި ކަމަށް ވާހަކަދެކެވިފައިވެ އެވެ. އެކަމާ ސުވާލުކުރުމުން ސެގާޓް ބުނީ އެފްއޭއެމްގެ ވެރިންގެ ހާޒިރުގައި ބައްދަލުވުމެއް ބޭއްވި ކަމަށާއި ނަމަވެސް އެ ބައްދަލުވުމުގައި ދެކެވުނު ވާހަކަތައް މީޑިއާގައި ތަފްސީލްކުރަން ބޭނުންނުވާ ކަމަށެވެ.\nއެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒް ވިދާޅުވީ އަލުން ގައުމީ ޓީމަށް ކުޅޭނެ ވާހަކައެއް ދަގަނޑޭ އެ ބައްދަލުވުމުގައި ނުބުނާ ކަމަށެވެ. ނުކުޅޭނެ ކަމަށް ސީދާ ބުނިތޯ އެހުމުން ޖަވާޒް ވިދާޅުވީ "ދަގަނޑޭ ގައުމީ ޓީމަށް ނުކުޅޭނެ ކަމަށް މީޑިއާގައި ބުނެފައިވާ ކަމަށެ"ވެ.\n"ފަހުން ބޭއްވި ބައްދަލުވުމުގައި ވެސް އޭނާ އެ ނިންމުން ބަދަލުވި ވާހަކަ ބުނެފައެއްނުވޭ،" ޖަވާޒް ވިދާޅުވި އެވެ.\nދަގަނޑޭ މި ސީޒަނުގައި 25 ގޯލް ޖަހާފައިވާއިރު އޭގެ ތެރޭގައި އޭއެފްސީ ކަޕުގައި ޖެހި ހަ ގޯލް ހިމެނެ އެވެ.\nކޯޗު ބުނީ ބައެއް ކުޅުންތެރިން ކްލަބް ލެވެލްގައި ލަނޑު ޖެހިޔަސް ގައުމީ ޓީމުގައި ނުޖަހާ ކަމަށެވެ. އަދި ދަގަނޑޭ އެންމެ ފަހުން ގައުމީ ޓީމަށް ލަނޑެއް ޖެހީ 2016 ގައި ލާއޮސް ކޮޅަށް ކަމަށް ސެގާޓް ބުންޏެވެ.\nއެކަމަކު މިދިޔަ އަހަރާއި މި އަހަރު އަނިޔާގެ ސަބަބުން ދަގަނޑޭއަށް ގައުމީ ޓީމުގެ މެޗުތަކެއް ގެއްލިފައިވެ އެވެ.\nކޯޗު ބުނީ ދަގަނޑޭއާ މެދު ކިތަންމެ ހަމްދަރުދީ ވިޔަސް ޓީމަށް ނެގެން ނެތް ކަމަށެވެ. އަދި މިއީ ގައުމީ ޓީމާ ދުރަށް ޖެހިލަން ދަގަނޑޭއަށް އެންމެ އެކަށީގެންވާ ވަގުތު ކަމަށް ވެސް ބުންޏެވެ. އެވާހަކަށް ބާރު އެޅުމުގެ ގޮތުން މިސާލު ދައްކަމުން އޭނާ ބުނި ގޮތުގައި ސްޕެއިނުގެ އަންދްރޭ އިނިއެސްޓާ އާއި ސްވިޑަންގެ ޒަލަޓާން އިބްރަހިމޮވިޗް ފަދަ ކުޅުންތެރިން ވެސް ވަކި ހިސާބަކުން ގައުމީ ޓީމާ ދުރަށް ދެ އެވެ.\nދަގަނޑޭގެ އުމުރުގެ ވާހަކަ ކޯޗު ތަކުރާރުކޮށް ބުނި ނަމަވެސް އޭނާއާ އެއް އުމުރެއްގެ މިޑްފީލްޑަރު މުހައްމަދު އާރިފް (ބަކާ) ވަނީ ޓީމަށް ނަގައިފަ އެވެ. އެކަމާ ސުވާލުކުރުމުން ކޯޗު ބުނީ ފޯވާޑުންނާ ބަލާއިރު މިޑްފީލްޑަރުންނާއި ޑިފެންޑަރުންނަކީ ތަފާތު ބައެއް ކަމަށެވެ.\n"ޑިފެންޑަރުން ތަންކޮޅެއް އުމުރުން ދުވަސް ވިޔަސް މައްސަލައެއް ނެތި ތަޖުރިބާއާ އެކު ކުޅެވޭނެ. ބަކާގެ ވަރަށް ތަޖުރިބާ ހުންނާނެ. އަނެއްކާ އޭނާ އަކީ އިސްކޮޅުން ދިގު ކުޅުންތެރިއެއް. އޭނާ އަށް ސްޓޮޕަރަކަށް ކުޅެވިދާނެ. އެހެން މީހަކު އޭނާ އެ މަގާމަށް ބޭނުންނުކުރިޔަސް އަހަންނަށް އޭނާގެ ބޭނުން ހިފިދާނެ އެތަނަށް،" ކޯޗު ބުންޏެވެ.\nއަނެއްކޮޅުން އަނިޔާގައި ގިނަ ދުވަސްތަކެއް ހުރެ އެނބުރި އައިސް ފޯމަށް ނޭޅި ހުރި ފޯވާޑް އަސަދުﷲ އަބްދުﷲ ސްކޮޑަށް ނެގިއިރު މި ފަހަރު ރަނގަޅު ކުޅުމެއް ދައްކަމުން އަންނަ ޓީސީގެ ފޯވާޑް އިޝާން އިބްރާހިމް (ސައްޓު) ނެތެވެ. އެކަމާ ބެހޭ ގޮތުން ވާހަކަ ދައްކަމުން ކޯޗު ބުނީ އަސަދުﷲ އަކީ ރާއްޖޭގައި ހުރި ހަމައެކަނި "ހަގީގީ ސެންޓަ ފޯވާޑް" ކަމަށާއި އޭނާގެ ފޯމްގެ މައްސަލަތަކެއް ހުއްޓަސް ރިސްކެއް ނަގަން ބޭނުންވީ ޓީމަށް އެހީވެވިދާނެތީ ކަމަށެވެ.\nހަތަރު ގޯލްކީޕަރުން ނެގިއިރު އޭގެ ތެރޭގައި ޓީސީގައި ރަނގަޅު ކުޅުމެއް ދެއްކި އަދި އޭއެފްސީ ކަޕުގެ ތަޖުރިބާ ވެސް ހުރި ޒުވާން ގޯލްކީޕަރު ނަދީމް އާދަމް (ރިކޫ) ނެތެވެ. އެކަމާ ބެހޭ ގޮތުން ސެގާޓް ބުނީ "ފަހަރުގައި އަހަރެންގެ ސިސްޓަމަށް [އޭނާ] ނުފެތެނީ" ކަމަށެވެ.\nމީގެ އިތުރުން ވެސް މި ސީޒަނުގައި މޮޅަށް ކުޅުނު އަދި ކޯޗު އެބުނާ އުމުރަށް ފެތޭ ބައެއް ކުޅުންތެރިން ނުނަގަ އެވެ. އޭގެ ތެރޭގައި އީގަލްސްގެ ހުނަރުވެރި ފޯވާޑް އަހުމަދު ރިޒްވާން (ރިޒޭ) އާއި ނިއުގެ އުއްމީދީ ފޯވާޑް އިބްރާހިމް އަތީގް އަދި ތަޖުރިބާކާރު އެކަމަކު ޒުވާން ޑިފެންޑަރު ރިލްވާން ވަހީދު (ރިލޭ) ވެސް ހިމެނެ އެވެ. އެ ކުޅުންތެރިންގެ ވާހަކަތައް އަހަން ފެށުމުން ކޯޗު ސީދާ ޖަވާބެއް ނުދެ އެވެ. އޭގެ ބަދަލުގައި ބުނީ ނެތް ކުޅުންތެރިންގެ ވާހަކަ ނުދައްކައި ތިބި ކުޅުންތެރިންގެ ވާހަކަދައްކަން ޖެހޭ ކަމަށެވެ.\nސެގާޓް ބުނި ގޮތުގައި ޓީމު ނެގުމުގައި، ބޫޓާން އަތުން 7-0 އިން މޮޅުވި މެޗު ވަރަށް ބޮޑަށް ބަލާފާނެ އެވެ. އެ މެޗުން ރާއްޖެ މޮޅުވީ މެޗަކުން މޮޅުނުވާތާ 288 ދުވަސް ވީ ފަހުން ކަމަށާއި އެ މެޗުގައި ޒުވާން ކުޅުންތެރިން ދެއްކި މޮޅު ކުޅުމާއި ނަތީޖާގެ ވާހަކަ އަބަދުވެސް ބޮޑުކޮށްފައި ދައްކާނެ ކަމަށް އޭނާ ބުންޏެވެ.\nއެ މެޗުގެ ޕޮޒިޓިވް ވާހަކަ ނުދައްކައި އަބަދު ނެގެޓިވް ވާހަކަދައްކާތީ ކޯޗު ވަނީ ނޫސްވެރިންނާ މެދު ހިތްހަމަނުޖެހުން ވެސް ފާޅުކޮށްފަ އެވެ. އެކަމަކު ބޫޓާނަކީ އަބަދުވެސް ރާއްޖެ އަތުން ބަލިވާ ޓީމެކެވެ. އޭގެ ތެރޭގައި 2003 ގައި ހަ ލަނޑުން ބަލިވި މެޗު ވެސް ހިމެނެ އެވެ.\nއެންމެ ފަހުން ބޫޓާނާ އެކު ކުޅުނު މެޗުގައި ހަތަރު ލަނޑު ޖެހި ނާއިޒް ހަސަން (ދާދު) ގެ ވާހަކަ ކޯޗު ފަހުރުވެރިކަމާ އެކު ދައްކާ އިރު އޭގެ ކުރިން ކުޅުނު އެކުވެރިކަމުގެ މެޗުގެ ސްކޮޑުން ވެސް އޭނާ އަށް ފުރުސަތެއް ނުދެ އެވެ.


Raajjey "Tiktok Queen", Badhu'ahulaagee Video Kulhe Aammu Kohfi - Vaguthu\n9 މަސް ކުރިން ( ޑިސެމްބަރު 6, 2019 )\nރާއްޖޭގައި "ޓިކްޓޮކް ކުއީން"ގެ ނަމުން ގިނަ ބަޔަކު ދަންނަ ޒުވާން އަންހެނަކު ބަދުއަހުލާގީ އަމަލު ހިންގާ ވީޑިއޯއެއް އާންމުކޮށްފިއެވެ.\nމި ވީޑިއޯ މިހާރު މީސްމީޑިއާގެ އެކި މަންސަތަކުގައި ދައުރުވަމުންދާއިރު، ވީޑިއޯއިން ފެންނަނީ މި އަންހެން މީހާ، ފިރިހެނަކާއި ގައިގޯޅިވެ އުޅޭ މަންޒަރެވެ. ގިނަ ބައެއްގެ ފާޑުކިޔުން މިހާރު މި ވީޑިއޯއަށް އަމާޒުވަމުންދާއިރު، މި އަންހެން މީހާއަކީ މަޝްހޫރު މީސްމީޑިއާ އެޕް، ޓިކްޓޮކްގައި ގިނަ ބައެއްގެ ސަމާލުކަން މީގެ ކުރިން ހޯދާފައިވާ ފަރާތެކެވެ.\nގިނަ އަދަދެއްގެ ޓިކްޓޮކް ވީޑިއޯ މީގެ ކުރިން ކުޅެ އާންމުކޮށްފައިވާ އޭނާ "ޓިކްޓޮކް ކުއީން"ގެ ގޮތުގައި މަޝްހޫރުވެފައި ވަނީ، އޭނާ ކުޅެފައިވާ ޓިކްޓޮކް ގިނަ ވީޑިއޯތަކަކަށް އާންމުންގެ ސަމާލުކަން ލިބުމުންނެވެ.\nމި އަންހެން މީހާ، ފިރިހެނަކާއި ގައިގޯޅިވެ ބަދުއަހުލާގީ އަމަލު ހިންގާ ވީޑިއޯ މިހާރު މީސްމީޑިއާގައި ދައުރުވަމުންދާއިރު، އޭނާ އެ ވީޑިއޯ ނަގާފައިވަނީ މީސްމީޑިއާ އެޕް، ސްނެޕްޗެޓް މެދުވެރިކޮށެވެ. މިކަމާއި ގުޅިގެން ގިނަ ބައެއްގެ ފާޑުކިޔުން އޭނާއަށް މިހާރު އަމާޒުވަމުންދާއިރު، އެފަދަ މަންޒަރުތައް ކުޅެ އާންމުކުރާ މީހުންގެ މައްސަލަ ބެލުމަށް އެފަރާތްތަކުން ދަނީ ގޮވާލަމުންނެވެ.\nސްނެޕްޗެޓާއި ޓިކްޓޮކްފަދަ މީސްމީޑިއާގެ ވަސީލަތްތައް ދިވެހިންގެ މެދުގައި ފަހަކަށް އައިސް ބޮޑު މަގުބޫލުކަމެއް ހޯދާފައިވާއިރު، ދިވެހިންގެ ތެރެއިން ބައެއް ފަރާތްތަކުން މުޖުތަމައާއި ނުގުޅޭ އަދި ބަދުއަހުލާގީ މަންޒަރު ފެންނަ ވީޑިއޯތަކާއި ފޮޓޯތައް މި އެޕްތައް މެދުވެރިކޮށް ދައުރުކުރަމުންދާ މައްސަލަ ކުރިންވެސް ފެންމަތިވެފައި ވެއެވެ.\nޓިކްޓޮކް ތަރި އާދިލް ރާޖްޕުތް މަރުވި ވާހަކައަކީ ދޮގެއް!\nޓިކްޓޮކްގެ ޕާޓްނަޝިޕް އޮރެކަލްއަށް\nޓިކްޓޮކް ވީޑިއޯ ކުޅޭ ހަތަރު މީހަކު ހައްޔަރަށް\nޑިސެމްބަރު 6, 2019 18:02\nޑިސެމްބަރު 6, 2019 23:13\nއަންހެނުންގެ ހުންނަ ހަޔާތްކުޑަކަން. މިކަންވެސް ރީންދުލޭމެން ޑިފެންޑުކުރާނެ މީހަކު ލަދުހަޔަތް ކެނޑިގެން މުޖުތަމައުގެ އެހެންމީހުން ހަލާކުކުރާއިރުވެސް.\nޑިސެމްބަރު 6, 2019 23:43\nބަލަ ފިރިހެނަކާ އެކަކު ނޫންތަ އެކަމެއްކުރީ؟ ދެން އެކަކު ހަޔާތްކުޑަވެފަ އަނެކަކު ހަޔާތް ބޮޑުވާ ގޮތެއް ނުވިސްނޭ !\nޑިސެމްބަރު 7, 2019 00:04\nއޭ އަންހެނުން އެކަނިތަ ހަޔާތް ކުޑައީ؟\nޑިސެމްބަރު 7, 2019 10:39\nމަޙްޝަރު ދުވަހުން ސުވާލު ކުރެވޭނީވެސް އަންހެނުންނާ އެކަނިނޫން. އެދުވަހުން ފިރިހެނެތް އަންހެނެތް ނޯންނާނެ ދެބައި ހަމަހަމައަށް ޖަޒާ ދެއްވާނެ ދުނިޔެމަތީ އަންހެން މީހަ އެކަނި ބަދުނާމު ވިޔަސް.\nޑިސެމްބަރު 6, 2019 18:14\nއަނެއްކާ އެއީ ޓިކްޓޮކް ކްއީން ޝާނީތަ؟\nޑިސެމްބަރު 7, 2019 12:27\nރަނގަޅަށް ތިވިސްނީ އެއީ ޝާރނީ މުޅި ފޭސްބުކްގައި އެ ވީޑިއޯ\nޑިސެމްބަރު 6, 2019 18:16\nމީގައި ހަމައެކަނި އަންހެން މީހާ އެކަންޏެއްނޫން ކުއްވެރިވަނީ.ފިރިހެންމީހާ ވެސް...\nޑިސެމްބަރު 6, 2019 19:24\nއަޖައިބު އޭނަ ހަމަ މެރީ ކުރާ އިރަށްތަ މި ނޫހުގަ ޖަހަން އިނގުނީ، ތި ވީޱިއޯ އުޅޭ ތާ ވެއްޖެ ދުވަސް ގަނޱެއް. ލިޔާނެ އެއްޗެ ނެތިގެންތަ ތިއުޅެނީ ވަގުތު މީހުން.\nޑިސެމްބަރު 6, 2019 20:01\nމިލާދީނީ ސަރުކާރެއްނު. ހުރިހާ ކަމެއް ހުދަވާނެ.\nފިޔަވަޅެއް އަމްދުން ވެސް ނާޅާނެ. މުސްލިމު ގައުމެއްގެ ވެރިކަން އެމްޑީޕީ އާ ޙަވާލު ކުރަން ހެޔޮނުވާނެ.\nޑިސެމްބަރު 7, 2019 08:40\nބަލަ ކުރީ ސަރުކާރުގަ ޓިކްޓޮކެއް ނެތް. އެކަލަ ވީޓިއޯ ނުހަދާ ? ބޯހަމަ ނުޖެހޭ ވާހަކަ ދައްކަން ތިބޭ ?\nޑިސެމްބަރު 6, 2019 20:08\nކޮން ޓިކްޓޮކެއްތަ. ނުބައި ނުލަފާ ކަންތައް ކުރަންވެގެން ހަދާ އެއްޗެތި.\nޑިސެމްބަރު 6, 2019 20:58\nމަޝްހޫރުކަމުން އެކަކަށްވެސް އެ އީ ކާކުކަމެ އް ނޭނގުނެވެ.\nޑިސެމްބަރު 6, 2019 23:05\nޑިސެމްބަރު 7, 2019 08:13\nޝަޒީލާ އާ ވައްތަރީ !!\nޑިސެމްބަރު 7, 2019 09:36\nއަހަރުން ދަންނަ އެއްޗަކީ ޓިކްޓެކް ޕިން. ތިބުނާ ޓިކުޓޮކެއް ލޮލަށްވެސް ނުދެކެން\nޑިސެމްބަރު 7, 2019 10:41\nރާއްޖޭގެ ހުރިހާ އަންހެނުންނެއް ނުވާނެ ނުބައެއް... މަށަކީ އަންހެނެއް މަ ނޫޅެން އެވައްތަރަކައް... ބޭނުމެއްނޫން އުޅޭކައްވެސް ﷲ އަރާ ދަފުޅުން.. ތި ޓކްޓޮކެއް އައި ފަހުން މި ކުޅޭ އަންހެނުންގެ ލަ ދުހަޔާތް ކެނޑިއްޖެ... ފިރިހެނުންނާ އަންހެނުންނާވެގެން ނަށަނީ... ބޭރު ގައުމު ތަކުގެ އަޑު ތަކުން ކިޔާފަަ ހުއްނަ ނުބައި އެއްޗެހި ވެސް ކިޔާލްނީ... ޖެއްސުނު ވައްތަރެއް ވިއްޔާ ޖައްސަނީ ... ނުވިތާކައް މައްސޫރު ބޮޑަަަައް ވާންވެގެން ބުރުގާ ވެސް ބާލަނީ .... އިިިިިިިިސްލާމް ދީނު ގަ ނުކުރަން ބުނާ ހުރިހާ ކަމެއް އއބަކުރޭ ....


Import duty ge ammdhanee midhiya mahu 16 percent mahchah\nއިމްޕޯޓް ޑިއުޓީގެ އާމްދަނީ މިދިޔަ މަހު 16 ޕަސަންޓު މައްޗަށް\nރާއްޖޭގެ އެތެރެކޮށްފައިވާ މުދާތަކެއް --\nމިދިޔަ އަހަރުގެ ޖެނުވަރީ މަހާއި އަޅައިބަލާފައި މިދިޔަ މަހު އިމްޕޯޓް ޑިއުޓީގެ ގޮތުގައި ދައުލަތަށް ލިބުނު އާމްދަނީ 16 ޕަސަންޓު އިތުރުވެފައިވާ ކަމަށް މޯލްޑިވްސް ކަސްޓަމްސް ސާވިސް (އެމްސީއެސް) އިން ބުނެފި އެވެ.\nއެމްސީއެސް އިން މިއަދު އާންމު ކުރި ތަފާސް ހިސާބުން ދައްކާގޮތުގައި މިދިއަ ޖަނަވަރީ މަހު އިމްޕޯޓް ޑިއުޓީއާއި އެހެނިހެން ފީގެ ގޮތުގައި ކަސްޓަމްސްއަށް ޖުމްލަ 182.2 މިލިއަން ރުފިޔާ ލިބިފައިވާއިރު، 2015 އަހަރުގެ ޖަނަވަރީ މަހު ލިބިފައިވަނީ 157.6 މިލިއަން ރުފިޔާ ކަމަށެވެ.\nކަސްޓަމްސް އިން ބުނީ އެއާމްދަނީ އިތުރުވެފައިވީ ނަމަވެސް މުއްދަތުގައި ރާއްޖެއަށް އިމްޕޯޓު ކުރެވުނު މުދަލުގެ ސީއައިއެފް އަގު އަދި ރާއްޖެއިން އެކްސްޕޯޓް ކުރެވުނު މުދަލުގެ އެފްއޯބީ އަގު ދައްވެފައިވާ ކަމަށެވެ.\n"މިދިޔަ އަހަރުގެ ޖަނަވަރީ މަހު 2.88 ބިލިއަން ރުފިޔާގެ މުދާ ރާއްޖެއަށް އެތެރެކޮށްފައިވާއިރު، ފާއިތުވި ޖަނަވަރީ މަހު އެތެރެކުރެވުނު މުދަލުގެ ސީއައިއެފް އަގަކީ 2.46 މިލިއަން ރުފިޔާ. މިއީ ގާތްގަނޑަކަށް 420 މިލިއަން ރުފިޔާގެ 15 ޕަސަންޓު ދަށްވުން،" ކަސްޓަމްސް އިން ބުންޏެވެ.\nމީގެ އިތުރުން މަހު ރާއްޖެއަށް އެތެރެކުރެވުނު މުދަލުގެ ތެރެއިން އެންމެ ބޮޑު ހޭދައެއް ކޮށްފައިވަނީ ކާބޯތަކެއްޗައް ކަމަށާއި އެއީ ސީއައިއެފް 517 މިލިއަން ރުފިޔާ ކަމަށެވެ. އަދި މެޝިނަރީގެ ބާވަތްތަކަށ ސީއައިއެފް 441.4 މިލިއަން ރުފިޔާ ހޭދަކުރެވިފައިވާ އިރު ތެލުގެ ބާވަތްތަކަށް ސީއައިފް 234.8 މިލިއަން ރުފިޔާ ހޭދަކޮށްފައިވާ ކަމަށް ކަސްޓަމްސް އިން ބުންޏެވެ.


ﷲގެ ހަޟްރަތުން އުންމީދު ކަނޑާނުލާށެވެ! | Jazeera\tﷲގެ ހަޟްރަތުން އުންމީދު ކަނޑާނުލާށެވެ! - Jazeera\nﷲގެ ހަޟްރަތުން އުންމީދު ކަނޑާނުލާށެވެ!\nއީމާ މުހައްމަދު ވަހީދު May 10, 2019 133 views0\nދިރިއުޅުމަކީ އިމްތިހާނެކެވެ. މި އިމްތިހާނުން ފެއިލުނުވެ ކާމިޔާބީ ހާސިލުކުރުމަށް އެތަކެއް ގުރުބާނީތަކަކާއި ކުރިމަތިލާންޖެހޭނެއެވެ. އެތަކެއް އާ ތަޖްރިބާތަކެއް ކުރަން ޖެހޭނެއެވެ. ހިތްވަރާއިއެކު ގަދައަޅައި، މަސައްކަތްކުރަން ޖެހޭނެއެވެ. ދުނިޔެވީ އެދުންތަކަށް ވުރެ އުޚުރަވީ ފައިދާއަށް އިސްކަމެއް ދޭން ޖެހޭނެއެވެ. ދުނިޔެއަށް ވުރެ އާޚިރަތް އިސްކުރަން ޖެހޭނެއެވެ. ދިރިއުޅުމުގެ އިމްތިހާނުން ފެއިލުނުވެ ކާމިޔާބީގެ އައްސޭރިއަށް ވާސިލުވެވޭނީ އެންމެ ގަދަކީރިތިވަންތަ ރަސްކަލާނގެއަށް ކުއްތަންވެ، ހެޔޮއަމަލު ކުރުމުގައި ދެމިހުންނަ ޞާލިހު އަޅުންނަށެވެ.\nއަހަރެމެން މި ވަގުތީ އާލަމުގައި ދިރިއުޅުމުގެ ދުވަސްތައް ހޭދަކުރަމުންދާއިރު، ދުނިޔެ މަތިން މާޔޫސްވެ އުންމީދު ކެނޑިގެންދާ އެތައް ވަގުތުތަކެއް އަންނާނެއެވެ. ދިރިހުރުމުގެ އެއްވެސް މަގްސަދެއް ނެތޭ ހިތަށް އަރައި އެތައް ދަނޑިވަޅުތަކެއް ތިބާއާއި ބައްދަލުކުރާނެއެވެ. ތިބާގެ އާއިލާއާއި އެކުވެރިންނާއި އަދި ގާތްތިމާގެ މީހުން މަތިން ފޫހިވާ ވަގުތުތައް ވެސް އަންނާނެއެވެ. ނަމަވެސް އެކަހަލަ ކޮންމެ ވަގުތެއްގައިވެސް ތިބާ ހެއްދެވި ކަލާނގެ މަތިން އުންމީދު ކަނޑާނުލާށެވެ. ދުނިޔޭގައި ވާހާ އެއްޗެއް ވުޖޫދަށް ގެންނެވި މާތް އިލާހަކީ އެންމެ އޯގާވެރިވަންތަ އިލާހެވެ. ތިބާ ދުނިޔެ މަތިން އުންމީދު ކެނޑި، ދިރިއުޅުން މަތިން ފޫހިވެގެންދާ ވަގުތުތަކުގައިވެސް ﷲ މަތިން އުންމީދު ކަނޑާނުލާށެވެ.\nދުނިޔޭގައި ދުވަސްތައް ހޭދަކުރަމުންދާއިރު އެއްވެސް މީހަކަށް ހަމަގައިމުވެސް އަބަދަކު އުފަލެއްގައި ނޫޅެވޭނެއެވެ. ރޭގަނޑުގެ އަނދިރިކަމުގެ މައްޗަށް ދުވާލުގެ އަލިކަން ގަދަވެގަންނަ ބީދައިން، ދިރިއުޅުމުގައިވެސް ހިތާމަވެރި ކަނު އަނދިރި ދުވަސްތަކަކަށް ފަހު އުފާވެރި ދުވަސްތަކެއް އަންނާނެއެވެ. މި ދުނިޔޭގައިވާ އެއްވެސް އެއްޗަކީ ދާއިމީ އެއްޗެއް ނޫނެވެ. މިއީ ވަގުތީ ތަނެކެވެ. މިއަދު ތިބާ ބޭނުންވާ ކަމެއް ހާސިލުނުވިއަސް މާޔޫސް ނުވާށެވެ. އޭގެ ބަދަލުގައި ސުވަރުގެވަންތަވެރިއަކަށް ވުމަށް މަސަައްކަތް ކުރާށެވެ. ދުނިޔެ މަތީގައި ފައިސާގެ ފަހަތުން ހޭބޯނާރައި ނުދުވާށެވެ. އޭގެ ބަދަލުގައި ހެޔޮ އަމަލުކޮށް އަޅުކަން ކުރުމުގައި އަވަދިވާށެވެ. ސަބަބަކީ ތިބާއާއި މަރު ބައްދަލުކުރާނީ ކޮން ވަގުތަކު ކަމެއް ނޭނގޭނެތީއެވެ.\nމާތްﷲއަށް ކުއްތަންވެ އެކަލާނގެ މަތިން އުންމީދު ކަނޑާނުލާ އަޅަކަށް ހަމަގައިމުވެސް އެކަލާނގެ ދެރަގޮތެއް މިންވަރެއް ނުކުރައްވާނެއެވެ. ކޮންމެ ކަމެއްގައިވެސް ދަސްކުރަންވީ ކެތްތެރިވެ، ހެއްދެވި އިލާހު މަތިން އުންމީދު ކަނޑާ ނުލައި ދެމިހުންނާށެވެ. ދިރިއުޅުމުގައި ދިމާވާ ކަންތައްތައް ވެސް މާތް ﷲގެ ހަޟްރަތުގައި ދެންނެވުމަށް އާދަކުރާށެވެ. ހަމަ ޔަގީނުންވެސް ތިބާއަކަށް އެކަލާނގެ ހަޟްރަތުން ނާއުންމީދާއި ކުރިމަތިލާކަށް ނުޖެހޭނެއެވެ. ދަސްކުރަންވީ ދިރިއުޅުމުގައި ދިމާވާ ގޮންޖެހުންތަކާއި މައްސަލަތަކާއި ކެރިގެން ކުރިމަތިލާށެވެ. ދިރިއުޅުމުގައި ދިމާވާ މައްސަލަތަކުން ފިލަން ދުވާނީ ފިނޑިންނެވެ. ކޮންމެ ކަމެއްގައި، މާތް ﷲ އަބަދުވެސް މިންވަރުކުރައްވާނީ އަދި ދައްކަވާނީ ވެސް އެންމެ ރަނގަޅު މަގުކަމަށް ގަބޫލުކުރައްވާށެވެ. ﷲގެ މަތިން އުންމީދު ކަނޑާނުލާށެވެ.


Male' gai boahiya vahikamuge biya mash'rooeh fashanee\nރައީސް ޞާލިޙް މިރޭ ވާހަކަފުޅު ދައްކަވަނީ: ފޮޓޯ އެމްޑީޕީ\n18 މާޗް 20193ކޮމެންޓް\nމާލޭގައި ބޯހިޔާވަހިކަމުގެ ބިޔަ މަޝްރޫޢެއް ފަށަނީ\nމާލޭގައި ބޯހިޔާވަހިކަމުގެ ބޮޑު މަޝްރޫއެއް ފެށުމަށް ތައްޔާރުވަމުން އަންނަ ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް މިރޭ ވިދާޅުވެއްޖެ އެވެ.\nރައީސް ޞާލިޙް މިހެން ވިދާޅުވީ މަޖިލިސް އިންތިހާބުގައި މާފަންނު އުތުރު ދާއިރާއަށް އެމްޑީޕީގެ ޓިކެޓްގައި ވާދަކުރައްވާ މިހާރުވެސް އެދާއިރާގެ މެމްބަރު އިމްތިޔާޒް ފަހުމީގެ ކެމްޕެއިން ފެށުމަށް މިރޭ ބޭއްވި ޖަލްސާގައި ވާހަކަފުޅު ދައްކަވަމުންނެވެ. އެ ޖަލްސާގައި ނައިބު ރައީސް ފައިސަލް ނަސީމްވެސް ބައިވެރިވެ ވަޑައިގެންނެވި އެވެ.\nމާލޭގައި ބޯހިޔާވަހިކަމުގެ ބޮޑު މަޝްރޫއެއް ފެށުމަށް ތައްޔާރުވަމުން އަންނަކަމަށް ވިދާޅުވި ނަމަވެސް އެކަމުގެ ތަފްސީލެއް ރައީސް ނުދެއްވައެވެ.\nރައީސް ވިދާޅުވީ މާލެއަކީ ހިތްފަސޭހަ ތަނަކަށް ހެދުމަށް ވެވަޑައިގެންނެވި ވައުދު ފުއްދުމަށް މަސައްކަތް ކުރައްވަމުން ގެންދަވާ ކަމުގައެވެ. އަދި އެކަމުގެ ތެރެއިން މިހާރުވެސް ކުރިން ބަންދުކޮށްފައިހުރި ބައެއް ތަންތަނާއި މަގުތައް ހުޅުވާލާފައިވާކަމަށް ރައީސް ވިދާޅުވިއެވެ.\nރައީސް ވިދާޅުވީ މާލޭ ވިޔަފާރި ބަނދަރު ތިލަފުއްޓަށް ނުވަތަ ގުޅީފަޅަށް ބަދަލު ކުރުމުގެ މަސައްކަތް މިއަހަރުގެ ތެރޭގައި ފެށިގެންދާނެ ކަމުގައެވެ. އެއާއިއެކު އެސަރަހައްދުގެ ފިހާރަތަކާއި މާލޭގައި ހުރި ބޮޑެތި ގުދަންތައްވެސް އެހެން ތަންތަނަށް ބަދަލުވާނެ ކަމަށާއި އެއާއިއެކު މާލެއަށް ލުއިތަކެއް ލިބިގެން ދާނެކަމަށް ރައީސް ވިދާޅުވިއެވެ.\nބޯހިޔާވަހިކަން ރައީސް އޮފީސް ރައީސް ޞާލިޙް\nބައްލަވާ އަތޮޅުތެރޭގައި ބޮޑު މަންޒަރު އޮތީ މާލެޔަކު ނޫންކަން ހަދުމަފުޅު ކުރައްވާ ! ރައްރަށުން ގޯތި ހޯދަން މީހުން ހުށަހެޅި ފޯމްތަށް އެހުރީ ފެންނަން އެޔާއި މެދުގައި އަވަހަށް ގޮތެއްނިއްމަވާ ދެއްވާ !\nޜަގަޅު ތިޔައީ ޔާމީނުވެސްކުރަން ކަނޑައަޅާފަ އޮތްކަމެއް ކޮންމެ މީހެއްގެ ޚިޔާލަކަށް ވިޔަސް އެކަމުން ރައްޔިތުންނަށް ފައިދާ ކުރާނަމަ އެކަމެއް ކުރިޔަށް ގެންދިއުން ބުއްދިވެރީ އަންނި ހެދިހެން ހުޅުމާލެއަކީ މައުމޫނު ފެށި މަސައްކަތަކަށްވާތީ އެތަނުގެ މަސައްކަތް ހުއްޓާލާފަ ގުޅިފަޅުން މީހުނަށް ފްލެޓްދޭން ނިންމީ ބޭބެއަށް ފައިދާވާގޮތަށް


ކޮރޯނާ ވައިރަސް –2– DhiSalafiyyah\nކޮރޯނާ ވައިރަސް – 2\n11/03/2020 އަޚްލާޤްއަލް އުޚްތު އުންމު ޢަބްދިﷲ\nކޮންމެ މުސްލިމެއްގެ މައްޗަށްވެސް ވާޖިބުވެގެންވަނީ ﷲ ތަޢާލާގެ އަމުރުފުޅުތަކަށް ބޯލަނބައި ނަހީކުރެއްވި ކަންތައްތަކުން ދުރުހެލިވުމެވެ. ނަބިއްޔާ صلى الله عليه وسلم، އިބްނު ޢައްބާސް رضي الله عنهما އަށް ކުރެއްވި ވަޞިއްޔަތުގައި ޙަދީޘްކުރެއްވިއެވެ.\n«احْفَظِ اللَّهَ يَحْفَظْكَ احْفَظِ اللَّهَ تَجِدْهُ تُجَاهَكَ» [رواه أحمد (2669) والترمذي (2516)، وصححه الألباني في المشكاة (5302)]\nމާނައީ: “ﷲ ގެ ކިބައަށް (އެބަހީ: އެއިލާހުގެ އަމުރުފުޅުތަކަށް) ތިބާ ރައްކާތެރިވާށެވެ. އޭރުން އެއިލާހު ތިބާ ރައްކާތެރި ކުރައްވާނެއެވެ. ﷲ ގެ ކިބައަށް (އެބަހީ: އެއިލާހުގެ އަމުރުފުޅުތަކަށް) ތިބާ ރައްކާތެރިވާށެވެ. އޭރުން ތިބާގެ ކުރިމަތީގައި އެއިލާހު ވޮޑިގެންވާނެއެވެ.”\nﷲ ތަޢާލާގެ އަމުރުފުޅުތަކަށް ކިޔަމަންތެރިވެ ނަހީކުރެއްވި ކަންތައްތަކުން ދުރުހެލިވުމަކީ އަޅާއަށް ލިބިގެންދާ ރައްކާތެރިކަމަކާއި ސަލާމަތްތެރި ކަމެކެވެ. އަދި ދުނިޔެއާއި އާޚިރަތުގައިވެސް ﷲ ތަޢާލާގެ ރައްކާތެރިކަން ލިބިގެންދާ ކަމެކެވެ. ފަހެ، (މުއުމިނު އަޅާއަށް) މުޞީބާތެއް މެދުވެރިވެއްޖެނަމަ ނުވަތަ ބަލިމަޑުކަމެއް މެދުވެރިވެއްޖެނަމަ އެއީ އޭނާގެ ދަރަޖަ އުފުއްލެވޭނެ ކަމެއްކަމުގައި މެނުވީ ނުވާނެއެވެ.\nނަބިއްޔާ عليه الصلاة والسلام ޙަދީޘްކުރެއްވިއެވެ.\n«عَجَبًا لِأَمْرِ الْمُؤْمِنِ، إِنَّ أَمْرَهُ كُلَّهُ خَيْرٌ، وَلَيْسَ ذَاكَ لِأَحَدٍ إِلَّا لِلْمُؤْمِنِ، إِنْ أَصَابَتْهُ سَرَّاءُ شَكَرَ، فَكَانَ خَيْرًا لَهُ، وَإِنْ أَصَابَتْهُ ضَرَّاءُ، صَبَرَ فَكَانَ خَيْرًا لَهُ» [رواه مسلم 64 – (2999)]\nމާނައީ: “މުއުމިނާގެ ކަންތަކާއިމެދު އަޖާއިބު ހުއްޓެވެ. އޭނާގެ ހުރިހާ ކަމަކީވެސް ހެޔޮ ކަމެވެ. މުއުމިނަކަށް މެނުވީ އެހެން ނުވެއެވެ. އޭނާއަށް އުފާވެރިކަމެއް ލިބިއްޖެއްޔާ ޝުކުރުކުރެއެވެ. ފަހެ، އެކަން އޭނާއަށް ހެޔޮކަމެއް ކަމުގައި ވެދެއެވެ. އަދި އޭނާއަށް ދަތިކަމެއް ކުރިމަތިވެއްޖެއްޔާ ކެތްތެރިވެއެވެ. ފަހެ، އެކަންވެސް އޭނާއަށް ހެޔޮކަމެއްކަމުގައި ވެއެވެ.”\nފަހެ، މުއުމިނު އަޅާ އޭނާގެ އުފަލުގައްޔާއި ދަތިކަމުގައްޔާއި އުނދަގުލުގައްޔާއި ލުއިފަސޭހަކަމުގައި ބަދަލުވަމުން ދަނީ ހެޔޮކަމަކުން އެހެން ހެޔޮކަމަކަށެވެ. އެއީ ނަބިއްޔާ عليه الصلاة والسلام ޙަދީޘްކުރައްވާފައިވާ ފަދައިންނެވެ.\n«وَلَيْسَ ذَاكَ لِأَحَدٍ إِلَّا لِلْمُؤْمِنِ» [رواه مسلم 64 – (2999)]\nމާނައީ: “މުއުމިނަކަށް މެނުވީ އެހެން ނުވެއެވެ.”\nމިއީ أ. د. عبد الرزاق بن عبد المحسن البدر ގެ ލިޔުމެއްގެ ތަރުޖަމާއެވެ.


Qualifying Gai China In Raajje Kolhah Fas Landu Jahaifi - Vaguthu\nކޮލިފައިންގައި ޗައިނާ އިން ރާއްޖެ ކޮޅަށް ފަސް ލަނޑު ޖަހައިފި\nޗައިނާ އާއި ވާދަކުރި ރާއްޖޭގެ ޓީމް – ފޮޓޯ: މިހާރު\nވޯލްޑް ކަޕް އަދި އޭޭޝިއަން ކަޕްގެ ކޮލިފިކޭޝަންގައި މިރޭ ގަދަފަދަ ޗައިނާ އިން ރާއްޖެ ކޮޅަށް ފަސް ލަނޑު ޖަހައިފި އެވެ.\nގަލޮޅު ރަސްމީ ދަނޑުގައި 3400 އެއްހާ ސަޕޯޓަރުންގެ ކުރިމަތީގައި ކުޅުނު މެޗުގައި ޗައިނާ އިން ޖެހި ފަސް ލަނޑުގެ ތެރެއިން ދެ ލަނޑު ކާމިޔާބުކުރީ ލިބުނު ޕެނަލްޓީތަކުގަ އެވެ.\nމެޗު ފަށައިގެން އިރުކޮޅެއް ވަންދެން ދިވެހި ޓީމުން ހަމަޖެހިލައިގެން ކުޅުނު ނަމަވެސް ޗައިނާ ޓީމުން މެޗުތެރެއަށް ވަންނަން މާގިނައިރުތަކެއް ނުނެގި އެވެ. މުޅި މެޗުގައިވެސް ހުރަސްތައް ނަގައިގެން އެޓޭކް ކުރި ޗައިނާ ޓީމުން މެޗުގައި ހެދި ފުރަތަމަ ނުރައްކާތެރި ހަމަލާ ފެނުނީ 21 ވަނަ މިނެޓުގަ އެވެ. އެޓީމުގެ7ނަންބަރު ރާއްޖޭގެ އޭރިއާ ތެރެއަށް ވަދެ ފޮނުވާލި ހަމަލާ ގޯލުގެ އަރިމަތިން ބޭރަށް ދިޔައިރު އޭގެ އިރުކޮޅެއް ފަހުން އެޓީމުން ނެގި ކޯނަރެއްގައި 11 ނަންބަރު ބޮލުން ފޮނުވާލި ނުރައްކާތެރި ހަމަލާ ކީޕަރު ފައިސަލް ވަނީ މަތަކޮށްފަ އެވެ.\nމެޗުގެ 30 ވަނަ މިނެޓުގައި އަނެއްކާވެސް ލިބުނު ހުރަހެއްގައި7ނަންބަރު ވަރަށް ހުސްކޮށް ހުރެ ފޮނުވާލި ހަމަލާ ގޯލާ އަމާޒުނުވެ ބޭރަށްދިޔައިރު އޭގެ މިނެޓެއް ފަހުން ލިބުނު ހިލޭ ޖެހުމެއްގައި އެޓީމްގެ9ނަންބަރު ފޮނުވާލި ހަމަލާ އަމާޒުވީ ރާއްޖޭގެ ގޯލުގެ މަތީ ދަނޑިއާއެވެ.\nޗައިނާ އިން މެޗުގައި އެޓީމުން ޖެހި ފުރަތަމަ ލަނޑު ކާމިޔާބުކުރީ މެޗުގެ 34 ވަނަ މިނެޓުގަ އެވެ. ވޫޒީގެ ލަނޑުން ޗައިނާ އިން ލީޑު ހޯދުމަށްފަހު މުޅި މެޗުގެ ކޮންޓްރޯލް ނެގިއިރު އެޓީމުގެ ދެވަނަ ލަނޑު ފުރަތަމަ ހާފު ނިމެން މިނެޓެއް ވެފައިވަނިކޮށް ޖަހައިދިނީ ސްޕެއިންގެ އެސްޕާންޔޮލް އަށް ކުޅެމުން އަންނަ ވޫ ލީ އެވެ. މެޗުގެ ފުރަތަމަ ހާފު ޗައިނާ އިން ނިންމާލީ2ލަނޑުގެ ލީޑަކާއެކު އެވެ.\nރާއްޖެ އިން ދެވަނަ ހާފަށް ނުކުތީ ކުރީގެ ކެޕްޓަން އަލީ އަޝްފާގް (ދަގަނޑޭ) ބޭލުމަށްފަހު ޒުވާން ކުޅުންތެރިއާ ނާއިޒު ހަސަން (ދާދު) ކުޅެން އަރުވައިގެންނެވެ. މެޗުގެ ދެވަނަ ހާފު ރާއްޖެ އިން ފަށައިގަތީ އެޓޭކިންގް އެޕްރޯޗަކާއެކު އެވެ. އެގޮތުން ފުރަތަމަ ހާފާއި ހިލާފަށް މި ހާފުގައި ދިވެހި ޓީމުން ވަނީ ފުދޭވަރަކަށް ކުރިއަށް ޖެހިލައި ޗައިނާގެ ގޯލަށް ނުރައްކާ ކުރެވޭތޯ ބަލާފަ އެވެ.\nމެޗުގެ 51 ވަނަ މިނެޓުގައި ރާއްޖެ ޓީމުން ކުރިއަށް ޖެހިލި ވަގުތުގެ ބޭނުން ހިފައި ޗައިނާ އިން ރަނގަޅު ކައުންޓާ ހަމަލާއެއް ތަނަވަސްކުރި ނަމަވެސް އެޓީމުގެ9ނަންބަރު މުޅިން ހުސްކޮށްހުރެ ފޮނުވާލި ބޯޅަ ދިޔައީ ގޯލުގެ މަތިން ބޭރަށެވެ. އޭގެ ދެތިން މިނެޓު ފަހުން ރާއްޖެ އިން ވަނީ މެޗުގައި ފުރަތަމަ ފަހަރަށް އިދިކޮޅު ޓީމުގެ ގޯލަށް ނުރައްކާ ކޮށްފަ އެވެ. ޑީއޭރިއާ ބޭރުން ކެޕްޓަން އަކުރަމް އަބްދުލްޢަނީ ފޮނުވާލި ހިލޭ ޖެހުން ގޯލުގެ މަތީ ދަނޑިއަށް އަމާޒުވި އިރު ރީބައުންޑުގައި ލިބުނު ބޯޅަ ފޯވަޑް ދާދު އަށް ރަނގަޅަށް ޖެހޭ ގޮތެއްނުވި އެވެ. އޭގެ އިރުކޮޅެއްފަހުން ރާއްޖެ ޓީމުން ނެގި ކޯނަރެއްގައި ހަމްޒާ މުހައްމަދު (ހަމްޕު) ދިން ޕާހެއްގައި ހައިޝަމް ހުހަށް ހުރެ ބޮލުން ފޮނުވާލި ނަމަވެސް އެ ހަމަލާ ޗައިނާ ކީޕަރު ވަނީ މަތަކޮށްފަ އެވެ.\nއަނިޔާވުމުގެ ސަބަބުން މެޗުގެ 60 ވަނަ މިނިޓްގައި ރާއްޖޭން ވަނީ ޑިފެންޑަރު އަހުމަދު ނޫމާން (ހެލްމެޓް)ގެ ބަދަލުގައި ސަމޫހު އަލީ (ސަމުއްޓެ) ކުޅެން އަރުވައިފަ އެވެ. ރާއްޖެ އިން ފުދޭވަރަކަށް ރަނގަޅަށް ކުޅެމުންދަނިކޮށް ޗައިނާގެ ތިން ވަނަ ލަނޑު ޖެހީ މެޗުގެ 63 ވަނަ މިނިޓްގައި ލިބުނު ޕެނަލްޓީ އަކުން ޔާން ޝޫ އެވެ.\nޗައިނާގެ ހަތަރު ވަނަ ލަނޑު ޖެހީ މެޗުގެ 83 ވަނަ މިނިޓްގުއި ލިބުނު ޕެނަލްޓީ އެއްގައި އެލްކެސަން އެވެ. ރާއްޖޭގެ ކެޕްޓަން އަކޫ ޗައިނާގެ ކުޅުންތެރިއަކަށް ކުރި ފައުލަކަށް ދިން ޕެނަލްޓީ އާއެކު އަކޫ އަށް ދެ ވަނަ ރީނދޫ ކާޑަކާ އެކު ރަތް ކާޑެއް ދައްކާ ދަނޑުން ފޮނުވާލި އެވެ. މެޗުގެ ފަހު ވިއްސަކަށް މިނެޓަށް އެޅުނު ފަހުން ރާއްޖެ ޓީމުގެ ކުޅުންތެރިން ވަރަށް ބޮޑަށް ވަރުބަލިވެފައި ތިބިކަން ފާހަގަވެފައިވެ އެވެ. މެޗުގެ އިތުރު ވަގުތުގައި ރާއްޖޭގެ ކުޅުންތެރިން ވާނުވާގައި ތިއްބާ ޗައިނާގެ ފަސްވަނަ ލަނޑުވެސް ކާމިޔާބުކޮށްދިނީ އެލްކެސަން އެވެ.\nވޯލްޑް ކަޕް ކޮލިފައިންގް: ގަދަފަދަ އުތުރު ކޮރެއާ އަށް ލަންކާ ކޮޅަށް ޖެހުނީ އެންމެ ލަނޑެއް\nސެޕްޓެމްބަރު 10, 2019 22:32\nނަސީބެއްނު. މޮޅުވި ނަމަ ރައްޔިތުންގެ ލާރިން އެތައް މިލިޔަނެއް ބޭކާރު ކުރަން ވެއްޖެ\nކޯޗު ،އިސްތިއުފާ.... ކޯޗު.. ކަޑަ\nސެޕްޓެމްބަރު 11, 2019 08:22\nކޯޗުތަ ތަނޑުމަތީގަ ކުޅެނީ؟ ކިތައްމެ މޮޅު ކޯޗެއް އައަސް ތިއޮށް ކުކުޅު ސުކޮޑަށް ވާނެ ކަމެއް މޯންނާނެ. ބޯޅަ ޚޮންޓުރޯލް އެހާ ދަށް މިސް ޕާސް އެހާގިނަ.\nސެޕްޓެމްބަރު 10, 2019 23:05\nމެޗްް ފެޝުމުގެ ކުރިން އެއްލައްކަ ދޭން ބުނީމަ ކުޅުންތެރިން ސިކުނޑި ތެރޭ ގަ އެފައިސާ އެނބުރުމުގެ ސަބަބުން ނުއެއް ކުޅެވުނު\nސެޕްޓެމްބަރު 10, 2019 23:23\nކޯޗު ބޭރު ކުރޭ. މުޅި ޓީމު އަލުން ބަލުން ނަގަންވީ. ތިއެއް ނުން ރާއްޖޭގެ ފެންވަރަކީ. ސީދާ ސިލެކްޝަން މައްސަލަ. ތި ޓީމުން ތިނުން ކުޅުމެއް ނުފެންނާނެ މީގެ 50އަހަރު ފަހުންވެސް. އެފްއޭއެމް އިސްތިއުފާ.\nސެޕްޓެމްބަރު 10, 2019 23:50\nލައްކަ އެއް?ނޫން? މިލިޔަނެއް? މަހުލޫފު ?މިމީހުންނައް?ދޭންޖެހޭނީ?\nސެޕްޓެމްބަރު 11, 2019 00:58\nކޯޗް ބޭރުކުރިޔަސް ޅަބަކަށްޓަކުން ކިރުފެލޭތަ ނެތްފެންވަރެއް ނެރެވޭތަ؟ ކޯޗް އާންމުކޮއްވަކިކުރަނީ މޮޅަށްކުޅެ ގޯލް ނުޖެހުނީމަ ޓީމަށް ކުޅެވުނުތަ؟ މެސީ ގޯލްޖަހަނީ ކޯޗް މޮޅުބީމަކަނޫން މެސީ މޮޅުވީމަ\nސެޕްޓެމްބަރު 11, 2019 01:23\nސެޕްޓެމްބަރު 11, 2019 01:31\nދިވެހިން ހީވީ ދަގަނޑޭ އެރުވީމަ މޮޅުވާނެ ކަމަށް.. އެންމެފަހު ވަގުތު ރައްޔިތުން ލައްވާ ބޮޑާ ޖައްސުވައިގެން ޓީމަށްނެގި މީހާގެ ސަބަބުން ކޯޗަށް އެތަށް ބަދަލުތަކެއް ޓީމު ރޭވުމުގާ ގެންނަން ޖެހުމުންގެ ނަތީޖާ މިފެނުނީ..\nސެޕްޓެމްބަރު 11, 2019 08:06\nކޯޗު މިވެނި ސްޓައިލަކަށް ކުޅޭށޭ ބުނީމަ ނޫނީ ބޭނުން ފޯމޭޝަނަކަށް ކުޅެވޭ މީހުން ހުސްތިބީ. ދާދު ކުރިއަށް ލައިގެން ވަކި ކުރިއެރުމެއް އައިތަ. ހާދަ ވަރެކޭ ތިހިރަވަނީ ދަގޭ އާޖެހި. ކަލޯ މީހާ ހަލާކުވާނެ ކަމެއް ނެތް. ދަގޭ އަށް އެއްމެ ބޯޅައެއް ދެވުނުތަ މެދުތެރެއިން. ދަގޭއަކީ މޮޅު ފިވެހިންގެ ފަޚުރު ހޯދާފައިވާ ޕަލޭޔަރެއް.\nސެޕްޓެމްބަރު 11, 2019 08:13\nދަގަޑޭގެ ހުނަރަށް ޖޭވާ ވ ގިނަ މީހުން އުޅޭ..އޭނަ އަށް ދިންކޮންމެ ބޯޅަ އެއް ތަފާތު ދައްކައިދިން..އޭނަ ަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަ ބަހައްޓައިގެން އެޓޭކު ނުކުރީ އޭނަގެ ހުނަރު ފެނިދާނެތީ.. ޒާތީވީމަ ބަދަލު ގިނަވާނެ\nސެޕްޓެމްބަރު 11, 2019 08:24\nދަނގަޑޭ އަރުވާގެން މޮޅުވިނަމަ ކަލޭ ތިގޮތަށް ވާހަކަނުދައްކާނެ.\nސެޕްޓެމްބަރު 11, 2019 08:26\nއާދޯ . ދުވަހަކު ފުޓުބޯޅ މެޗެއް ނުބަލާ މީހުންވެސް ދަގަނޑޭ ދަގަނޑޭ ދަގަނޑޭ. ހީވަނަީ އެހެން ފަދަކަމެއް ހެން މީޑިއާތަޖުންވެސް. މިމީހުން ހީކުރަނީ ދަގަނޑޭ އެކަނަިހަމަށް ނަތީޖާ ނެރެނީ. ބަލަ ތިބުނާ މޮޅު މީހެއްނަމަ ކޯޗުވެސް މިއޮށް ހާ ދުވަހަު އޭނަ ޓީމުން ވަކަި ކޮށްފަ ނުބަހައްޓާނެ ދޯ.\nސެޕްޓެމްބަރު 11, 2019 03:31\nމޮޅުވިނަމަ ކުޅިވަރަށް ލާރިގަނޑު ހުސްކުރީސް!\nމިހާރުވެސް މިއުޅެނީ ދެރުފިޔަ ދިމާނުވެގެން!\nހަހަހަހަ ކޮމިސަން ހަދާގެން ވެސް ކަމެއް ނުހޯދިގެން!!\nސެޕްޓެމްބަރު 11, 2019 05:53\nޅަބަކަށްޓަކުންކިރުފެލީ ކީރިތިރަސޫލާ މައްކައިން މަދީނާއަށް ވަޑައިގެން މަގުމަތީގަ ވަރަށްމުސްކުޅި ނިކަކަމެތިމީހަކު ގެއްގުޅު ކިރުވެސް ނުފަޅާ ޅަބަކަށްޓަކުން މިހާރަކު އެކަމެއް ނުވާނެ ގައުމީޓީމްގަނެތްފެންވަރެއް ނުދެއްކޭނެ ކޯޗްމޮޅަސް\nސެޕްޓެމްބަރު 11, 2019 06:58\nމޮޅުނުވި ކަމަށް ޓަކާ الله އަށް ހަމް ދުކުރަން\nލާދީނީކަންކަމަށް ޚަރަދުކުރަމުން ގޮސްމުޅިމާލިއްޔަތު\nހުސްކޮށްލާ އެނިންމަނީ އިސްލާމްދީންހިމާޔަތްކުރުމަށް\nއަބަދުވެސް ޒުވާނުން ޒުވާނުން ކުޅިވަރު ކުރިއެރުވުމުގައި\nނަމާދުކުރޭތޯ ޒަކާތްދޭތޯ ޤުރުއާންކިޔަވާތޯ ދީނަށްޢިހްތިރާމް ކުރެވޭ ކަންކަމަކީކޮބައިތޯ އެއްވެސް\nސަރުކާރަކުން ނުބަލާ ރައްޔިތުންގެފައުސާ ބޭކާރުގޮތުގައި\nމިމީހުން ހީވަނީ ﷲ ހަޞުރަތުގައި ތިމަންމެންޖަވާބުދާރީވާން ނުޖެހޭނެކަމާއި އެދުވަހުން\nބޮޑުބަޖެޓެއް ލިބޭނެކަމަށް ތޯޗެއް!!!\nސެޕްޓެމްބަރު 11, 2019 07:24\nމީ ކޯޗު ބޭނުންވި ގޮތް....\nރައްޔިތުން ޕްރެޝަރ ކުރިވަރުން ދަގަނޑޭ އަރުވާފަ ދަގަނޑޭ ލައިގެން ވަކި ވާނެ ކަމެއް ނެތް ކަން ރައްޔިތުންނައް ދެއްކީ....\nދަގަނޑޭ އަރުވާފަ ޑިފެންސިވް ގޭމެއް\nޑަގނޑޭ ބާލައިފަ އެޓޭކިންގ ގޭމެއް\nއަދިވެސް ބައްސާމް މެންނަށް ވިސްނޭކަށް ނުވޭތަ\nސެޕްޓެމްބަރު 11, 2019 07:27\nއަސްލު ކޯޗު ބަދަލުކުރަންވީ\nކޯޗު ބޭނުންވަނީ ދަގަނޑޭ ލައިގެން ވަކި ވާނެ ކަމެއް ނެތްކަން ދައްކަން....މިހާރު އެހެން ބުނާނެ\nސެޕްޓެމްބަރު 11, 2019 08:02\nދޫވިހަ މަހުލޫފުގެ ސުންޕައިކަމުން\nމަހުލޫފުގެ އަނގަވިހަކަން މިއެނގެނީ


އިންތިހާބުގައި އޮފިޝަލުންގެ ގޮތުގައި މަސައްކަތް ކުރަން ބޭނުންވާ ފަރާތްތަކަށް ފުރުސަތު ހުޅުވާލައިފި! | Sandhaanu\nއިންތިހާބުގައި އޮފިޝަލުންގެ ގޮތުގައި މަސައްކަތް ކުރަން ބޭނުންވާ ފަރާތްތަކަށް ފުރުސަތު ހުޅުވާލައިފި!\nލޯކަލް ކައުންސިލްތަކުގެ އިންތިޚާބާއި އަންހެނުންގެ ތަރައްގީއަށް މަސައްކަތްކުރާ ކޮމިޓީގެ އިންތިހާބުގައި އޮފިޝަލުންގެ ގޮތުގައި މަސައްކަތް ކުރަން ބޭނުންވާ ފަރާތްތަކެއް ހޯދަން މިދިޔަ ބުރާސްފަތި ދުވަހު ވަނީ އިއުލާނުކޮށްފައެވެ.\n2020 ވަނަ އަހަރުގެ އޭޕްރީލް މަހު ބާއްވަން އުޅުނު ލޯކަލް ކައުންސިލް އިންތިހާބު ކޮވިޑާ ގުޅިގެން ލަސްކުރުމަށް ފަހު، ދެން ބާއްވަން އުޅުނީ އަންނަ މާޗް މަހުގެ ހަ ވަނަ ދުވަހު އެވެ.\nނަމަވެސް ފަހުން އިލެކްޝަން ކޮމިޝަނުން (އީސީ) އިން ވަނީ ކައުންސިލްތަކުގެ އިންތިހާބު އަންނަ އެޕްރީލް ތިނެއްގައި ބާއްވަން ތާވަލުކޮށްފައެވެ.\nމި އަހަރު ޓާސްކް ފޯހަށް 150-200 ދެމެދުގެ އަދަދަކަށް މީހުން ބޭނުންވާ އިރު، އޮފިޝަލުންގެ ގޮތުގައި އިތުރު 4000-5000 މީހުން ބޭނުންވާނެ ކަމަށް އެކޮމިޝަނުން މައުލޫމާތު ދެއެވެ. ޢަދި އޮފިޝަލުންނަށް ވުމަށް ކުރިމަތިލެވޭނީ ޖެނުއަރީ 14 އިން ފަށައިގެންނެވެ.\nވޯޓުލުން ރާއްޖެއިން ބޭރުގައި ކުރިއަށް ގެންދަން އެ ގައުމުތަކުގެ ސަރުކާރުން ހުއްދަ ދޭނެތޯ ބަލަން ފޮރިން މިނިސްޓްރީ އާއެކު މަޝްވަރާ ކުރަމުން ދާ ކަމަށާއި އެގޮތެއް ކަނޑައެޅޭނީ އެ މަޝްވަރާތަކަށް ފަހުގައި ކަމަށް ވެސް ވިދާލުވެއެވެ.


ކުކުޅެއް ދެކެ ބިރުން ދުވަމުންދިޔަ މީހަކަށް ގިނަ ބައެއްގެ ސަމާލުކަން ލިބިއްޖެ |\nއޮކްޓޯބަރ 14, 2018 28 0\nކުކުޅެއް ދެކެ ބިރުން ދުވަމުންދިޔަ މީހަކަށް ގިނަ ބައެއްގެ ސަމާލުކަން ލިބިއްޖެ\nބައެއް މީހުންނަކީ ކުކުޅު ދެކެ ބިރުން އުޅޭ ބައެކެވެ. ހާއްސަކޮށް އަންހެނުންނެވެ. އާއްމުކޮށް ގިނަ ބަޔަކު ކުކުޅެއް ފެނިއްޖެ ނަމަ އުޅޭނީ ތެޅި ފޮޅޭ ވައްތަރަށެވެ. އަދި އޭގެން އެއްޗެއް ފަހަތުން އަންނަ ނަމަ، އެ ދިޔައީ ކައިރީގައި ތިބި މީހުންގެ ޒަމާނެއެވެ. މުޅި ސަރަހައްދުގައި އެ މީހުން އެނބުރޭނެއެވެ. އަދި އެ ކުކުޅުވެސް އުޅޭނީ އެ މީހުން ބިރު ގަންނަވަން ވެގެންނެވެ.\nމިއީވެސް އެފަދަ ހާދިސާއެކެވެ. އިނގިރޭސިވިލާތުގެ ޔުނިވާސިޓީއެއްގައި ކިޔަވަމުންދާ ދަރިވަރެއްގެ ފަހަތުން ދިޔަ ކުކުޅެއްގެ ސަބަބުން އޭނާ ދުވެ ނަގާ މަންޒަރު އެ ވީޑިއޯއިން ފެންނައިރު، އެތައް ބަޔަަކަށް އެ ވީޑިއޯ ބަލައިފިއެވެ. އެތައް ބަޔަކު އެ މަންޒަރު ބަލާ މަޖާކުރިއެވެ. އަދި އެ މީހާއަށް މަލާމަތްވެސް ކުރިއެވެ.\nމިހާރު އެ ވީޑިއޯ ކޮޅު ބޭނުންކޮށްގެން މީމްތައްވެސް ވަނީ ހަދާފައެވެ. ޓްވިޓާ މެދުވެރިކޮށް ހިއްސާކޮށްފައިވާ ވީޑިއޯ ކޮޅު އެތައް މިލިއަން މީހުން ބެލިއިރު، އެ ވީޑިއޯ ޓްވީޓް ކުރީ ބޯޒް މާރބާޗްއެެވެ.\nއޭނާ މަސައްކަތް ކުރާ ތަނުގެ ސީސީޓިވީ ފޫޓޭޖަށް އަރާފައިވާ އެ ވީޑިއޯ އޭނާ ހިއްސާކޮށްފައިވާއިރު، އޭނާ ބުނީ، އެ ކުކުޅު އޭނާ ފަހަތުން ދުވީ އޭނާއާއެކު މަސައްކަތް ކުރާ އަންހެނުންތައް އެ ކުކުޅު ދެކެ ބިރުގަންނާތީ ކަމަށެވެ.\n“އެހެންވެ އަހަރެން ލައްވާ އެ މީހުން މަސައްކަތް ކުރުވީ އެ ޖުކުޅު އެތަނުން ބޭރު ކުރަން”. މާރބާޗް ބުންޏެވެ.


Spain gaumee team gai Real aai Barcelona ge nufoozu kudavanee! - AO News\nސްޕެއިނުގެ ގައުމީ ޓީމުގައި ރެއާލާއި ބާސެލޯނާގެ ނުފޫޒު ކުޑަވަނީ!\nމި ފަހަރުގެ ޔުއެފާ ނޭޝަންސް ލީގުގައި ޖަރުމަނު އަތުން 6-0 އިން ސްޕެއިން މޮޅުވި މެޗުގެ ތެރެއިން. --ފޮޓޯ: ގެޓީ އިމޭޖަސް\n2018 ވަނަ އަހަރުގެ ފީފާ ވޯލްޑްކަޕްގެ ދެވަނަ ބުރުން އެ މުބާރާތް ބޭއްވީ ގައުމުކަމަށްވާ ރަޝިޔާ އަތުން ބަލިވީ ހިސާބުން ސްޕެއިނުގެ ގައުމީ ޓީމަށް ބަދަލުތަކެއް ގެންނަން މަޖުބޫރުވިއެވެ. އެގޮތުން، އެ މުބާރާތުގައި ސްޕެއިނަށް އިރުޝާދު ދިން ވަގުތީ ކޯޗު ފެނާންޑޯ ހިއޭރޯ މަގާމުން އިސްތިއުފާދިނުމާއެކު ކުރީން ބާސެލޯނާ އަށް ކޯޗުކޮށްދިން ކުރީގެ ކުޅުންތެރިޔާ ލުއިސް އެންރީކޭ ވަނީ އެ މަގާމަށް އައްޔަންކޮށްފައެވެ.\nމިއާއެކު، ގިނަ ބަޔަކު އުއްމީދުކުރަމުންއައި ފަދަ ބަދަލުތަކެއް ވޭތުވެދިޔަ ދެ އަހަރެއްހާ ދުވަހުގެ ތެރޭގައި ސްޕެއިނުގެ ގައުމީ ޓީމުން ވަނީ ފެނިގެންގޮސްފައެވެ. މިހާރުގެ ސްޕެއިނުން ޓީމުން ފެނިގެންދާނެ އެންމެ ބޮޑު ބަދަލެއްގެ ގޮތުގައި ފާހަގަވެގެންގޮސްފައިވަނީ ކުރީގެ އަހަރުތަކާ ހިލާފަށް އެ ގައުމުގެ ބޮޑު ދެ ކްލަބަށް ނިސްބަތްވާ ކުޅުންތެރިންގެ އަދަދު ގައުމީ ޓީމުގައި މަދުވުމެވެ. މިއީ ރަނގަޅު ނޫން ބަދަލެއްގެ ގޮތުގައި ގިނަ ބަޔަކު ފާހަގަކުރުމަކީ އެކަށީގެންވާ ކަމެކެވެ. އެހެނީ ސްޕެއިނުން 2008 އިން ފެށިގެން 2012 ގެ ނިޔަލަށް ކުޅެވުނު ބޮޑު ތިން މުބާރާތް ކަަމަށްވާ، 2008 އާއި 2012 ގެ ޔޫރޯގެ އިތުރުން 2010 ވަނަ އަހަރުގެ ވޯލްޑްކަޕްގެ ޗެމްޕިއަންކަން ހޯދިއިރު އެ ކާމިޔާބީގައި އެންމެ ބޮޑު ހިއްސާއެއްވީ ރެއާލް އަދި ބާސެލޯނާގެ ކުޅުންތެރިންނެވެ.\nއެހެންނަމަވެސް، މި ދެ ކުލަބަށް ނިސްބަތްވާ ގިނަ ކުޅުންތެރިންނާއެކު އޭގެ ފަހުން ކުޅެވިދިޔަ ބޮޑެތި މުބާރާތްތަކުން ހިތްދަތިގޮތަކަށް އަލްވަދާއު ކިޔަންޖެހިފައިވާއިރު، އެންމެފަހުން ކުޅެވުނު ވޯލްޑްކަޕްގައި ރެއާލް އަދި ބާސެލޯނާ އަށް ނިސްބަތްވާ 10 ވަރަކަށް ކުޅުންތެރިންނާއެކު ނިކުމެ އެ މުބާރާތުގައި ނާކާމިޔާބީއާ ކުރިމަތިލާންޖެހުމުން މިހާރު މިވަނީ ބަދަލަކަށް ބޭނުންވެފައެވެ. އަދި އެ ފަހަރުގެ މުބާރާތަށްފަހު ބައެއް ސީނިއާ ކުޅުންތެރިން ރިޓަޔާކުރުމާއެކު ބަދަލުގައި އެ މަގާމު އަދާކުރާނެ ކުޅުންތެރިންނަށް މިވަނީ ބޭނުންވެފައެވެ.\n2013 ވަނަ އަހަރުގައި ކުޅެވުނު މެޗެއްގެ ކުރީން ސްޕެއިނުގެ ޓީމު ފޮޓޯއަކަށް ހުއްޓިގެން. –ފޮޓޯ: ގެޓީ އިމޭޖަސް\nއެގޮތުން، ސްޕެއިނުގެ ޓީމަށް ގެނައި ބަދަލުތަކުގެ ތެރޭގައި މި ފެނިގެންދަނީ ގައުމީ ޓީމުގެ ސްކޮޑުގައި އެ ގައުމުގެ ބޮޑު ދެ ކްލަބަށް ނިސްބަތްވާ ކުޅުންތެރިންގެ އަދަދު މަދުވެގެންދިއުމެވެ. މީގެ ސަބަބުތަކުގެ ތެރޭގައި ހިމެނެނީ އެ ދެ ކްލަބުގައި މިވަގުތު ތިބި ސްޕެއިނަށް ނިސްބަތްވާ ކުޅުންތެރިންނަކީ އެކި އުމުރުފުރާގެ ގައުމީ ޓީމުތަކުގައި ހިމެނޭ ޒުވާން ކުޅުންތެރިންނަށްވުމާއި، ސީނިއާ ޓީމަށް އެރޭ ފެންވަރުުގެ ކުޅުންތެރިން އެހެން ކްލަބުތަކުގައި ތިބުމެވެ. ހާއްސަކޮށް ސްޕެނިޝް ލީގުން ބޭރުގައި ކުޅޭ އެ ގައުމުގެ ކުޅުންތެރިން ކުރިއަށްވުރެ ގިނަވުމެވެ.\nމިހާރުގެ ސްޕެއިނުގެ ގައުމީ ޓީމަށް އައިސްފައިވާ ބަދަލަކީ މުސްތަގުބަލަށް ބަލާއިރު ރަނގަޅު ބަދަލެއްގެ ގޮތުގައި ގިނަ ތަޖުރިބާކާރުން ގަބޫލުކުރެއެވެ. އެހެނީ ކުރިން ވެސް ބެލެވިފައިއޮތްގޮތުން އެ ގައުމުއްގެ ކުޅުންތެރިން އަމިއްލަ ލީގުގެ އިތުރުން ޔޫރަޕްގެ އެހެނިހެން ބޮޑެތި ލީގުތަކުގައި ކުޅޭނަމަ އެއީ ކުޅުންތެރިންނަށް ހުރިހާ ގޮތަކުން ވެސް ލިބޭނެ ކުރިއެރުމެކެވެ. ހަމައެގޮތަށް ސްޕެއިނުގެ ބޮޑު ދެ ކްލަބުގައި ހިމެނޭ އެ ގައުމަށް ނިސްބަތްވާ ކުޅުންތެރިންގެ އަދަދު ވެސް ގިނަ ކުރަންޖެހޭނެއެވެ. އެއީ މިހާރުގެ ހާލަތަށް ބަލާއިރު ރެއާލްގެ އިތުރުން ބާސެލޯނާގައި ވެސް ޔޫރަޕް އަދި އެހެނިހެން ބައްރަށް ނިސްބަތްވާ ގައުމުތަކުގެ ކުޅުންތެރިން ތިބުމުން އެ ކުޅުންތެރިންގެ އަދަދު މިހާރަށްވުރެ އިތުރުވެގެންދިއުމަކީ ޒުވާން ކުޅުންތެރިންނަށް ކުުރިމަތިވެދާނެ ގޮންޖެހުމެކެވެ.\nސްޕެއިނުގެ ގައުމީ ޓީމުގައި ހިމެނޭ ކުޅުންތެރިންނަށް މިވޭތުވެދިޔަ އަހަރުތަކުގައި އައި ބަދަލުތަކަށް ނަޒަރު ހިންގާލާއިރު، އެންމެ ފަހުން އެކުލަވާލި ސްކޮޑަށް ބަލާލުމުން ފެނިގެންދާނެއެވެ. އެގޮތުން، މިހާރު ކުރިއަށްދާ ޔުއެފާ ނޭޝަންސް ލީގުގައި މި މަހު ކުޅެވިދިޔަ މެޗުތަކަށް ނެގި ސްޕެއިނުގެ ސްކޮޑުގައި ތިބީ ރެއާލާއި ބާސެލޯނާ އަށް ނިސްބަތްވާ ހަތަރު ކުޅުންތެރިންނެވެ. މިއަދަދު މިހާ ބޮޑަށް މަދުވެގެންދިއުމުގެ ސަބަބުތަކުގެ ތެރޭގައި އަނިޔާ އާއި ފިޓްނަސް މައްސަލައިގެ އިތުރުން އެ ދެ ކްލަބުގައި މިހާރު ތިބި ކުޅުންތެރިންގެ ތެރެއިން ސީނިއާ ކުޅުންތެރިން ނިސްބަތުން ކުރިއަށްވުރެ މަދުވުމެވެ. މިހާރުގެ ސްކޮޑަށް އަލިއަޅުވާލާއިރު އެވްރެޖް އުމުރު ވެސް އުޅެނީ 26 އަހަރުން ދަށުގައެވެ. ސްޕެއިނުން އެންމެ ފަހުގެ ވޯލްޑްކަޕަށް ނިކުތް ސްކޮޑުގެ އެވްރެޖް އުމުރަކީ ގާތްގަނޑަކަށް 28 އަހަރެވެ.\n2018 ވަނަ އަހަރު ރަޝިޔާގައި ބޭއްވުނު ފީފާ ވޯލްޑްކަޕްގައި ވާދަކުރި ސްޕެއިނުގެ ޓީމު މެޗެއްގެ ކުރީން ފޮޓޯއަކަށް ތައްޔާރުވެގެން. –ފޮޓޯ: ފީފާ.ކޮމް\nމި ހުރިހާ ކަމަކަށް ބަލާއިރު، މިހާރުގެ ސްޕެއިނުގެ ގައުމީ ޓީމަށް އައިސްފައިވާ ބަދަލުތައް އެނގިގެން ގޮސްފިއެވެ. ސްކޮޑުގެ އެވްރެޖް އުމުރު ހަގުވުމަކީ މުސްތަގުބަލަށް ވިސްނާއިރު ރަނގަޅު ބަދަލެކެވެ. މީގެ ހެކިތައް ޔުއެފާ ނޭޝަންސް ލީގުގައި ޖަރުމަނާ ދެކޮޅަށް އެންމެ ފަހުން ކުޅެވިދިޔަ މެޗުގެ ނަތީޖާއަށް ބަލާލިޔަސް ފެނިގެންދާނެއެވެ. ސްޕެއިނުން ވަނީ 6-0ގެ ތަފާތަކުން ޖަރުމަން ބަލިކޮށްފައެވެ. މިއީ ވާދަވެރި މެޗެއްގައި ޖަރުމަނުން މިހާތަނަށް އެންމެ ތަފާތު ބޮޑު ނަތީޖާއަކުން ބަލިވި މެޗެވެ. މީގެކުރީން، 1931 ވަނަ އަހަރުގައި ކުޅެވުނު އެކުވެރިކަމުގެ މެޗެއްގައި އޮސްޓްރިއާ އަތުން އެ ޓީމު ބަލިވީ ވެސް ހަމަ މި ނަތީޖާއިންނެވެ. ހަމައެއާއެކު، އެންމެ ފަހުގެ މި ސްކޮޑާއެކު ސްޕެއިނުން ވަނީ އެ ޓީމު ހިމެނުނު ގްރޫޕުގައި ކުޅުނު ހަ މެޗުގެ ތެރެއިން ތިން މެޗު ކާމިޔާބުކޮށް، ދެ މެޗުން އެއްވަރުކޮށް އެއްވަނަ މަގާމު ހޯދުމަށްފަހު އެ މުބާރާތުގެ ސެމީ ފައިނަލަށް ދަތުރުކޮށްފައެވެ. އެ ޓީމުން މި ފަހަރުގެ މުބާރާތުގެ ގްރޫޕް ސްޓޭޖުގައި ބަލިވެފައިވަނީ އެންމެ މެޗަކުންނެވެ.\nއެހެންކަމުން، ސްޕެއިނުގެ ގައުމީ ޓީމުގައި ބޮޑު ދެ ކުލަބަށް ނިސްބަތްވާ ކުޅުންތެރިން މަދުވެ، ލީގުގެ އެހެން ކްލަބުތަކަށް ނިސްބަތްވާ ކުޅުންތެރިން އިތުރުވުމަކީ އެންމެ ފަހުން އެ ޓީމު ކުޅުނު މެޗުތަކުގެ ނަތީޖާއަށް ބަލާއިރު ލިބިގެންދިޔަ ކުރިއެރުމެކޭ ވެސް ބުނެވިދާނެއެވެ. މިއާއެކު ސްޕެނިޝް ލީގުގެ ފޯރި މިހާރަށްވުރެ ބޮޑުވެގެންދާނެ ކަމީ އެއްވެސް ޝައްކެއް އޮތް ކަމެއް ނޫނެވެ. އެހެނަސް މިއީ ބޮޑު ދެ ކްލަބަށް އޮތް ގޮންޖެހުމެކެވެ. ޒަމާނުއްސުރެ އެ ދެ ކްލަބުގެ ގިނަ ކުޅުންތެރިންތަކެއް ސްޕެއިނުގެ ގައުމީ ޓީމުގައި ނަގާކިޔަން ތިބުމަށްފަހު ކުއްލިއަކަށް އެ މަންޒަރު ބަދަލުވެގެންދިއުމަކީ ދެކެން ބޭނުންވާނެ މަންޒަރެއް ނޫނެވެ.\nއެންމެ ފަހުގެ މެޗުތަކަށް ނަޒަރު ހިންގާލުމުން ދެން ކުރިއަށް އޮތް ބޮޑު ދެ މުބާރާތަށް މިހާރުގެ ޓީމު ނިކުންނައިރު ކުރިއަށް އޮތް ދުވަސްތަކުގައި ލިބޭ ތަޖުރިބާގެ އެހީގައި މިހާރަށްވުރެ ބޮޑު ކާމިޔާބީ ހޯދުމަކީ ވެސް އެކަށީގެންވާ ކަމެކެވެ. އަދި މިހާރުގެ ސްކޮޑުގައި ކޮންމެވެސް ވަރަކަށް އުމުރުން ދޮށީ ކުޅުންތެރިން ތިބުމަކީ އުމުރުން ހަގު ކުޅުންތެރިންނަށް ވެސް އެ ފަދަ ބޮޑެތި މުބާރާތްތަކާ ކުރިމަތިލާއިރު ލިބޭނެ ފައިދާ އެކެވެ. މީގެއިތުރުން، މިވަގުތު އަނިޔާގައި ތިބި ކުޅުންތެރިންނާއެކު ސްޕެއިނުގެ ޓީމު އިތުރަށް ވަރުގަދަވެ ކުރިއެކޭ އެއްފަދައިން ފުޓްބޯޅަ ދަނޑުތަކުގައި ވިދުން ގަދަވާނެ ދުވަހަކީ އެ ކުޅިވަރު ބަލާ ކޮންމެ މީހަކު ދެކެން ބޭނުންވާނެ ދުވަހެކެވެ.\nރިޕޯޓްރެއާލް މެޑްރިޑްބާސެލޯނާކުޅިވަރުދުނިޔެސްޕެނިޝް ލީގުސްޕެއިންޔުއެފާ ނޭޝަންސް ލީގު


Ministry in nukunnaanee carnival dhookurumaa medhu gotheh nimmeema: MUO | Mihaaru\nއެމްޑީޕީގެ އިސް ބައެއް ބޭފުޅުން ހައުސިން މިނިސްޓްރީގައި. ސިޓީގެ ޖަވާބު ލިބެން ދެން ޝިފާ، އަނަސް އަދި ނިޔާޒް އަދިވެސް ހުންނެވީ މިނިސްޓްރީ ތެރޭގައި. - ފޮޓޯ: މަހްލޫފް\nމިނިސްޓްރީން ނުކުންނާނީ ކާނިވާ ދޫކުރުމާ މެދު ގޮތެއް ނިންމީމާ: އިއްތިހާދު\n13 ޖުލައި 2016 - 15:33 19 comments\nއިދިކޮޅު އިއްތިހާދުގެ ޖަލްސާ ކާނިވާ ސަރަހައްދުގައި ބޭއްވުމަށް އެދި ހައުސިން މިނިސްޓްރީ އަށް ފޮނުވި ސިޓީގެ ޖަވާބު ހޯދުމަށް އެ މިނިސްޓްރީ އަށް ގޮސް ތިއްބެއްވި ބޭފުޅުން އެ ތަނުން ނުކުންނާނީ ނޫނީ އެ ކަމާ މެދު މިނިސްޓްރީން ވަކި ގޮތެއް ނިންމެވުމުން ކަމަށް ވިދާޅުވެއްޖެ އެވެ.\nއެމްޑީޕީގެ ސެކްރެޓަރީ ޖެނެރަލް އަނަސް އަބްދުއްސައްތާރު މިއަދު ވިދާޅުވި ގޮތުގައި އިދިކޮޅު ފިކުރުގެ ބޭފުޅުން ހައުސިން މިނިސްޓްރީގައި ތިއްބަވާތާ މިހާރު ދެ ގަޑިއިރު ވެއްޖެ އެވެ. ނަމަވެސް ސިޓީގެ ޖަވާބު އަދިވެސް ލިބިފައިނުވާ ކަމަށް އޭނާ ވިދާޅުވި އެވެ.\n"ހައުސިން މިނިސްޓްރީ އަށް ފޮނުވި ސިޓީގެ ޖަވާބު ލިބެންދެން މަޑުކޮށްގެން މިތިބީ. އެކެއް ޖެހީއްސުރެ މިނިސްޓްރީގައި މި ތިބީ،" އަނަސް ވިދާޅުވި އެވެ.\nހައުސިން މިނިސްޓްރީގައި ތިއްބެވި ބޭފުޅުންގެ ތެރޭގައި އަނަސްގެ އިތުރުން އިއްތިހާދުގެ ތަރުޖަމާނު އަހުމަދު މަހްލޫފް، މާލޭ ސިޓީ ކައުންސިލްގެ ޑެޕިއުޓީ މޭޔަރު ޝިފާ މުހައްމަދު، އެމްޑީޕީގެ ޗެއާޕާސަންގެ ނައިބު އަލީ ނިޔާޒް، މެދު ހެންވޭރު ދާއިރާގެ މެމްބަރު އަލީ އާޒިމް، އެސްޓީއޯގެ ކުރީގެ މެނޭޖިން ޑިރެކްޓަރު އާދަމް އާޒިމް އަދި މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ ހިމެނިވަޑައިގަންނަވަ އެވެ.\nއިދިކޮޅު އިއްތިހާދުގެ ބައެއް ބޭފުޅުން ހައުސިން މިނިސްޓްރީގައި. ޖަވާބެއް ލިބެން ދެން އެތަނުގައި ތިއްބަވާނެ ކަމަށް އެބޭފުޅުން ވިދާޅުވި. - ފޮޓޯ: މަހްލޫފް\nއިއްތިހާދުގެ ޖަލްސާ ބާއްވަން ކާނިވާ ސަރަހައްދު ހޯދަން މިނިސްޓްރީ އަށް ފޮނުވި ސިޓީގެ ޖަވާބު ނުލިބޭތީ ސިޓީގެ ޖަވާބު ހޯދަން ނިޔާޒްގެ އިތުރުން ކުރީގެ އެޑިއުކޭޝަން މިނިސްޓަރު ޑރ. މުސްތަފާ ލުތުފީ ވެސް އިއްޔެ މިނިސްޓްރީ އަށް ވަޑައިގެންނެވި އެވެ. އެކަމަކު މިހާތަނަށް އައިއިރު ސިޓީގެ ޖަވާބެއް ނުލިބެ އެވެ.\nއިއްތިހާދުގެ ޖަލްސާ މާދަމާ ރޭ ބާއްވަން ކާނިވާ ސަރަހައްދު ދޫކޮށްދިނުމަށް އެދި އެމްޑީޕީން ސިޓީ ފޮނުވިތާ މަހަކަށް ވުރެ ގިނަ ދުވަސް ވެއްޖެ އެވެ. އެކަމަކު ކާނިވާ ސްޓޭޖް ސަރަހައްދު ކުއްޔަށް ހިފާފައިވާ ފަރާތަށް އެހެން ބަޔަކަށް ހުއްދަ ދޫކުރެވޭނީ، ހައުސިން މިނިސްޓްރީގެ ރަސްމީ ހުއްދައެއް ލިބިގެން ކަމަށްވެ އެވެ.\nއިލެކްޝަންސް ކޮމިޝަނުން މިއަދު ބުނީ އިއްތިހާދުގެ ޖަލްސާ ބޭއްވުމަށް މަގު ފަހިކޮށްދިނުމަށް އިލެކްޝަންސް ކޮމިޝަނުން ކުރަން ޖެހޭ ކަންކަން ހަލުވިކަމާ އެކު ކުރާނެ ކަމަށެވެ. އަދި ސިޔާސީ ޕާޓީތަކަށް ހުރި ހުރަސްތައް ނައްތާލަން އަބަދުވެސް މަސައްކަތް ކުރާ ކަމަށް އެ ކޮމިޝަނުން ބުނެ އެވެ.\nޖަލްސާތައް ބޭއްވުމުގެ ހުއްދަ ނުދެނީ، އިދިކޮޅު ސިޔާސީ ފަރާތްތަކަށް ހުރަސް އަޅަން ކަމަށާއި ހުއްދަ ނުދޭކަން އިލެކްޝަންސް ކޮމިޝަނާއި ފުލުހުންނަށް ވެސް އެނގޭނެ ކަމަށް އެމްޑީޕީން ވަނީ ބުނެފަ އެވެ.\nއިތުރު ލިޔުންތައް އެމްޑީޕީ އިދިކޮޅު ފަރާތްތައް އިލެކްޝަންސް ކޮމިޝަން ހައުސިން މިނިސްޓްރީ މޯލްޑިވްސް ޔުނައިޓެޑް އޮޕޮޒިޝަން\n"ބޮޑު ޖަލްސާ އަކީ އަޖައިބު ބައްދަލުވުމަކަށް ވާނެ"\n19 hours ago 204


Addu taxi thakugai Meter harukuranee\nއައްޑޫ ޓެކްސީތަކުގައި މީޓަރު ހަރުކުރަނީ\nފަސްލައްކަ ރުފިޔާ ހަރަދުކޮށްގެން އައްޑޫ ސިޓީ ޓެކްސީތަކުގައި މީޓަރު ހަރުކުރުމަށް އެރަށު ކައުންސިލުން ނިންމައިފި އެވެ.\n"އަވަސް" އާ ވާހަކަދައްކަމުން އައްޑޫ ސިޓީގެ ޑެޕިއުޓީ މޭޔަރު އަބްދުﷲ ތޮއްޔިބު ވިދާޅުވީ އައްޑޫ ޓެކްސީ ޑްރައިވަރުން ދަތުރުތަކަށް ނަގާ އަގު ކަނޑައެޅުމުގައި ހަމަހަމަ އުސޫލެއް ގާއިމް ކުރުމަށްޓަކައި ކައުންސިލާއި ޓެކްސީ ސެންޓަރުތަކާ މަޝްވަރާ ކޮށްފައިވާނެ ކަމަށެވެ. އަދި ޑްރައިވަރުންނާއި ރައްޔިތުންނަށް އެންމެ ހަމަހަމަކޮށް އަގު ކަނޑައެޅޭނެ އުސޫލަކީ މީޓަރު ހަރުކޮށްގެން ކަމަށް ދެފަރާތުން މަޝްވަރާކޮށް ނިންމި ކަމަށް މޭޔަރު ވިދާޅުވި އެވެ.\n"އައްޑޫއަކީ 21 ހަކަށް ކިލޯމީޓަރު އޮންނަ ރަށަކަށް ވެފައި އެކި ދިމާލުން ގުޅިފައި ހުންނަ އާބާދީތަކާއި ފަޅުރައްތަކެއް ހުރޭ. އެހެންވެ ވަކި ހިސާބުތަކަށް އަގު ކަނޑައަޅާ ގެން އުޅުމުގައި ގޮންޖެހުންތަކެއް، އުނދަގޫތަކެއް ހުރޭ. މީގެ އިތުރުން ބައެއް ފަރާތްތަކަށް ތަފާތުތަކެއް ކޮށް އެކި އަގުތަކުގައި ރުފިޔާ ނަގަމުންދާކަން އަޅުގަނޑުމެންނަށް ވަނީ އިނގިފައި. އެހެންކަމުން މިހުރިހާ ކަމެއްގެ ހައްލަކީ ހަމަހަމަ ކަމާއެކު އަގު ކަނޑައެޅުމުގެ ނިޒާމެއް ގާއިމް ކުރުން،" ތައްޔިބު ވިދާޅުވި އެވެ.\nތޮއްޔިބު ވިދާޅުވީ ކައުންސިލުން ރާވާފައިވަނީ އަންނަ އަހަރުގެ ބަޖެޓުން ފަސް ލައްކަ ރުފިޔާ ހަރަދުކުރާށެވެ. އަދި މީޓަރު ބަހައްޓަން ޓެކްސީތަކަށް ފައިސާ ދޫކުރާނީ ލޯނެއްގެ ގޮތުގައި ކަމަށް ވެސް ތޮއްޔިބު ވިދާޅުވި އެވެ.\n"އަޅުގަނޑުމެން މިހާރު ކުރާ މަސައްކަތަކީ އައްޑޫއަށް އެންމެ އެކަށީގެންވާ މީޓަރުތައް ހޯދުން. އަދި އަންނަ އަހަރު މާޗް ހިސާބުގައި އިއުލާންކޮށްގެން ޓެކްސީތަކުގައި ހަރުކުރެވިގެން ހިދުމަތް ދެވޭތޯ އަޅުގަނޑުމެން މިމަސައްކަތް ކުރަނީ،" އޭނާ ވިދާޅުވި އެވެ.\nއައްޑޫގައި 110 އަކަށް ވުރެ ގިނަ ޓެކްސީ ރަޖިސްޓްރީ ކޮށްފައިވެ އެވެ. އުޅޭ އަދި މިފަދަ ހިދުމަތެއް ރާއްޖޭގައި އަލަށް އައްޑޫގައި ތާރަފް ކުރުމަކީ ރައްޔިތުންނަށާއި އަދި ރަށައްވެސް ލިބޭ ވަރަށް ބޮޑު ކުރިއެރުމެއް ކަމަށް ތޮއްޔިބު ފާހަގަ ކުރެއްވި އެވެ.


Party thakah faisaa nudhevumakee kanboduvumeh, varah avahah faisaa dheynan: elections | Mihaaru\nޕީޕީއެމްގެ އާއްމު ޖަލްސާއެއް ކުރިއަށް ދަނީ. ޕާޓީތަކަށް ފައިސާ ނުދެވުމަކީ އިލެކްޝަންސް ކޮމިޝަންގެ ވެސް ކަންބޮޑުވުމެއް ކަމަށް އެ ކޮމިޝަނުން ބުނޭ. --ފޮޓޯ: ޕީޕީއެމް\nޕާޓީތަކަށް ފައިސާ ނުދެވުމަކީ ކަންބޮޑުވުމެއް، ވަރަށް އަވަހަށް ފައިސާ ދޭނަން: އިލެކްޝަންސް\n18 އޯގަސްޓް 2016 - 12:01 10 comments\nމެމްބަޝިޕް ފޯމްތަކުގައި ފިންގަޕްރިންޓް ނުޖަހައި ހުރުމުން ފޯމުތަކުގެ ސައްހަކަމާ މެދު ކޯޓުން ގޮތެއް ނުނިންމަނީސް ޕާޓީތަކުން މެންބަރުން އުނިކުރުމުގެ އެއްވެސް ކަމެއް ނުކުރަން ހައި ކޯޓުން ވަނީ އަމުރުކޮށްފަ އެވެ.\nއެހެންވެ، މި އަހަރު ސިޔާސީ ޕާޓީތަކަށް ދޭން ބަޖެޓުން ކަނޑައެޅި ފައިސާ މިހާތަނަށް އައިއިރު އެއްވެސް ޕާޓީއަކަށް ނުދެ އެވެ. އަދި ފައިސާ ނުލިބި ލަސްވާތީ ޕާޓީތަކުން ވަނީ ކަންބޮޑުވުން ވެސް ފާޅުކޮށްފަ އެވެ.\nމިދިޔަ އަހަރު ތިބި މެމްބަރުންގެ އަދަދަށް ބަލައި އެމްޑީޕީއަށް މި އަހަރު ދޭން ޖެހޭ އަދަދު ގާތްގަނޑަކަށް 14 މިލިޔަން ރުފިޔާއަށް އަރަ އެވެ. މިއީ ރެކޯޑް އަދަދެކެވެ. ދެ ވަނައަށް މެންބަރުން އެންމެ ގިނަ ޕާޓީ، ޕީޕީއެމަށް ނުވަ މިލިޔަން ރުފިޔާ ލިބޭނެ ކަމަށް ލަފާކުރެވެ އެވެ.\nއިލެކްޝަންސް ކޮމިޝަނުގެ މެމްބަރު އަހުމަދު އަކުރަމް ވިދާޅުވީ އެ ކޮމިޝަނުން ވެސް އެންމެ ކަންބޮޑުވާ އެއް ކަމަކީ ސިޔާސީ ޕާޓީތަކަށް ދޭން ޖެހޭ ފައިސާ ދޫނުކުރެވި ލަސްވުން ކަމަށެވެ. ނަމަވެސް އެ ފައިސާ ވީހާވެސް އަވަހަށް ދޭން މަސައްކަތް ކުރާ ކަމަށް އަކްރަމް ވިދާޅުވި އެވެ.\nއަޅުގަނޑުމެން މި މަސައްކަތް ކުރަނީ ކޯޓު އަމުރު އެގޮތަށް އޮތުމުގެ ސަބަބުން ބަންޑާރަ ނައިބުގެ ލަފައާ އެކު އެ ފައިސާ ވީހާވެސް އަވަހަކަށް ދޫކުރަން. ފައިސާ ދޫކުރުމަށް ވާން ޖެހޭ ތައްޔާރީތައް އިލެކްޝަންސް ކޮމިޝަނުން ވެ ނިމިފައި އޮތީ - އަކްރަމް\nމެންބާޝިޕްގެ ފިންގާ ޕްރިންޓާ ގުޅުން ހުރި ކަންކަން މަޑުޖައްސާލަން ކޯޓުން އަމުރު ކޮށްފައި އޮތީމަ އެކަމަށް ހައްލެއް ހޯދަން ކޮންމެހެން ބޭނުންވާތީ އިތުރަށް ކުރިއަށް ގެންދެވޭނީ ކޮން ގޮތަކަށްތޯ ބެލުމުގެ މަސައްކަތް މިހާރު ވެސް ކޮމިޝަނުން ކުރަމުން އަންނަ ކަމަށް އޭނާ ވިދާޅުވި އެވެ.\n"އަޅުގަނޑުމެން މި މަސައްކަތް ކުރަނީ ކޯޓު އަމުރު އެގޮތަށް އޮތުމުގެ ސަބަބުން ބަންޑާރަ ނައިބުގެ ލަފައާ އެކު އެ ފައިސާ ވީހާވެސް އަވަހަކަށް ދޫކުރަން. ފައިސާ ދޫކުރުމަށް ވާން ޖެހޭ ތައްޔާރީތައް އިލެކްޝަންސް ކޮމިޝަނުން ވެ ނިމިފައި އޮތީ،" އަކްރަމް ވިދާޅުވި އެވެ.\nސިޔާސީ ޕާޓީތަކުގެ ގާނޫނުގައިވާ ގޮތުން ކޮންމެ އަހަރެއްގެ ވެސް ދައުލަތުގެ ބަޖެޓުން 0.1 އާއި 0.2 ޕަސެންޓާ ދެމެދުގެ އަދަދެއް ޕާޓީތަކަށް ދޭން ޖެހެ އެވެ. އަދި މި ފައިސާ ބަހާނީ ޕާޓީތަކުގެ މެންބަރުންގެ އަދަދަށް ބަލައިގެންނެވެ. މި އަހަރު ދައުލަތުގެ ބަޖެޓް 27 ބިލިއަނަށް އަރާއިރު ޕާޓީތަކަށް ފައިސާ ދޭނީ އެ އަދަދަށް ބަލައިގެންނެވެ. އެގޮތުން ސިޔާސީ ޕާޓީތަކަށް ދޭން ކަނޑައަޅަން ޖެހޭ ފައިސާގެ އަދަދު މި އަހަރު 27 މިލިން ރުފިޔާ އަށް ވުރެ ބޮޑުވާނެ އެވެ.


ކަނޑުގެ ލޮނުގަނޑުގެ ހޫނު ގަދަވެ ގިނަ އަދަދެއްގެ މަސްތައް މަރުވަނީ!\n"ހީތްވޭވް"ގެ ސަބަބުން އުތުރު އެމެރިކާގެ ބައެއް ސަރަހައްދުތަކުން ވަނީ ދާދިފަހުންވެސް ގިނަ އަދަދެއްގެ މަސްތައް މަރުވެގެން މައްޗަށް އަރައިފައެވެ. މީގެ ތެރޭގައި ދުނިޔެއިން މަދުވަމުން ދާތީ ނެތި ހުސްވެދާނެ ކަމުގެ ބިރު އުފެދިފައިވާ ބައެއް ބާވަތްތަކުގެ މަސްވެސް ހިމެނެއެވެ.\nރިޕޯޓްތައް ބުނާ ގޮތުން އެ ސަރަހައްދުގެ ލޮނުގަނޑުގެ ހޫނުމިން ވަރަށް މަތީގައި5ދުވަސްވަންދެން ހުރުމުން ކަނޑުގެ އަޑިއަށްވެސް ވަނީ ވަރަށް ބޮޑެތި ގެއްލުންތަކެއް ލިބިފައެވެ. އެކަމުން ލިބުނު ގެއްލުންތައް އަލުން އަނބުރައި އިޢާދަ ނުކުރެވުމަކީވެސް އެކަށީގެންވާ ކަމެކެވެ. މިއީ މިފަދަ ހޫނުމިނެއްގައި އެންމެ ދިގުލައި ދިއަ ފަހަރުކަންވެސް ރިޕޯޓްތަކުގައި ވަނީ ފާހަގަކޮށްފައެވެ.\nސައިންސްވެރިން އެކި ގޮތްގޮތަށް ވާހަކަތައް ދެއްކި ނަމަވެސް މިކަމުގެ އަސްލަކީ އިންސާނުންނަށް އެއްވެސް ބާރެއް ފޯރުވެން އޮތް ކަމެއް ނޫނެވެ. އެކަން ހުއްޓުވެން ކުރެވޭނެ އެއްވެސް ކަމެއް އޮތް ކަމަކަށް ނުވެއެވެ.\nހައްދުފަހަނައަޅާފައިވާ ޔަހޫދީ ފުލުހުންގެ ބުރަކަށީގަ ފަރަންސޭސި ރައީސް ވަރުގަދަ ސައްޕެއް ޖައްސަވައި ބޭރުކުރައްވައިފި!


މާސްޓަރޝެފް މޯލްޑިވްސްއަށް ޖަޖުންނާއި ފުޑް ސުޕަވައިޒަރުން ހޯދަނީ މާސްޓަރޝެފް މޯލްޑިވްސްއަށް ޖަޖުންނާއި ފުޑް ސުޕަވައިޒަރުން ހޯދަނީ\nމާސްޓަރޝެފް މޯލްޑިވްސްއަށް ޖަޖުންނާއި ފުޑް ސުޕަވައިޒަރުން ހޯދަނީ\nޕީއެސްއެމްއިން "މާސްޓަރ ޝެފް މޯލްޑިވްސް" ލޯންޗުކުރުން - ފޮޓޯ: މުޙައްމަދު ވަޙީދު / ޕީއެސްއެމް ނިއުސް\nމާސްޓަރޝެފް މޯލްޑިޗްސް ފްރެންޗައިޒް ޝޯވގެ ޖަޖުން އަދި ފުޑް ސުޕަވައިޒަކަށް ވުމުގެ ފުރުޞަތު ޕަބްލިކް ސަރވިސް މީޑިއާ ޕީއެސްއެމްއިން ހުޅުވާލައިފިއެވެ.\nޕީއެސްއެމްގެ ޗީފް ކޮމާޝަލް އޮފިސަރ އިބްރާހިމް ނަސްރީން ވިދާޅުވީ މާސްޓަރޝެފް މޯލްޑިވްސްގެ ޖަޖަކަށް ވެވޭނީ ހަމައެކަނި ޝެފަކަށް ނޫންކަމަށެވެ. ކާނާ ތައްޔާރުކުރާ މީހުންގެ އިތުރުން، ކެއްކުމާގުޅޭ ލިއުންތައް ލިޔާ ފަރާތްތަކާއި، ބްލޮގްތައް ހިންގާ ފަރާތްތަކަށްވެސް މާސްޓަރޝެފް މޯލްޑިވްސްގެ ޖަޖަކަށް ވެވިދާނެކަމަށެވެ. އަދި މާސްޓަރޝެފް މޯލްޑިވްސް ގައި ބައިވެރިވާ ފުޑް ސުޕަވައިޒަރުން ވެގެންދާނީ ބައިވެރިންނާއިއެކު ޝޯވގެ ބޮޑު ބައެއް އަދާކުރާނެ ފަރާތްތަކަކަށް ކަމަށްވެސް އޭނާ ވިދާޅުވިއެވެ. އެގޮތުން އެކި ޝޯވގެ އެކި ބައިތަކުގައި ހަރަކާތްތެރިވުމާއި، ފުޑް ޕޭންޓްރީތައް ބެލެހެއްޓުމާއި ޝޯވގެ ޕްރޮޑަކްޝަންގެ ބޮޑު ދައުރެއް ފުޑް ސުޕަވައިޒަރުން އަދާކުރާނެކަމަށް ނަސްރީން ވިދާޅުވިއެވެ.\nޕީއެސްއެމްއިން ރާއްޖޭއަށް ތައާރަފްކޮށްފައިވާ މާސްޓަރޝެފް މޯލްޑިވްސްގެ ޖަޖުންގެ ޕެނަލުގައި ހަރަކާތްތެރިވުމާއި، ޝޯވގައި ބައިވެރިވާ ޝެފުންގެ ސުޕަވައިޒަރުންގެ ގޮތުގައި ހަރަކާތްތެރިވުމަށް ޝައުޤުވެރިވާ ފަރާތްތަކަށް އަންނަ އޭޕްރީލް މަހުގެ 16 ވަނަ ދުވަހުގެ ހަވީރު 4:00އާއި ހަމައަށް ވަނީ ހުޅުވާލާފައެވެ. މިކަމާގުޅެ އިތުރު މަޢުލޫމާތު www.psm.mv ލިބެން ހުންނާނެއެވެ. އަދި އިތުރު މައުލޫމާތު 3000207 އަށް ގުޅުއްވާ ނުވަތަ masterchefmv@psm.mv މެއިލް ކުރުމަށް ޕީއެސްއެމްއިން އެދެއެވެ.\nމިދިޔަ ޖެނުއަރީ މަހުގެ 18 ވަނަ ދުވަހު ޓީވީއެމްގައި އޮތް ޚާއްސަ ރަސްމިއްޔާތެއްގައި އެންޑެމޯލް ޝައިން ކުންފުނީގެ ފްރެންޗައިޒް، "މާސްޓަޝެފް މޯލްޑިވްސް" ލޯންޗްކޮށްދެއްވީ ޕީ.އެސް.އެމްގެ މެނޭޖިންގ ޑިރެކްޓަރ ޢަލީ ޚާލިދެވެ.\nމި ރަސްމިއްޔާތުގައި "މާސްޓަޝެފް މޯލްޑިވްސް"ގެ ފުރަތަމަ ސީޒަންގެ ސްޕޮންސަރުންނާއެކު ވަނީ ސޮއިކޮށްފައެވެ. ޓައިޓްލް ސްޕޮންސަރއަކަށް ހަމަޖައްސާފައިވަނީ ދިރާގުއެވެ. މީގެއިތުރުން އެސްޓީއޯ، ވިލާ ކޮލެޖް އަދި ބެންކް އޮފް މޯލްޑިވްސްއާއެކުވެސް ވަނީ ސްޕޮންސަރޝިޕް އެއްބަސްވުމުގައި ސޮއިކޮށްފައެވެ.\n1990ގައި އިގިރޭސިވިލާތުގައި އަލަށް ދައްކަންފެށި މާސްޓަޝެފްގެ މޭސްތިރިއަކީ ފްރޭން ރެޑޮންއެވެ. ގިނަ އަހަރުތަކެއް ވަންދެން ބީބީސީއިން ގެނެސްދިން ޝޯވ ކުޑަ މެދުކެނޑުމަކަށް ފަހު އަލުން ފަށާފައި ވަނީ 2005 ވަނަ އަހަރުއެވެ. އޭގެ4އަހަރު ފަހުން "މާސްޓަޝެފް އޮސްޓޭލިޔާ"އާއެކު ދުނިޔޭގެ އެކި ކަންކޮޅުތަކަށް މާސްޓަޝެފްގެ ޝޯވތައް ތަޢާރަފްވެގެންދިޔައެވެ.\nމާސްޓަރޝެފް މޯލްޑިވްސްގެ ފުރަތަމަ ސީޒަން ފެށުމަށް ހަމަޖެހިފައިވަނީ ސެޕްޓެންބަރު މަހުއެވެ.


Mask Elhun Majuboorukuran MRM in Edhijje – Iru\nމާސްކް އެޅުން މަޖުބޫރު ކުރަން އެމްއާރުއެމް އިން އެދިއްޖެ\nކޮވިޑް-19ގެ ހާލަތު ގޯސްވަމުންދާނެ ކަމަަށް ބެލެވޭތީ ބޭރުގައި އުޅޭއިރު މާސްކު އެޅުން މަޖުބޫރު ކުރުމަށް އެމްއާރްއެމްގެ ފަރާތުން ރައީސް އިބްރާހިމް މުހައްމަދު ސޯލިހަށް ދަންނަވައިފި އެވެ.\nއެމްއާރުއެމް އިން ރައީސް އިބްރާހިމް މުހައްމަދު ސޯލިހަށް ފޮނުވި ސިޓީއެއްގައި ވަނީ ފުރަބަންދަށް ލުއިތަކެއް ދިނުމާ ގުޅިގެން ސަރުކާރުން ރައްޔިތުންނަށް ކުރި އިލްތިމާސްއާ އެގޮތަށް އަމަލު ނުކުރާ ކަމީ ހިތާމަ ކުރާ ކަމެއް ކަމަށެވެ. އޭގެ ނަތީޖާއެއްގެ ގޮތުން ކޮވިޑް-19 އަށް ޕޮޒިޓިވްވާ މީހުންގެ އަދަދު ވަރަށް ބޮޑަށް އިތުރުވަމުން އަންނަ ކަމަށް ވެސް އެމްއާރުއެމްގެ ސިޓީގައި ވަނީ ފާހަގަކޮށްފައެވެ.\n“މިއީ އަޅުގަނޑުމެން ވަރަށް ކަންބޮޑުވާން ޖެހޭ ކަމެކެވެ. މި ގޮތަށް ޕޮޒިޓިވްވާ މީހުން އިތުރުވަމުން ދާނަމަ އަލުން ފުރަބަންދަކަށް ދާން ޖެހިދާނެ ކަމުގެ ބިރު އޮތް ކަމަށްވެސް ދެކެމެވެ.” އެމްއާރްއެމް ސިޓީގައިވެ އެވެ.\n“މިސްކިތުގައި ޖަމާއަތުގައި ނަމާދު ކުރާއިރުވެސް، ގައިދުރު ކުރުމުގެ އުސޫލާ އެއްގޮތަށް ސަފުހެދުމާއި އެންމެން މާސްކު އަޅައިގެން އުޅުންވެސް މަޖުބޫރު ކޮށްދެއްވުން އެދެމެވެ. މައްކާ މަދީނާގައިވެސް، އަދި އެހެން އިސްލާމީ ގައުމުތަކުގައިވެސް މިވަގުތު އަމަލު ކުރަމުންދަނީ މި އުސޫލުންނެވެ.” ސިޓީގައިވެ އެވެ.\nއޭޑީކޭގެ އެޗް.ޑީ.ޔޫއިން ފަރުވާ ހޯދި ބަޔަކު ޕޮޒިޓިވްވުމާއި ގުޅިގެން ޔުނިޓް ބަންދު!\nމިއީ ފުރަބަންދަށް ސަރުކާރުން ދީފައިވާ ލުއިތަކަށް ބަދަލު ގެނެސް ހަރުދަނާ ފިޔަވަޅުތަކެއް އަޅަން ޖެހޭ ވަގުތެއް ކަމަށް ސިޓީގައިވެއެވެ. އެގޮތުން ބޭރަށް ނުކުމެ އުޅޭއިރު ގައިދުރުކަން ބެހެއްޓުމާއި، މާސްކު އެޅުމަކީ މަޖުބޫރު ކަމެއްގެ ގޮތުގައި ހެދުމަށް ސިޓީގައި އެދިފައިވެއެވެ.


އެޕަލް ސިޑަރ ވިނެގާ- ފައިދާތައް އެހާމެ ގިނަ - DhiDaily\nއެޕަލް ސިޑަރ ވިނެގާ- ފައިދާތައް އެހާމެ ގިނަ\nލިޔުނީ: އާއިޝަތު އަޖުފާން\nއޯގަސްޓް 26, 2020\nއެޕަލް ސިޑަރ ވިނެގާ އަކީ އަޅުގަނޑުމެންނަށް އާއެއްޗަކަށް ނުވާނެއެވެ. ވުމާއެކު ގޭގައި ކެއްކުމަށާއި އަތްމަތީ ފަރުވާ އެއްގެ ގޮތުން އެޕަލް ސިޑަރ ވިނެގާ ބޭނުން ކުރެވެމުން އާދެއެވެ.\nއެގޮތުން މި ލިޔުމުގައި އަޅުގަނޑު ބަލާލާނީ އެޕަލް ސިޑަރ ވިނެގަރ އިން ލިބޭ ބައެއް ސިއްހީ ފައިދާ ތަކަށެވެ.\nއެޕަލް ސިޑަރ ވިނެގާ އަކީ އެތައް ގިނަ ގުނަ ސިއްހީ ފައިދާ ލިބޭ މާއްދާ ތަކެއް އެކުލެވިގެންވާ އެއްޗެކެވެ. މީގެތެރެއިން ބަރުދަން ލުއި ކޮށްދިނުމާއި، ކޮލެސްޓްރޯލް ލެވެލް ދަށް ކޮށްދިނުމާއި ހަކުރުބަލިން ސަލާމަތް ކޮށްދިނުމަށް އެހީތެރިވެއެވެ.\nމީގެ އިތުރުން އެޕަލް ސިޑަރ ވިނެގާ ނުރައްކާތެރި ޖަރާސީމުތައް ނައްތައިލުމަށް އެހީތެރިވެއެވެ. ވުމާއެކު އެތަކެއް އަހަރުތަކެއްގެ ކުރިން ފަންގަސް އާއި އުކުނު އުން ފަދަ ތަކެތި ނައްތާލުމަށް ހަންގަނޑުގައި އެޕަލް ސިޑަރ ވިނެގާ ބޭނުން ކުރެވެމުން އައެވެ.\nމިއާއެކު ބަރުދަން ލުއި ކުރުމަށްޓަކައިވެސް އެޕަލް ސިޑަރ ވިނެގަރ ބޮޑު ރޯލެއް އަދާކުރެއެވެ. އެގޮތުން މި ބޭނުން ކުރުމުން ބަނޑުހައި ކަން ފިލުވައިދެއެވެ. ސަބަބަކަށްވަނީ ކެލޮރީސް ނެގޭ މިންވަރު ދައްވެ މެދުމިނުގެ ކެއުމެއް ދެމެހެއްޓުމަށް ފަސޭހަ ވެގެންދިއުމެވެ. މީގެ އިތުރުން އެޕަލް ސިޑަރ ވިނެގާ އަކީ ހަންގަޑަށްވެސް ރަނގަޅު، ހަމުގައި އުފެދޭ ނުރައްކާތެރި ބެކްޓީރިއާ ތަކުން ސަލާމަތް ކޮށްދޭ އެއްޗެކެވެ.\nއެގޮތުން ހަންގަނޑުގެ ޕީ އެޗް ލެވެލް ބެލެންސް ކޮށްދީ އެކްޒީމާ ފަދަ ހަންގަނޑަށް ދިމާވާ އެކި އެކި ބަލިތަކުން ސަލާމަތް ކޮށްދިނުމަށް އެޕަލް ސިޑަރ ވިނެގާ އެހީތެރިވެދެއެވެ. މި ބަޔާން ކުރެވުނު ކަންކަމުގެ އިތުރުން ސިއްހީ މައްސަލައެއް ކުރިމަތިވެއްޖެ ހާލަތެއްގައި ސިއްހީ މާހިރުންގެ ލަފާ ހޯދުން ބުއްދިވެރިއެވެ.\nރެސިޕީ: ޗޮކްލެޓް ޒުކިނީ ކޭކް\nކްރިސް ގޭލް މިފަހަރު ރާއްޖޭގައި ބޮޑު ބާރގާއެއް ކާލުމުގައި!\nރެސިޕީ: ޕައިނެޕްލް ޕުޑިންގް\nބޭނުންކުރަންވީ ގޮތެއް ނުލިޔުނީމަ ތިޔައާޓިކަލްގެ ބޭނުމެއް ނެތް. މީ އުނގުޅާ އެއްޗެއއްކަމެއް ބޯއެއްޗެއް ކަމެއް ނޭގުނު؟މިހިރީ މިހާރު ފުޅިއެއް ގަނެގެން.


ވުޟޫ ކުރުމުގައި ތިން ފަހަރު ފެން ލެވުނުކަން ހަނދާން ނެތިއްޖެނަމަ ޢަމަލު ކުރާނީ ކިހިނެއް ހެއްޔެވެ؟ - Albayaan\nވުޟޫ ކުރުމުގައި ތިން ފަހަރު ފެން ލެވުނުކަން ހަނދާން ނެތިއްޖެނަމަ ޢަމަލު ކުރާނީ ކިހިނެއް ހެއްޔެވެ؟\n25 February 2022 البَيَان ނަމާދު 0\nވުޟޫ ކުރާމީހާ ވުޟޫގެ ގުނަވަންތަކަށް3ފަހަރަށް ފެން ލުމާއިމެދު ކޮށްފައިވާ ސުވާލުގެ ޖަވާބުގައި ބުނަމެވެ.\nވުޟޫ ކުރާ މީހާ ވުޟޫ ގުނަވަންތައް،3ފަހަރަށް ދޮވުމަކީ ޢިލްމުވެރިން އިއްތިފާޤުވެވަޑައިގަންނަވާ ގޮތުގައި ވާޖިބުވެގެންވާ ކަމެއް ނޫނެވެ. މިފަދައިން ޢިލްމުވެރިން އިއްތިފާޤުވެގެންވާކަން ޛިކުރުކޮށް ނަޤުލު ކުރައްވާފައިވާ ޢިލްމުވެރިންގެ ތެރޭގައި ابن رُشد، النووي، ابن حَجر، الصنعانِي އަދި الشوكانِي – رحمهم الله – ހިމެނިވަޑައިގަންނަވައެވެ.\nއިމާމް ابن رُشد – رحمه الله – ވިދާޅުވެފައިވެއެވެ. “ވުޟޫ ކުރުމުގައި ދޮވުމަށް ޤަޞްދު ކުރެވިގެންވާ ގުނަވަންތައް ދޮވުން ވާޖިބުވެގެންވާ މިންވަރަކީ 1 ފަހަރު ދޮވުން ކަމުގައި އުއްމަތުގެ ޢިލްމުވެރިން އިއްތިފާޤުވަޑައިގެންފައިވެއެވެ.”\nއިމާމް النووي – رحمه الله – ވިދާޅުވެފައިވެއެވެ. “އެންމެހައި ޢިލްމުވެރިން އިޖްމާޢުވެވަޑައިގެންފައިވަނީ އެއްފަހަރު ދޮވުން ވާޖިބުވެގެންވާކަމުގައެވެ.”\nއެބަހީ : ވާޖިބުވެގެންވާ މިންވަރަކީ އެއްފަހަރު ދޮވުމެވެ.\nނަބިއްޔާ -صَلَّى اللهُ عليه وسلَّمَ- ވުޟޫ ކުރެއްވިހިނދު ގުނަވަން އެއްފަހަރު ދޮވުނުކަން ބަޔާންވެގެންވާ ރިވާޔަތްތަކުގެ ތެރޭގައި ވެއެވެ.\nއިމާމް البُخَارِي، ޞަޙާބީ ابن عباس – رضي الله عنهما – ރިވާކޮށްފައިވާ ރިވާޔަތުގައިވެއެވެ. (تَوَضَّأَ النبيُّ صَلَّى اللهُ عليه وسلَّمَ مَرَّةً مَرَّةً) “ނަބިއްޔާ -صَلَّى اللهُ عليه وسلَّمَ -ވުޟޫ ކުރެއްވިހިނދު އެއްފަހަރުން ފެންލައި ގުނަވަންތައް ދޮވެލެއްވިއެވެ.”\nޙަދީޘްއިން ބަޔާންވެގެންވަނީ3ފަހަރު ކޮންމެ ގުނަވަނެއް ދޮވުން އެއީ ވާޖިބު ކަމެއްގެ ގޮތުގައިވާނަމަ ނަބިއްޔާ3ފަހަރަށް ދޮވުމުގައި ލާޒިމްވެ ދެމިހުންނެވީހެވެ.\nކޮންމެ ގުނަވަނެއް 1 ފަހަރު ދޮވުން ހުއްދަވެގެންވާކަމާއި އަދި2ފަހަރަށް ދޮވުންވެސް ހުއްދަވެގެންވާކަމާއި އަދި3ފަހަރަށް ދޮވުންވެސް ހުއްދަވެގެންވާކަން ބަޔާންވެގެންވެއެވެ.\nއެންމެ ހެޔޮވެގެންވަނީ އަދި އަޥްލާވެގެންވަނީ3ފަހަރަށް ދޮވުންތޯ ނުވަތަ އޭގައި ހެޔޮކަން ބޮޑުވެގެންވަނީ އެކިފަހަރު އެކި ޢަދަދުން ދޮވުންތޯ، މި މައްސަލައިގެ މައްޗަށް ޢިލްމުވެރިން ޚިލާފްވަޑައިގަންނަވާފައިވެއެވެ.\nމާނައަކީ، ހެޔޮކަން ބޮޑުވެގެންވަނީ އެ ދަނޑިވަޅެއްގައި މަޞްލަޙަތު ރިއާޔަތް ކުރާ ސިފައަކަށް ބަލައިގެން އެ ފަދައިން އެންމެ މަޞްލަޙަތު އޮތް ސިފައިގައި ވުޟޫ ކުރާހިނދު އެ ޢަދަދުން ދޮވުމެވެ.\nއެކަމަށް އެބޭކަލުން ގެންނަވާފައިވާ ފައިދާ ތަކުގެ ތެރޭގައި ހިމެނިގެންވެއެވެ.\nއެކިފަހަރުގައި އެކި ޢަދަދަށް ގުނަވަނަށް ފެންލުމުން ( 1 ފަހަރު ނުވަތަ2ފަހަރަށް ނުވަތަ 3ފަހަރަށް) ފެންލުމުން، މާތް ނަބިއްޔާ -صلى الله عليه وسلم – އެކިފަހަރު އެކި ޢަދަދަށް ފެންލައި ވުޟޫ ކުރެއްވި ސިފަތައް އެމީހަކު އޭނާ ވުޟޫ ކުރުމުގައި ޖަމަޢަކުރުން ވެއެވެ.\nބައެއް ފަހަރު ވުޟޫ ކުރުމުގައި އެއްފަހަރު އެ ގުނަވަނަށް ފެންލުން ނުވަތަ2ފަހަރަށް ފެންލުން އެއީ އެންމެ މަޞްލަޙަތު އޮތް ގޮތް ކަމުގައިވެސް ވެދާނެއެވެ. މިޘާލަކަށް މަދުން ފެން ހުރުމުގެ ސަބަބުން، ފެނުން އިޤްތިޞާދު ކުރުމުގައި އެންމެ އަޥްލާވެގެންވާ ގޮތަކީ 1 ފަހަރު ފެން ލުން ކަމުގައިވާނެތީއެވެ.\nނުވަތަ ޖަމާޢަތުގައި ނަމާދު ކުރެވެމުން ދަނީއެވެ. އަދި އޭނާއަށް ނަމާދު ފާއިތުވެދިއުމުގެ ފުރުސަތު އެބަ އޮތެވެ. ފަހެ، އެހިނދު ވުޟޫގެ ގުނަވަންތައް ފުރިހަމައަށް ދޮވެވޭ ގޮތުގައި ކޮންމެ ގުނަވަނެއް އެއްފަހަރު ދޮވެލުން އެއީ އެމީހަކަށް ޖަމާޢަތް ހޯދޭނެ ސަބަބެއް ކަމުގައިވާ ދަނޑިވަޅުގައި އެންމެ ހެޔޮވެގެންވަނީ އެއްފަހަރު ފެންލައި ގުނަވަން ފުރިހަމައަށް ދޮވެލުމެވެ. ފަހެ، އެހިނދު ޖަމާޢަތް ލިބޭނެއެވެ.\nވުމުން މައްސަލައިގެ އެންމެ ހެޔޮވެގެންވާ ޤައުލަކީ، އެކި ފަހަރު ޢަދަދު ތަފާތުކޮށް (1،2ނުވަތަ3ފަހަރުން) ގުނަވަންތައްދޮވެ ވުޟޫ ކުރުމެވެ.\nދެން އޮތީ، ވުޟޫގެ ގުނަވަނުގައި ފެން ލެވުނު މިންވަރާއި މެދުގައި ހަނދާންނެތުނު މީހާ ޢަމަލު ކުރާނެ ގޮތާއި މެދުގައެވެ.\nޝައްކުވަނީ ތިމަންނައަށް އެ ގުނަވަނަށް ފެން ލެވުނީ3ފަހަރަށް ނުވަތަ2ފަހަރަށް ކަމާއި މެދުގައެވެ. ފަހެ، އެހިނދު ޔަޤީންވާ ޢަދަދުގެ މައްޗަށް ބިނާ ކުރާށެވެ. އެއީ، ހަމަޔަޤީނުންވެސް2ފަހަރަށް ލެވުނުކަން ޔަޤީންވެއެވެ. ޝައްކުވަނީ3ފަހަރަށް ލެވުމާއި މެދުގައެވެ. ވުމުން2ފަހަރަށް ލެވުނު ކަމުގެ މައްޗަށް ބިނާކޮށް ކުރިއަށް ދާނީއެވެ. އެހިނދު އިތުރަށް 1 ފަހަރަށް ފެންލުމުން3ފަހަރަށް ލެވުނުކަން ޔަޤީން ކުރެވުނީއެވެ.\nއިތުރު ފައިދާއެއްގެ ގޮތުގައި ބުނަމެވެ. ވުޟޫގެ ގުނަވަންތަކަށް ފެންލުމުގައި އެންމެ ގިނަ މިންވަރަކީ ދޮންނަ ގުނަވަންތަކަށް3ފަހަރު ފެން ލުމެވެ. އެއަށްވުރެ ގިނައިން ފެން ލުމަކީ ބިދުޢަވެރި ޢަމަލެކެވެ.\nعَبْدُاللهِ بِن مُغَفَّل – رضي الله عنه – ގެ އަރިހުން ރިވާކުރެވިގެންވެއެވެ. ނަބިއްޔާ -صلى الله عليه وسلم- ޙަދީޘް ކުރެއްވިއެވެ. (إِنَّهُ سَيَكُوْن فِيْ هَذِه الأُمَّةِ قَوْمٌ يَعْتَدُوْنَ في الطهُوْر) أحمد (٤/٨٦) “ހަމަކަށަވަރުން ތިމަން ނަބިއްޔާގެ އުއްމަތުގައި ޙަދަޘަ އެރިގަތުމުގައި ޙައްދުފަހަނައަޅައިދާ ބަޔަކު ވާނެތެވެ.” ޙަދީޘްގެ ލަފްޟުގައި ބަޔާންވެގެންވާ ފަދައިން މިއީ ޙައްދު ފަހަނައެޅުމުގައިވާ ޢަމަލެކެވެ.\nالإِمَام التِّرمِذي – رحمه الله – عَبدُ الله بن مُبَارك ގެ އަރިއަހުން ނަޤުލުކުރައްވާފައިވެއެވެ. (ވިދާޅުވިއެވެ.) “ވުޟޫ ކުރުމުގައި ތިން ފަހަރަށްވުރެ ގިނަކޮށްފި މީހާ ފާފަވެރި ވާނެ ކަމުގެ މައްޗަށް އަމާންކަމެއް ނެތެވެ. އަދި الإمَام أَحمَدُ އާއި إِسْحَاق ވިދާޅުވެފައިވެއެވެ. ފިތުނަވެރިވެފައިވާ މީހަކު މެނުވީ ތިންފަހަރަށްވުރެ އިތުރެއް ނުކުރާނެތެވެ.” الترمذي في جامعه (٤٤)\nވިޔަފާރި ކުރާ މީހެއްގެ އަތުގައި ހުންނަ، އެއް އަހަރަށްވުރެ ގިނަ ދުވަސްވެފައި ހުންނަ މުދަލުން ޒަކާތް ނެރެން ޖެހޭނެ ހެއްޔެވެ؟


SunOnline: Subsidy dheynee fageerunah kaaboathakethi gathumah maalee ehee dhinumaa behey gavaaidhaa eh gothah : NSPA\nމާލޭގެ ފިހާރައަކުން ކާޑުގެ ބާވަތްތައް ގަނެގެން ގެންދަނީ -- ސަން ފޮޓޯ/ ފަޔާޒު މޫސާ\nސަބްސިޑީ ދޭނީ ފަގީރުންނަށް ކާބޯތަކެތި ގަތުމަށް މާލީ އެހީ ދިނުމާބެހޭ ގަވާއިދާ އެއްގޮތަށް: އެންސްޕާ\n2 އަހަރު9މަސް ކުރިން - 01 އޮކްޓޯބަރ 2016 2\nކާޑު ސަބްސިޑީ ދިނުމުގައި އަމަލު ކުރާނީ "ފަގީރު ހާލަތުގައި ދިރިއުޅޭ ފަރާތްތަކަށް ކާބޯތަކެތި ގަތުމަށް މާލީ އެހީ ދިނުމާ ބެހޭ ގަވާއިދާ" އެއް ގޮތަށް ކަަމަށް އެންސްޕާ އިން ބުނެފި އެވެ.\nފަގީރު ހާލަތުގައި ދިރިއުޅޭ ފަރާތްތަކަށް ކާބޯތަކެތި ގަތުމަށް މާލީ އެހީ ދިނުމާ ބެހޭ ގަވާއިދަކީ އިޖްތިމާއީ ރައްކާތެރި ކަމުގެ ގާނޫނުގެ ދަށުން އުފައްދާފައިވާ ގަވާއިދެކެވެ. އެ ގަވާއިދު ގެޒެޓުކޮށްފައި ވަނީ މިއަހަރުގެ މާޗު މަހުގެ ތެރޭގައި އެވެ.\nއެގަވާއިދުގައި ބުނާ ގޮތުން ނަމަ އެހީއަށް އެދޭ ފަރާތަކީ ފަގީރުކަމުގެ ހާލަތު ދެނެގަތުމާ ބެހޭ ގޮތުން އޭޖެންސީން ކަނޑައަޅާފައިވާ އުސޫލުގައި ބަޔާންކޮށްފައިވާ މިންވަރަށް ވުރެ މަދުން އާމްދަނީ ލިބޭ އަދި ދިރިއުޅުމުގެ ހާލަތު ދަށް ފަރާތެއް ކަމުގައި ވާންވާނެ އެވެ.\nއެ ގަވާއިދުގެ ދަށުން ކާބޯތަކެއްޗަށް ދެވޭ މާލީ އެހީގެ ގޮތުގައި މީލާދީ ކޮންމެ މަހަކަށް ޝަރުޠު ހަމަވާ ކޮންމެ ފަރާތަކަށް 40 ރުފިޔާ ލިބިދެވޭނެ އެވެ. މިގޮތުން އެހީއަށް އެދި ހުށަހަޅާ ގޭބިސީ މަހެއްގެ މައްޗަށް ގިނަވެގެން ލިބިދެވޭނީ 240 ރުފިޔާއެވެ.\nމީގެ އިތުރުން މި ގަވާއިދުގެ ދަށުން އެހީ ލިބެމުންދާ ފަރާތެއްގެ ހާލަތު ބަދަލުވެއްޖެ ނަމަ ނުވަތަ އެފަރާތުގައި ހުންނަން ޖެހޭ ޝަރުޠެއް އުނިވެއްޖެ ނަމަ، އެހީ ލިބެމުންދާ ފަރާތުން އެކަން 15 ދުވަހުގެ ތެރޭގައި އޭޖެންސީއަށް އަންގަން ޖެހެ އެވެ. އަދި އެއަށްފަހު ލިބެމުންދާ އެހީ މެދުކަނޑާލެވޭނެ ކަންވެސް އެގަވާއިދުގައި ބަޔާންކޮށްފައިވެ އެވެ.\nއެންސްޕާއިން މިއަދު ބުނީ ކާޑު ސަބްސިޑީ އަށް ޝަރުތު ފުރިހަމަވާ ފަރާތްތަކަށް ސަބްސިޑީ ދިނުމުގެ ކަންތައްތައް އެ އޭޖެންސީ މެދުވެރިކޮށް ހަމަޖެހިގެންދާނެ ކަމަށެވެ. އެގޮތުން ސަބްސިޑީއަށް އެދޭ ފޯމު ފުރިހަމަ ކުރުމަށް ފަހު ބޭނުންވާ ލިޔެކިއުންތަކާ އެކު އެ އޭޖެންސީއަށް ހުށަހެޅުމުގެ ފުރުސަތު ހުޅުވާލާފައިވާ ކަަމަށް ވެސް އެންސްޕާއިން ބުންޏެވެ.\nކާޑުގެ ސަބްސިޑީ ދިނުމަށް ހަމަޖެހިފައި ވަނީ މަހުން މަހަށް އެފަރާތެއްގެ ބޭންކް އަކައުންޓަށް ފައިސާ ޖަމާކޮށްގެންނެވެ.\nކާޑަށް ދޭ ސަބްސިޑީ ހަމައެކަނި ނިކަމެތިންނަށް ދޭން ނިންމުމާ އެކު ޝަރުތު ހަމަވާ ފަރާތްތަކަށް ބޮލަކަށް ދޭން ނިންމާފައި ވަނީ 40 ރުފިޔާ އެވެ. އަދި ގޭބިސީއަކަށް ދިނުމަށް ނިންމާފައި ވަނީ މަހަކު 240 ރުފިޔާ އެވެ.\nކާބޯތަކެތީގެ އަގަށް އައި ބަދަލާ އެކު އެސްޓީއޯ އިން އިއުލާން ކޮށްފައިވާ ގޮތުން، 3.98 ރުފިޔާއަށް ވިއްކަމުން އަންނަ ހަނޑޫ ކިލޯގެ އަގު، 7.96 ރުފިޔާއަށް އުފުލޭނެ އެވެ. އަދި 4.50 ރުފިޔާއަށް ވިއްކާ ހަކުރު ކިލޯގެ އަގު އަށް ރުފިޔާއަށް، އަދި 3.50 ރުފިޔާއަށް ދޭ ފުށް ކިލޯގެ އަގު 5.96 ރުފިޔާއަށް މިއަދުން ފެށިގެން ބޮޑުވާނެ އެވެ. އަދި އަތޮޅުތެރެއަށް އެއަގުތައް އިތުރަށް ބޮޑުވެ އެވެ.\nވިޔަފާރި އެސްޓީއޯ ކާބޯތަކެތި އެންސްޕާ ސަބްސިޑީ ކާޑުގެ ސަބްސިޑީ\nހިލޭ ސާބަހަށް މަސައްކަތްކުރާ ޖަމިއްޔާތަކުގެ ވެބްސައިޓްތަކަށް ހިލޭ ވަދެވޭނެ ގޮތް އުރީދޫއިން ހަދަނީ 13 ގަޑި 17 މިނެޓް ކުރިން\nރާއްޖެ އަށް ކާޑުގެ ދަތިކަން ކުރިމައްޗެއް ނުވާނެ: އެސްޓީއޯ 17 ގަޑި6މިނެޓް ކުރިން\nލިންކް ސާވްގެ މައި ޝޯރޫމް ރޭގަނޑުވެސް ހުޅުވަނީ 18 ގަޑި6މިނެޓް ކުރިން\nގަމާއި ސައުތު އެފްރިކާ އާ ދެމެދު ސީދާ ދަތުރުތައް ފަށަނީ 21 ގަޑި4މިނެޓް ކުރިން\nއިންޑިއާއިން ރާއްޖެއަށް އެތެރެކުރާ ކާޑުގެ ކޯޓާ ކުޑަކޮށްފި 21 ގަޑި 1 މިނެޓް ކުރިން


SunOnline: WAMCO gate kurimachah kuni elhi massalaagai city council in maafah edhefi\nވެމްކޯ ގޭޓު ކުރި މައްޗަށް ކުނި އެޅި މައްސަލާގައި ސިޓީ ކައުންސިލުން މާފަށް އެދެފި\nރުގިއްޔާ މުހައްމަދު މޫސާ 16 Sep 2021, 15:29\nވެމްކޯ ކުރިމައްޗަށް ކުުނިއަޅާ މަންޒަރު -- ފޮޓޯ/ ކިޔުންތެރިއެއް\nމާލެ ސިޓީ ކައުންސިލްގެ މުވައްޒަފުންތަކެއް ވެމްކޯގެ ގޭޓު ކުރި މައްޗަށް ކުނި އެޅި މައްސަލާގައި ޑެޕިއުޓީ މޭޔަރު އަހުމަދު ނަރީޝް މާފަށް އެދިވަޑައިގެންފިއެވެ.\nނަރީޝް މާފަށް އެދިވަޑައިގަތީ މާލެ ސިޓީ ކައުންސިލްގެ ޕިކަޕެއްގައި، އެ ކައުންސިލްގެ މުވައްޒަފުން މާލޭ މަގުތަކުން ނެގި ކުނިތައް، ވެމްކޯ އޮފީސް ކައިރިއަށް އަޅާލާ މަންޒަރު ފެންނަ ވީޑިއޯއެއް ސޯޝަލް މީޑިއާގައި ދައުރުވި ފަހުންނެވެ.\nނަރީޝް ވިދާޅުވީ އެ ހާދިސާ ހިނގީ ކައުންސިލްގެ މުވައްޒަފުންނާއި ވެމްކޯގެ މުވައްޒަފުންނާ ދެމެދު މުވާސަލާތު ކުރުމުގައި އެރި އޮޅުމަކުން ކަމަށެވެ. ނަމަވެސް އެކަމާ ބެހޭ ގޮތުން އެނގުމާ އެކު ވެމްކޯ ދޮރު މަތިން ކުނި ނެގުމުގެ މަސައްކަތް ފެށި ކަމަށް ނަރީޝް ވިދާޅުވިއެވެ.\nނަމަވެސް އެއީ ނާތަހުޒީބު އަމަލެއްކަން ގަބޫލު ކުރައްވާ ކަމަށާއި އެކަމަށް މާފަށް އެދިވަޑައިގަންނަވާކަން ނަރީޝް ފާހަގަ ކުރެއްވިއެވެ.\n"އަޅުގަނޑު ހިތުން ވަރަށް ނާތަހުޒީބު އަމަލެއް [އެއީ]. އެކަން ވެގެން ދިޔައީ އަޅުގަނޑުމެންގެ މުވައްޒަފުންގެ އަތުން. އެކަމަށްޓަކައި އަޅުގަނޑުމެން ކައުންސިލްގެ ފަރާތުން ނިހާޔަތަށް މާފަށް އެދެން،" ނަރީޝް ވިދާޅުވިއެވެ.\nނަރީޝްގެ އިތުރުން މާލޭ މޭޔަރު މުހައްމަދު މުއިއްޒުވެސް ވަނީ އެއީ ވަރަށް ނާތަހުޒީބު އަމަލެއްގެ ގޮތުގައި ސިފަ ކުރައްވައިފައިއެވެ. އަދި އެއީ އެއްގޮތަކަށްވެސް ކޮށްގެން ވާނެ ކަމެއް ނޫން ކަމަށާއި އެފަދަ ކަމެއް ތަކުރާރުވިޔަ ނުދިނުމަށް ކުރެވެން ހުރި ހުރިހާ ކަމެއް ކުރާނެ ކަމަށް މުއިއްޒު ޓްވީޓު ކުރެއްވިއެވެ.\nއެ މައްސަލައާ ބެހޭ ގޮތުން ވެމްކޯއިން ދެކޭ ގޮތް މިއަދު މެންދުރު ފަހުގެ ވަގުތެއްގައި މީޑިއާއާ ހިއްސާ ކުރާނެ ކަމަށް އެ ކުންފުނިން ވަނީ ބުނެފައިއެވެ.\nކަފާލާތުގެ ދަށުން ރާޖް ދޫކޮށްލައިފި\nދުރުގަ ހުންނަ ބައިވެރިޔާ އާ ގުޅުން ދަމަހައްޓާނެ ގޮތް!\nއުރަމަތީ ކެންސަރު ހުރިކަން ދެނެގަންނާނީ ކިހިނެއް؟


ރެއިޒް ކޯހުގައި ބައިވެރިވުމުގެ ފުރުސަތު ހުޅުވައިލައިފި\nލިޔުއްވީ: ޢަބްދުﷲ ޔާފިސް|2020-10-05T12:02:39+05:00October 4th, 2020|ޚަބަރު|\nރެއިޒް ކޯހުގައި ބައިވެރިވުމުގެ ފުރުސަތު ހުޅުވައިލައިފި!\nތަރުބިއްޔަތަށް ޙާއްޞަ ރެއިޒް ކޯހުގައި ބައިވެރިވުމަށް ނަންނޯޓު ކުރުމުގެ ފުރުސަތު ހުޅުވައިލައިފިއެވެ. 2016 ވަނަ އަހަރުން ފެށިގެން މަހަލްދީބް ފައުންޑޭޝަންއިން، ދަރިން ތަރުބިއްޔަތު ކުރުމުގެ އުސްލޫބުތަކަށް ހާއްޞަކޮށްގެން ކުރިޔަށް ގެންދާ ކޯސް މިއަހަރު ކުރިޔަށް ގެންދިޔުމަށް ހަމަޖެހިފައިވަނީ އޮންލައިންކޮށެވެ. މި ކޯސް ކުރިޔަށް ގެންދަވާނީ ވޭތުވެދިޔަ އަހަރުތަކުގައި ރެއިޒް ވޯކްޝޮޕް ކުރިޔަށް ގެންގޮސްދެއްވާފައިވާ، އަލްއުސްތާޛް މުހައްމަދު އަނީލެވެ. އުސްތާޛް އަނީލަކީ ދަރިން ތަރުބިއްޔަތު ކުރުމުގެ ދާއިރާއިން 100 އަށްވުރެ ގިނަ ސެޝަން ނަންގަވާދެއްވާފައިވާ، ހިރާ ސްކޫލުގެ ބޯރޑް މެމްބަރެކެވެ.\nމި އަހަރުގެ ރެއިޒް ކޯށް އިތުރަށް ތަރައްޤީކުރެވި އަންނަނިވި، ބައިތަކަށް ބަލާލެވިގެންދާނެއެވެ.\nދެމަފިރިންގެ ގުޅުމާއި ހައްޤުތައް\nއެކި އުމުރުފުރާގެ ކުދިން، ހާއްސަކޮށް ޓީނޭޖް ކުދިން ތަރުބިއްޔަތު ކުރާނެ ގޮތް\nއިންޓަނެޓަކީ ކުދިންނަށް އަމާން މާހާއުލަކަށް ހެދުމަށްޓަކައި އަމަލީގޮތުން ކުރެވިދާނެ ކަންކަން\nކުދިންނާ މުއާމަލާތު ކުރާނެ ގޮތް\nކުދިންގެ ތަރުބިއްޔަތަށް ހުރި ގޮންޖެހުންތައް\nކުދިން ތަރުބިއްޔަތު ކުރުމުގައި އާންމުކޮށް ހެދޭ ގޯސްތައް\nސްކްރީން ޓައިމް މަދުކުރެވިދާނެ ގޮތްތައް\nތަރުބިއްޔަތު ކުރުމުގައި ރަސޫލާ ގެންގުޅުއްވި އުސްލޫބު\nއަނިޔާގެ ވަކިތަކުން ދަރިން ސަލާމަތް ކުރުމަށް ކުރެވިދާނެ ކަންކަން\nމި ކޯސް ކުރިޔަށް ގެންދިޔުމަށް ހަމަޖެހިފައިވަނީ ހަފްތާއަކު3ކްލާސް ކުރިޔަށް ދާގޮތަށް، އެއް މަސްދުވަހުގެ މުއްދަތަށެވެ. ކޯހުގެ ފީއެއްގެ ގޮތުގައި ކަނޑައެޅިފައިވަނީ 975 ރުފިޔާއެވެ. ކޯހުގައި ނަންނޯޓު ކުރުމަށް ހުޅުވާޅެވިފައިވާ މުއްދަތުގައި ތަފާތުއެކި ޑިސްކައުންޓްތަކެއް ދިނުމަށް ވަނީ ހަމަޖެހިފައެވެ. އެގޮތުން، ނަންނޯޓުކުރުމަށް ހުޅުވާލުމުގެ 48 ގަޑިއިރުތެރޭ ނަންނޯޓު ކުރާ ފަރާތްތަކަށް %10 ޑިސްކައުންޓް ލިބިގެންދާނެއެވެ. އެހެނިހެން ޑިސްކައުންޓްތަކުގެ ތަފްސީލްތައް މަހަލްދީބް ފައުންޑޭޝަންގެ މީސްމީޑާ އޮޅިތަކުގައި ހިއްސާކުރެވިގެންދާނެއެވެ.\nމި ކޯހުގައި ބައިވެރިވުމަށް މިޖުމްލައަށް ކިލްކް ކުރުމަށްފަހު، ފޯމް ފުރުއްވުން އެދެމެވެ.


އިބްރާހީމް ރުޝްދީ އަލްއަޒްހަރީ - ވިކިޕީޑިއާ\nއިބްރާހީމް ރުޝްދީ އަލްއަޒްހަރީ\nފަޟީލަތުއްޝައިޚް އިބްރާހީމް ރުޝްދީ އަލްއަޒްހަރީ\nއައްޝައިޚް އިބްރާހީމް ރުޝްދީ (އުފަންވެވަޑައިގަތީ 15 އޮކްޓޯބަރ1897 ، ހއ.ކެލާ ) އަކީ ދިގުމުއްދަތެއްގައި ދިވެހި ދައުލަތަށް ޚިދުމަތްކުރެއްވި އަގުހުރި ދިވެހި ދަރިއެކެވެ. ޚާއްޞަކޮށް ތަޢުލީމީ ރޮނގުންނާއި، އުގަންނައި ދެއްވުމުގެ ގޮތުން ވަރަށް މަތިވެރި ޝަޚްޞިއްޔަތެކެވެ. ޢަރަބި ބަހާއި ދިވެހި ބަހުގެ ޢިލްމް ވެރިއެކެވެ.\n3 ގައުމީ ޚިދުމަތުގައި\nއައްޝައިޚް އިބްރާހީމް ރުޝްދީ (އުފަންވެވަޑައިގަތީ 15 އޮކްޓޯބަރ 1897 ، ހއ.ކެލާ ) އަކީ ތިލަދުންމަތީ އުތުރުބުރީ ކެލާގެ ބޭފުޅެކެވެ. ބައްޕަ އަކީ ހއ. ކެލާ މުރަނަ މޫސާގެ މުރަނަ މުޙައްމަދު އެވެ. މަންމައަކީ ކެލާ ހައްވަ އެވެ. ބައެއް ލިޔުންތަކުގައި އުފަންވެ ވަޑައިގަތީ 28 އޮކްޓޯބަރު 1897 ( 18 ޖުމާދިލް އޫލާ 1315ހ ) ގައި ކަމަށް ލިޔެފައި ވެއެވެ.\nއައްޝައިޚް އިބްރާހީމް ރުޝްދީ ގެ އުފަންރަށަކީ ހއ. ކެލާ އެވެ. އޭނާގެ ދިރިއުޅުން ފައްޓަވައިގަތީ ވަރަށް އާދައިގެ ފެންވަރެއްގައެވެ.އޭނާ އަކީ އަމިއްލަ ހިތްވަރާއި މަސައްކަތުން ތައުލީމް ހޯއްދެވި ބޭފުޅެކެވެ. ގޭގެ ނޯކިރީ ކުރެއްވުމާއި ބޯޓް ދަތުރުކުރެއްވުމުންނެވެ. މިދަތުރުތައް ކުރެއްވި ދުވަސްވަރު އޭނާ ޤަޞްދު ކުރެއްވީ އަރަބި ބަހުގެ ތައުލީމް ހޯއްދެވުމަށް މިޞްރަށް ފައިބާ ވަޑައިގަތުމަށެވެ.އޭނާ މިޞްރަށް ވަޑައިގަތީ މީލާދީން 1913 ވަނަ އަހަރު އެވެ. މިވަރުގަދަ އަޒުމް އޭނާ ކާމިޔާބު ކުރެއްވި އެވެ. މިޞްރުގެ ޖާމިޢުލް އަޒްހަރުގައި ގިނަ ދުވަސްތަކެއް ޢިލްމް ހޯއްދެވުމުގައި އޭނާ ހޭދަކުރެއްވި އެވެ. ބުނެވޭގޮތުގައި އަޒްހަރުގައި ގާތްގަނޑަކަށް 13 ވަރަކަށް އަހަރު ކިޔަވާ ވިދާޅުވުމަށް އުޅުއްވި އެވެ. ޣައިރު ނިޒާމް ކިޔަވާ ވިދާޅުވެ ޢާލިމީ ފާސް ހޯއްދެވި އެވެ. ދިވެހި ބަހުގެ ފޮތްތައް ލިޔުއްވައި ޗާޕުކޮށް ޝާއިއުކުރެއްވިއެވެ.\nގައުމީ ޚިދުމަތުގައި[އުނިއިތުރު ގެންނަވާ]\nމިޞްރުން ތަޢުލީމް ޙާޞިލް ކުރެއްވުމަށް އައްޝައިޚް އިބްރާހީމް ރުޝްދީ އަލްއަޒްހަރީ މާލެވަޑައިގަތީ ގާތްގަނޑަކަށް 1927 ވަނަ އަހަރު ހިސާބުގައެވެ. އޭރު ރާއްޖޭގައި އޮތީ ސުލްޠާން މުޙައްމަދު ޝަމްސުއްދީން(ތިންވަނަ)އިގެ ރަސްކަމެވެ. މިޞްރުން ކިޔަވައިގެން މާލެ ވަޑައިގަތުމަށްފަހު އައްޝައިޚް އިބްރާހީމް ރުޝްދީ މާލޭގައި އުފެދުނު ފުރަތަމަ މަދަރުސާ މަދަރުސަތުއް ސަނިއްޔާގެ މުދައްރިސަކު ކަމުގައި ހިމެނިވަޑައިގަތެވެ. މިގޮތުގެ މަތީން ގައުމަށް ޚިދުމަތް ކުރެއްވުމުގައި ހުންނަވަނިކޮށް އޭރުގެ ކީރިތި މަހާރަދުން އައްސުލް މުޙައްމަދު ޝަމްސުއްދީން ދައުލަތުގެ މަޝްވަރާ މަޖުލިސެއް އުފެއްދެވި ހިނދު އެމަޖުލީހުގެ މެންބަރަކު ކަމުގައި އައްޝައިޚް އިބްރާހީމް ރުޝްދީ އައްޔަން ކުރެއްވި އެވެ. އަދި ރާއްޖޭގެ ފުރަތަމަ ގާނޫނު އަސާސީ އެކުލަވާލި މަޖުލީހުގެ މެންބަރަކަށް ވެސް އޭނާ ވެވަޑައިގަތެވެ.\nފުރަތަމަ ގާނޫނީ ސަރުކާރުގައި އައްޝައިޚް އިބްރާހީމް ރުޝްދީ ފުރުއްވީ ދައުލަތުގެ ބަންޑާރަ ނައިބުގެ ކަމުގެ މަތިވެރި މަގާމެވެ. މަޝްހޫރު މޮޓަރު ބޯޓް ގަޑުބަޑުގައި އޭނާ ސިލޯނުގެ ވެރިރަށް ކޮޅުނބަށް ފޮނުވާލިއެވެ. އޭގެ ދުވަސްކޮޅެއް ފަހުން ދެން އައްޝައިޚް އިބްރާހީމް ރުޝްދީ ފެނިވަޑައިގަތީ މަހުކަމަތުލް އައުޤާފުގެ ވެރިއެއްގެ ގޮތުންނެވެ. އާދެ ވަޒީރުލް އައުޤާފް ގެ މަގާމުގައި ހުންނަވަނިކޮށެވެ. މަޙްކަމަތުއް ޝަރުޢިއްޔާގެ އިސް ބޭކަލެއްގެ ގޮތުންނެވެ.\nއައްޝައިޚް އިބްރާހީމް ރުޝްދީ ލިޔުއްވި ސުއްލަމުލް އަރީބު މިފޮތަކީ ދިވެހިބަހަށް އެމަނިކުފާނު ކުރެއްވި ވަރަށް ވެސް ބޮޑު ޚިދުމަތެކެވެ.\n20 އެޕްރީލް 1927 - މަދަރުސަތުއް ސަނިއްޔާގެ މުދައްރިސްކަން (އައްވަލް އުސްތާޛުކަން)\n16 ޑިސެމްބަރު 1932 : ފުރަތަމަ ފަހަރު\n27 ފެބުރުއަރީ 1940 : ދެވަނަ ފަހަރު\nގާނޫނު އަސާސީ އުފެއްދުމަށް އައްޔަންކުރެއްވި މަޖުލީހުގެ މެންބަރުކަން\nޝަމުސުއްދީން ހޮއްވެވި މަޝްވަރާ މަޖުލީހުގެ މެންބަރުކަން\n24 އެޕްރީލް 1937 - މަދަރުސާގެ މުދައްރިސްކަން\nމަހުކަމަތުލް މަޢާރިފްގެ ވެރިކަން\n2 ޑިސެމްބަރު 1939 : ފުރަތަމަ ފަހަރު\n30 ސެޕްޓެމްބަރު 1940 : ދެވަނަ ފަހަރު\nމަޙްކަމަތުލް އައުޤާފްގެ ޤާއިމް މަޤާމްކަން\n27 ފެބުރުއަރީ 1940 : ފުރަތަމަ ފަހަރު\n29 ޖެނުއަރީ 1941 : މަޙްކަމަތުލް މާލިއްޔާގެ ވަކީލްކަން\nވަޒީރުލް އައުގާފް ކަން\n28 އެޕްރީލް 1951 : ފުރަތަމަ ފަހަރު\n15 ޑިސެމްބަރު 1957 : ދެވަނަ ފަހަރު\n10 ޖުލައި 1954 : ތިންވަނަ ފަހަރު\n3 ސެޕްޓެމްބަރު 1953 : ގާނޫނު އަސާސީ އެކުލަވާލާ މަޖުލީހުގެ މެންބަރުކަން\n5 ސެޕްޓެމްބަރު 1953 : މަޙުކަމަތުއް ޝަރުޢިއްޔާގެ ވެރިކަން\nނިޔާ ކަނޑައަޅާ ކޮމިޓީގެ މެންބަރުކަން\nމަޙްކަމަތުއް ޝަރުއިއްޔާގެ އިސް ނާއިބުކަން\n1 އޮގަސްޓް 1956 : ފުރަތަމަ ފަހަރު\n18 ޖެނުއަރީ 1958 : ދެވަނަ ފަހަރު\n28 ނޮވެމްބަރު 1957 : ދަންނަ ބޭކަލުންގެ ކޮމިޓީގެ މެންބަރުކަން\n10 މާރޗް 1958 : ވުޒާރަތުލް މަޢާރިފްގެ ބަސްކޮމިޓީގެ މެންބަރުކަމާއި ރައީސްކަން\n17 ޖެނުއަރީ 1959 : ރައްޔިތުން މަޖުލީހުގެ ރަދުންގެ މެންބަރުކަމާއި ރައީސްކަން\n11 އޮގަސްޓް 1959 : މަޢާރިފްގެ މުދައްރިސްކަން\n11 ސެޕްޓެމްބަރު 1959 : މަޢާރިފްގެ2ނަންބަރު މުދައްރިސްކަން\n25 ނޮވެމްބަރު 1959 : ފަނޑިޔާރު މަނިކުފާނުގެ މުޢާވިންކަން\nދީނީ ރޫހުގެ މުހައްރިރުކަމާއި މުޙައްރިރުގެ ނާއިބުކަން\nއައްޝައިޚް އިބްރާހީމް ރުޝްދީ އަވަހާރަވެ ވަޑައިގަތީ 29 އޮކްޓޯބަރ 1961 ، 19 ޖުމާދިލް އޫލާ 1381 ދުވަހުގެ ހަވީރުގެ ވަގުތެއްގައެވެ. އައްޝައިޚް އިބްރާހީމް ރުޝްދީ އަވަހާރަވި އިރު ހުންނެވީ ވަޒީރުލް އައުޤާފްގެ މަގާމްގައެވެ. އޭނާ އަކީ ރާއްޖޭގެ ރައްޔިތުން މަޖުލީހުގެ މެންބަރެކެވެ. އެމަޖުލީހުގެ ނާއިބު ރައީސްކަންވެސް ދިގުމުއްދަތަކަށް ކުރެއްވި އެވެ. އައްޝައިޚް އިބްރާހީމް ރުޝްދީގެ ސަންދޯއްފުޅު އޭނާ ހުންނެވި ގެއިން ނެރެއްވުމުގައި އޭރުގެ ކީރިތި މަހާރަދުންނާއި، ބޮޑުވަޒީރާއި، ވަޒީރުން މަޖުލީހުގެ މެންބަރުން ބައިވެރިވެ ވަޑައިގަތެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 1 ޖުލައި 2021، 17:23 ގައެވެ.


Gavaidhaai Hilaafah Huri Construction Site Thah Hoadhan Aamun Ge Ehee Ah Edhihje - Vaguthu\nގަވައިދާއި ހިލާފަށް ހުރި ކޮންސްޓްރަކްޝަން ސައިޓުތައް ހޯދަން އާންމުންގެ އެހީއަށް އެދިއްޖެ\nސިޓީ ކައުންސިލްގެ މެންބަރު ހަމްނާ ނޫސްވެރިންނަށް މައުލޫމާތު ދެއްވަނީ – ވަގުތު އިމޭޖްސް: މުހައްމަދު ޖިމީ\nޤަވާއިދާ ޙިލާފަށް މާލެ ސަރަހައްދުގައި ހުރި ކޮންސްޓްރަކްޝަން ސައިޓްތައް ދެނެގަތުމަށް ސިޓީ ކައުންސިލްއިން އާންމުންގެ އެހީތެރިކަމަށް އެދިއްޖެއެވެ.\nމިކަމަށް ކައުންސިލުން އިލްތިމާސްކުރައްވާފައިވަނީ ޑަބްލިޔުކޮންސްޓްރަކްޝަންގެ ކޮންސްޓަރަކްޝަން ސައިޓެއްކަމަށްވާ މާފަންނު ނަލަހިޔާމަންޒިލް އިން ކުޑަ ކުއްޖެއްގެ ބޮލަށް ސިމެންތި ބަސްތާއެއް ވެއްޓުމުގެ ހާދިސާއާއި ގުޅިގެން މާލެ ސިޓީ ކައުންސިލުން ބޭއްވި ކުއްލި ބައްދަލުވުމަށް ފަހު ނޫސްވެރިންނާ ބައްދަލުކުރައްވައެވެ.\nރޭ ސިޓީ ކައުންސިލްއިން ބޭއްވި ނޫސްވެރިންގެ ބައްދަލުވުމުގައި މާލެ ސިޓީ ކައުންސިލްގެ ޑެޕިއުޓީ މޭޔަރ ސަމާއު ވިދާޅުވީ ވަސީލަތްތަކުގެ ދަތިކަމާއި މުވަޒަފުންގެ ދަތި ހުރުމުން މިވަގުތު އާންމުންގެ އެހީތެރިކަމާއި އެއްބާރުލުމަށް އެދޭކަމަށެވެ.\nސިޓީ ކައުންސިލްގެ މެންބަރު ހަމްނާ ވިދާޅުވީ ޤަވައިދާއި ހިލާފަށް މަސައްކަތް ކުރާ ކޮންސްޓްރަކްޝަން ސައިޓުތައް ދެނެގަތުމުގައި އާންމުންގެ ދައުރު ބޮޑު ކަމަށާއި މަސައްކަތުގެ ސްޕީޑު އަވަސްކުރުމަށް އާންމުންގެ އެހީތެރިކަން ބޭނުންވާ ކަމަށެވެ.\n"އަޅުގަނޑުމެންގެ ކައުންސިލް މީޓިންގައި ނިމިގެން ދިޔަ އަޅުގަނޑުމެންގެ ސޯޝަލް މީޑިއާ މެދުވެރިކޮށްވެސް މަސައްކަތުގެ ސްޕީޑު އަވަސް ކުރުމަށް، ގަވައިދާއި ހިލާފަށް މަސައްކަތް ކުރަމުން މިދާ ސައިޓުތައް އައިޑެންޓިފައި ކުރުމަށްޓަކައި އަޅުގަނޑުމެން އާންމުންގެ އެހީތެރިކަމަށް މިވަގުތު ވަރަށް ބޮޑަށް ބޭނުންވޭ. އަޅުގަނޑުމެންގެ މުވައްޒަފުންގެ ހުރި ދަތިކަމާއި އެއްކޮށް ވަގުތުން ވަގުތަށް ސައިޓަށް އެޓެންޑު ކުރެވިދާނެ ކަމަށް އަޅުގަނޑުމެން މިބަލަނީ ޓްވިޓަރ، ފޭސްބުކް މެދުވެރިކޮ،ށް އެ ގެ ތަކުގެ ފޮޓޯއާއި ލޮކޭޝަން އާއި އެއްކޮށް މާލެ ސިޓީ ކައުންސިލް ޓެގް ކޮށްފައި ހޭސްޓޭގް އަންސޭފްސައިޓް ޓްވީޓުކޮށްދެއްވުމުން" ހަމްނާ ވިދާޅުވިއެވެ.\nރޭ 20:00 އިން ފެށިގެން ގިނަ ކޮންސްޓްރަކްޝަން ސައިޓުތަކެއްގެ މައުލޫމާތު ލިބިފައިވާ ކަމަށާއި އެތަންތަކަށް ސިޓީ ކައުންސިލްގެ ޓީމެއް ގޮސް ހަރަކާތްތެރިވަމުން އަންނަ ކަމަށްވެސް ހަމްނާ ވިދާޅުވެފައިވެއެވެ.\nނައިޓް މާކެޓްތައް ބޭއްވޭނެ މުނާސަބު ދުވަސްތައް ކަނޑައަޅައިފި\nމާލެ އިން ވިލިމާލެ އަށް ބުރިޖު އަޅަން އޮތީ ސާވޭ ކޮށްފައި – ސަރުކާރު\nފުރަތަމަ ހައްލު ކުރާނީ ހޮޅީގެ މައްސަލަ – މޭޔަރު ޝިފާ\nޑިސެމްބަރު 17, 2018 08:37\nދިރާގާއި ކޭބަލް ޓީޥީ އަދި ކަރަްނޓް އަޅާ ނަމުގައި އައްޑޫގައި ގިނަ މަގިތަކެއްގެ ޕޭވްމެންޓް ވަނީ ކޮނެ އަނދަވަޅަކަށް ހަދާފައި. މުސްކުޅިންނާއި ކުޑަކުދިންނަށް ގެއްލުންވަމުންދޭ އެބަ.\nމިމަސއްކަތް ކުރި މީހުން ދިރާގުން ފައިސާ ނަގައިފި. ނަމަވެސް ޕޭވްމެންޓް ރަނގަޅެއް ނުކުރޭ.\nޑިސެމްބަރު 17, 2018 08:39\nދެން ތެޅިބާލާ! ޝިފާއަށް އެއްޗެށް ވިސްނިފަ އޮއްނާނީ\nޑިސެމްބަރު 17, 2018 08:53\nމިކަންވެސް ރައަޔިތުންގެ ބޮލަށް. މިވަރު ބަލާލާނެ ގާބިލު މީހަކު ސަރުކާރުގައި ނެތް. ސަރުކާރު ހިންގަން ލާރި ހޯދަނީ ސަލާން ޖަހައިގެން. ފަނޑިޔާރުންނަށް ބޭރު މީހުން ގެ.ންނަ ވާހަކަ. ތަހުގީގުތަކަށް އެފްބީއައި ގެންނަ ވާހަކަ. ދެން މި މީހުން ކުރާކަމެއް އެބައޮތްތަ؟ ތަންތަން ތެޅުމާއި ނަން ބަދަލުކުރުން ފިޔަވައި އެހެން ކަމެއް ނެތް.\nޑިސެމްބަރު 17, 2018 09:15\nއާއްމުންގެ އެހީ ހޯދަން ވުޒާރާ ބަންދުކޮށްފައި، ވޮލެންޓިއަރުންނަށް ޤާނޫނީ ބާރުދީބަލަ. ނިކަން ހަރަދު ކުޑަކޮށް، ރަނގަޅު ފެންވަރެއްގެ ޚިދުމަތެއް ދޭނެކަމަށް ބެލެވޭ. ކިހާބޮޑު އުނދަގުލެއްމީ.\nޑިސެމްބަރު 17, 2018 10:01\nދެން ކަލޭމެންގެ ޒިންމާކީ ކޮބައިބާ؟؟؟ މުސާރަ ނަގައިގެން ކަރަޕްޝަން ހިންގުންތޯ؟؟؟؟\nޑިސެމްބަރު 17, 2018 10:16\nއާންމުންގެ އެހީއޭ *** ނުކިޔާ މާލޭގެ ޗާޓެއް ހިފައިގެން ކޮންސްޓުރަކްޝަންނައް ހުއްދަދޫކުރެވިފައިވާ ހުރިހާ ގެޔަކައް ގޮސް ސައިޓުތަކުގެ ސެކިއުރިޓީ އެސެސްމެންޓެއް ހަދަން އިނިސްޕެކްޓަރުން ފޮނުވަބަލަ.. ވާނުވާނޭގި ކުކުޅުތަކެއްހެން ނުތިބެ.\nޑިސެމްބަރު 17, 2018 10:47\nމާލޭގެސިޓީގާރޑްން ރެސްޓޯރެންޓް އާއިދިމާ ކުރިމަތިން އެއޮތް ޔޮށިގަންޑު އެކިދިމަދިމާލުން އަޑިވެވަޅުގަނޑުހެދި ގާތައްއަޑިވެހަލާކުވެފަ އޮންނަތާ ސުނާމީއެރިފަހުންވީދުވަހެއވެއްޖެ. އެއީ މިމާލެއާއި ރާއްޖެތެރޭ ކައިރިއަތޮޅޫތަކުގެ ގިނައައަދަދެއްގެ ރައްޔިތުންނާއި ރާއްޖެއަށްޒިޔާރަތްކުރާ ފަތުވެެރިން އެކިބޭނުންތަކުގަ ގޮސްއައިސްއުޅެސަރަހައްދެއް. މިހާރވެސްމިވަނީ އެތޮށިގަނޑުމަތީހިނގާފަދަނިކޮށް ފައިގެކުދަހުޅުފުޜޮޅިގެންދިޔައިރު ލިގަރމެންޓް އަށްލިބުނުގެއްލުމަކާ ގުޅިގެން ނުހިނގި އޮފީހައްނުދެވި ދިރިއުޅުމައް މަސއްކަތެއްނުކުރެވި ލިބޭއާމްދަނީއެއްނެތި އަތްމަތިހުސްވެއެތައްދުވަހެއްވަންދެން ގޭގަްޮންނަންޖެހިފަ. ކޮންފަދަގެއްލުންތޯ.؟ ދެނަހުރީކާކުތޯ؟ ރާއްޖެއިންބޭރުންއަންނަފަތުރުވެރިއަކަށް މިފަދަކަމެއްދިމާވެއްޖެނަމަ އެއީ ލަދުވެތިވާންޖެހޭނެކަމެއްނޫންތޯ؟\nޑިސެމްބަރު 17, 2018 11:31\nއުވާލަންވެފަ އޮތްތަނެއް މި ސިޓީ ކައުންސިލަކީ ހުވާ!!\nޑިސެމްބަރު 17, 2018 17:55\nމޭޔަރު އުޅުނީ ހުޅުމާލެ ކާރީގަ އޮންނަ އިންޑަސްޓްރިއަލް ރަށެއްގެ ބީޗުގަ *ކިނީގަ ތިކުއްޖާ ބޮލަށް ސިމެންތެބަސްތާ ފެބި އިރު ލަދެއްނުގަނޭ މި އާ**ގަޑު


Abdulla Shareef - Majlis Election 2019 Coverage\nVaikaradhoo Dhaairaa Haa Dhaalu Atoll\nހއ. ފިއްލަދޫގެ ކުރީގެ ބޮޑުކަތީބު ގާސިމް މުހައްމަދުގެ ބޭފުޅެއް ކަމަށްވާ އަބްދުﷲ ޝަރީފަކީ ފެށުނީއްސުރެ މަސައްކަތުގެ ދާއިރާގައި ހަރަކާތްތެރިވާ، ހިންގުމާއި ވިޔަފާރީގެ ތަޖުރިބާކާރެކެވެ. ރަށު ސްކޫލުންނާއި މާލެއިން ތައުލީމު ހާސިލްކުރެއްވި އަބްދުﷲ ޝަރީފް ވަނީ ހައުސިން މިނިސްޓްރީގައި މަސައްކަތްކުރައްވައި މިފްކޯ އާއި މިފްކޯގެ ބައިނަލްއަގްވާމީ ކުންފުނީގެ ބޯޑް މެމްބަރުކަން ވެސް ކުރައްވައިފަ އެވެ. މީގެ ތެރެއިން ހައުސިން މިނިސްޓްރީގެ ޕަބްލިކް ވޯކްސް ސާވިސަސް ހިންގެވުމުގެ ޒިންމާއާ އެކު މާލޭ ރިންގް ރޯޑް ހެދުމާއި ރަށްރަށުގެ މަގުތަކާއި ބަނދަރު ހެދުމުގެ މަސައްކަތްތައް ކުރިއަށް ގެންދިޔައީ އޭނާގެ ދަށުންނެވެ. އަމިއްލަ ވަރަށް ގިނަ ވިޔަފާރިތަކެއް ކުރައްވަ އެވެ.\nއަބްދުﷲ ޝަރީފްގެ ސިޔާސީ މަސައްކަތްތައް ފެށުނީ ޑީއާރްޕީގެ ތެރެއިންނެވެ. މީގެ ކުރިން އެއްވެސް އިންތިހާބެއްގައި ވާދަކުރައްވާފައި ނުވި ނަމަވެސް އޭނާ ވަނީ ސިޔާސީ މަސައްކަތްތަކުގައި ވަރަށް ހަރަކާތްތެރިކޮށް އުޅުއްވައިފަ އެވެ. އެގޮތުން ކުރީގެ ހައުސިން މިނިސްޓަރު ޑރ. މުހައްމަދު މުއިއްޒުގެ ބެއްލެވުމުގެ ދަށުން ހދ. އަތޮޅު ސިޔާސީ ގޮތުން ބާރުވެރިކުރުމުގެ މަސައްކަތްތަކެއް ކުރެއްވި އެވެ. އެ މަސައްކަތުގައި، ހދ. ކުޅުއްފުށީގައި މަރުކަޒުވެ ހުންނަވައި، ކައުންސިލް އިންތިހާބުގެ ކެމްޕެއިނުގައި ވަރަށް މުހިއްމު ދައުރެއް އަދާކުރެއްވި އެވެ.\nއޭނާގެ 100 ޕަސެންޓް ހިއްސާގައި ހިންގަވާ ފިއްލަދޫ ކޯޕަރޭޓިވް ސޮސައިޓީ މެދުވެރިކުރައްވައި ރަށުގެ ޒުވާނުންނަށް ވަރަށް ގިނަ އެހީތަކެއް ވެދެއްވަ އެވެ. ހާއްސަކޮށް ކޮންމެ އަހަރެއްގެ ބޮޑު ޗުއްޓީގައި ބާއްވާ ހޮލިޑޭ ކަޕް ފުޓްބޯޅަ މުބާރާތަކީ ބޮޑު ހަރަދެއްކޮށް، ޒުވާނުންނަށް އޭނާ ދެއްވާ ހިދުމަތެކެވެ. މީގެ އިތުރުން އޭނާ އެ ރަށެއްގައި ވިޔަފާރި ކުރައްވާ ކ. ތުލުސްދޫ ޒުވާނުންގެ ރޫހުގެ ބޯޑް މެމްބަރުކަން ވެސް ކުރައްވަ އެވެ.\nއުފަން ރަށް ނޫނަސް ވައިކަރަދޫ ދާއިރާގެ ރަށްރަށާއި އާއްމުން އޭނާ އަށް ވަރަށް ފަރިތަ އެވެ. އެ ރަށްރަށުގެ ހާލަތު އެނގިވަޑައިގަނެ އެވެ. ހާއްސަކޮށް މިދިޔަ ފަސް އަހަރު ސިޔާސީ ގޮތުން މި ދާއިރާގައި ކުރެއްވި މަސައްކަތުންނެވެ. އެހެންވެ އެ ދާއިރާ އަށް ހިދުމަތްކުރެއްވުމުގެ ފުރުސަތު އޮތް ކަމަށް ގަބޫލުކުރައްވަ އެވެ. ފުރުސަތު ލިބިވަޑައިގެންފި ނަމަ ނަތީޖާ ނެރުއްވާނެ އެވެ.\nMoosa Nizar Ibrahim\nJP Keyodhoo Dhaairaa View Profile


Rape mahsala kuriyahdhaa gothaa medhu Aneesa ge kanboduvun | Jazeera\tރޭޕްގެ މައްސަލަތަކުގައި އަނިީސާގެ ކަންބޮޑުވުތަކެއް! - Jazeera\nރޭޕް މައްސަލަ މިފަހަރުވެސް ނިމިގެންދާނީ އަންހެން މީހާ ގޯސް ވެގެން: އަނީސާ\nއުމްނާ އިސްމާޢިލް April 18, 2021 75 views0\nދާދި ފަހުން މާލޭގައި ބަޔަކު އަންހެނަކު ރޭޕްކުރި މައްސަލަ ނިމިގެންދާނީ ރޭޕްގެ ޝިކާރައަކަށްވި އަންހެން މީހާ ގޯސްވެގެން ކަމަށް ވިދާޅުވެ ގައުމީ އިނާމާ ބެހޭ ކޮމިޓީގެ ޗެއާޕާސަން އަނީސާ އަހުމަދު ކަންބޮޑުވުން ފާޅުކުރައްވައިފި އެވެ.\nމިމަހުގެ 16 ވަނަ ދުވަހު މާލޭގައި އަންހެނަކު އުފުލާލައިގެން ގޮސް ގަދަކަމުން ގެއަކަށް ވެއްދުމަށްފަހު ރޭޕް ކުރި މައްސަލައާއި ގުޅިގެން އާއްމުންދަނީ ކަންބޮޑުވުން ފާޅުކުރަމުންނެވެ.\nމި ހާދިސާއާއި ގުޅިގެން އަނީސާ ކުރެއްވި ޓުވީޓެއްގައި ވިދާޅުވީ މި މައްސަލައިގައި ވެސް ކުށްވެރިވާނީ ރޭޕް ކުރި މީހުންގެ ބަދަލުގައި ޝިކާރައަކަށްވީ އަންހެން މީހާ ކަމަށެވެ. އަނީސާ ވިދާޅުވީ ރޭޕަށް މަގުފަހިކުރުވީ އަންހެން މީހާ ލައިގެން ހުރި ހެދުމެއްގެ ސަބަބުން ކަމަށާއި، އެކަނި ރޭގަނޑުގެ ވަގުތެއްގައި މަގުމައްޗަށް ނުކުތުމުން ކަމަށް ބުނެ، މި މައްސަލަ ވެސް އޮއްބާލާނެ ކަމަށެވެ.\nއަނީސާ ވިދާޅުވި ފަދައިން ރޭޕްގެ ގިނަ ކޭސްތައް ނިމިގެންދަނީ ޖިންސީ ގޯނާއާއި ފުރައްސާރަ އަދި ރޭޕްގެ ޝިކާރައަކަށްވާ މީހާގެ އަބުރު ކަތިލާ، ވޭން ތަހައްމަލު ކުރަމުންދާ މީހާ ކުށްވެރިވެގެންނެވެ. އަދި ކުށްކުރާ މީހުންނަށް އަދަބު ނުދެވި މުޖުތަމައަށް ދޫވެފައި ތިބުމަކީ އާއްމު ކަމެކެވެ. ޒިންމާދާރު މަގާމުތަކުގައި ތިބޭ މީހުންނަށް ޖިންސީ ކުށުގެ ތުހުމަތު ކުރެވުނު ކަމުގައި ވިޔަސް، ގިނަ ފަހަރު އެފަދަ މައްސަލަތައް ކުރިއަކަށް ނުދެއެވެ. އަދި އެ އަނިޔާ ތަހައްމަލު ކުރާ ފަރާތަކަށް އިންސާފެއް ނުލިބެއެވެ.\nޖިންސީ އަނިޔާގެ މައްސަލަތަށް ފެށޭ ހިސާބަކީ މިއީ!\nމިފަދަ ޖިންސީ ކުށުގެ މައްސަލަތަކާއި ގުޅިގެން އެދެވޭ އަދަބު ނުދެވުމާއި ގުޅިގެން އާއްމުން އެތައް ފަހަރަކު ކަންބޮޑުވުން ފާޅުކޮށް މަގުމައްޗަށް ވެސް ނުކުތެވެ.


ފުލުހުން ރައްޔިތުންނަށް ލާއިންސާނީ އަނިޔާކުރުން މިވަނީ އަނެއްކާވެސް ހައްދު ފަހަނައަޅައި ގޮސްފައި – އިންތި – Maldivian Democratic Party\nފުލުހުން ރައްޔިތުންނަށް ލާއިންސާނީ އަނިޔާކުރުން މިވަނީ އަނެއްކާވެސް ހައްދު ފަހަނައަޅައި ގޮސްފައި – އިންތި\nބާޣީ ފުލުހުން އަނިޔާވެރިކަމާއެކު ގދ.ތިނަދޫން މީހުން ހައްޔަރުކުރަމުންދާ ކަމަށް އިންތި ވިދާޅުވި\nފުލުހުން ރައްޔިތުންނަށް ލާއިންސާނީ އަނިޔާކުރުން މިވަނީ އަނެއްކާވެސް ހައްދު ފަހަނައަޅައި ގޮސްފައި ކަމުގައި ދިވެހިރައްޔިތުންގެ ޑިމޮކްރެޓިކް ޕާޓީ (އެމްޑީޕީ) ގެ ސްޕޯކްސްޕާސަން އިމްތިޔާޒް ފަހުމީ (އިންތި) ވިދާޅުވެއްޖެއެވެ.\nއެމްޑީޕީ އޮފީހުގައި މިއަދު ހަވީރު ބޭއްވި ނޫސް ކޮންފަރެންސެއްގައި އިންތި ވިދާޅުވީ ރާއްޖޭގައި ކުރިންސުރެވެސް ފުލުހުންގެ ފަރާތުން ބޮޑެތި އަނިޔާތަކެއް ރައްޔިތުންނަށް ލިބެމުން ދިޔަ ކަމަށެވެ. އަދި އެ އަނިޔާތަކަށް ހުއްޓުމެއް އައީ އެމްޑީޕީގެ ސަރުކާރުގައި ކަމަށް ވެސް އިންތި ވިދާޅުވިއެވެ.\n” އަޅުގަނޑުމެންނަށް ފުލުހުންގެ ފަރާތުން ވަރަށް ބޮޑެތި ލާ އިންސާނީ އަނިޔާތައް ގައުމުގެ ތާރީޚުން، ކުރީގެ ސަގާފަތުން ފެށިގެން އަދި މިއަދުވެސް، މިފެންނަމުންދަނީ. މި އަނިޔާކުރުމަށް ކުޑަ ހުއްޓުމެއް އައިސްފައި މިވަނީ އަޅުގަނޑުމެން އެމްޑީޕީގެ ސަރުކާރު އައިސްގެން. އެމްޑީޕީގެ ސަރުކާރު ހިނގަމުން ދިޔަ ދުވަސްކޮޅު،3އަހަރެއްގެ ތެރޭގައި ފުލުހުންކުރާ ލާއިންސާނީ އަނިޔާތައް އިރާދަކުރެއްވީތީ އަޅުގަނޑުމެން ވާނީ ހުއްޓުމަކަށް ގެނެސްފައި. އެހެން ނަމަވެސް އަޅުގަނޑުމެންގެ ވެރިކަން ބަޣާވާތަކުން ފޭރިގަތުމަށްފަހު އަނެއްކާވެސް އެންމެ ކުރިން ކުރި ގޮތަށް މީހުންނަށް ލާއިންސާނީ އަނިޔާކުރުން މިވަނީ ހައްދު ފަހަނައަޅައި ގޮއްސަ.” އިންތި ވިދާޅުވިއެވެ. ” މި ވާހަކަ މިއަދު އަޅުގަނޑު ދައްކާ އިރުގައި، މިހާރު ވެސް ގދ.ތިނަދޫގައި ފުލުހުން ގޮސް 8 މީހަކު ވަރަށް އާބިޓަރީ ގޮތެއްގައި ވަނީ ހައްޔަރުކޮށްފަ. އެހެން ވީމާ މިއީ ރައްޔިތުންނަށް ކުރާ ވަރަށް ބޮޑު ބޭއިންސާފް އަނިޔާތަކެއް.”\nފުލުހުންނަކީ ރައްޔިތުން ބިރުގަންނަ ބަޔަކަށް ހަދާނޭ ކަމަށް ބާޣީ ސަރުކާރުގެ ހޯމް މިނިސްޓަރ މުޙައްމަދު ޖަމީލް ވިދާޅުވި ކަމަށާއި، މިފަދަ ބަސްތަކުން އެ މީހުންނަކީ ވަރަށް ބިރުވެރި، މީހުންނަށް އަނިޔާކުރާނޭ ބައެއް ކަން އެނގޭ ކަމަށް އިންތި ވިދާޅުވިއެވެ. އެހެން ނަމަވެސް ފުލުހުންނަކީ ހަގީގަތުގައި ރައްޔިތުން ބިރުގަންނަން ޖެހޭނޭ ބައެއް ނޫން ކަމަށް ވެސް އިންތި ވިދާޅުވިއެވެ.\n“ފުލުހުންނަކީ ހަގީގަތުގައި ރައްޔިތުން ބިރުގަންނަން ޖެހޭނޭ ބައެއް ނޫން. އެއާ ޚިލާފަށް ފުލުހުން ފެނުނީމަ މީހުންނަށް އަމާންކަން ލިބެންޖެހޭނީ. އެއީ އަޅުގަނޑުމެން ރައްޔިތުން ގަބޫލުކުރާ ގޮތަކީ. މުޖުރިމަކު ވެސް ފުލުހުން ދެކެ އަސްލު ހަގީގަތުގައި ބިރުގަންނާކަށް ނުޖެހޭނެ. ސަބަބަކީ މުޖުރިމުން ވެސް ބިރުގަންނަން ޖެހޭނީ އެމީހަކު އަތްދަށުވުމަށްފަހު ތަޅައި އަނިޔާކޮށްފާނެތީވެ. ގާނޫނީ ގޮތުގައި ހުންނަ މީހަކު އެއީ ހަގީގަތުގައި ބިރެއް ގަންނަން ޖެހޭނެ މީހެއް ނޫން. އެމީހަކަށް އިނގޭނެ ގާނޫނީ ހަމަތަކުގެ މަތިން އަދަބު ލިބެންޏާ އެ އަދަބު އެއީ ލިބެންޖެހޭނެ އެއްޗެއްކަން. އެއް އިންސާނަކު އަނެއް އިންސާނަކު ދެކެ ބިރުގަންނާނީ ހަގީގަތުގައި އަނިޔާކޮށްފާނޭތީވެ. އެހެންވީމާ ފުލުހުންނަކީ މީހުން ބިރުގަންނަން ޖެހޭނޭ ބަޔަކަށް ވެގެން ނުވާނެ.” އިންތި ވިދާޅުވިއެވެ.\nފުލުހުން އަނިޔާކުރާކަން ވަރަށް ފާޅުކަންބޮޑު ގޮތެއްގައި ވީޑިއޯ ކުރެވިގެން މިމަހުގެ 8 ވަނަ ދުވަހާއި7ވަނަ ދުވަހު ފެނިފައިވާ ކަމަށް އިންތި ވިދާޅުވިއެވެ. އެންމެ ފުރަތަމަ7ވަނަ ދުވަހު ހެނދުނު މިއުޓިނީ ކުރި ފުލުހުން ވަނީ އެންމެންގެ ކުރިމަތީގައި ރައްޔިތުންނަށް އެތައް ގިނަގުނަ އަނިޔާތަކެއް ކޮށްފައި ކަމަށާއި، “މީހުން ގައިގައި މުގުރުންތަޅައި، އަސޭމިރުސް ދުން ޖަހައި، މިފަދަ ވަރަށް ބޮޑެތި އަނިޔާތަކެއް ކޮށް މީހުން ހޮސްޕިޓަލުތަކުގައި އެޑްމިޓްކުރެވި ރާއްޖެއިން ބޭރުން ފަރުވާ ހޯދަން ދާންޖެހި މި ހުރިހާ ކަމެއް ކުރެވިފައިވާ” ކަމަށް އިންތި ވިދާޅުވިއެވެ. އަދި ފުލުހުންގެ “ބަހުރުވަ ހުންނަ ގޮތަކީ އިންސާނުންނާ މުޚާތަބުކުރަން ހުންނަ ބަހުރުވައެއް ނޫން” ކަމަށާއި، އެ ކަންކަމަކީ އަޅުގަނޑުމެން އިންސާނުންނަށް ވީތީ ކުށްވެރިކުރާ ކަންތައް” ކަމަށް އިންތި ވިދާޅުވިއެވެ.\n8 ވަނަ ދުވަހު ހިނގައިދިޔަ ކަންތައްތަކާއި ގުޅިގެން 23 މީހެއްގެ މައްސަލަ ޕީޖީއަށް ފޮނުވާފައިވާއިރު ފުލުހުން މީހުން މެރުމުގެ ގަސްދުގައި ބޮލަށް އަމާޒުކޮށް ރައްޔިތުންނަށް ދިން އަނިޔާތައް ބަލާނޭ ފަރާތެއް ނެތް ކަމީ ހިތާމަކުރަންޖެހޭ ކަމެއް ކަމަށް އިންތި ވިދާޅުވިއެވެ. އަދި އެ އިން އެއްވެސް މައްސަލައެއް ބެލިފައި ނެތް އިރު، ބަޣާވާތް ގެނައި ފުލުހުންގެ މައްސަލަ ވެސް ބެލިފައި ނެތް ކަމަށް އިންތި ވިދާޅުވިއެވެ.\nމީގެ އިތުރުން މާދަމާ އެ ފާހަގަކުރަނީ މިފަދަ އަނިޔާތަކާއި ދެކޮޅު ދުވަސް ކަމަށާއި، އެ ކަމުގައި ވަރަށް ގިނަ ފަރާތްތަކެއްގެ އެއްބާރުލުން ލިބެމުންދާ ކަމަށް އިންތި ވިދާޅުވިއެވެ.


Beynun nethigen ukaalaa annaunah vaa goi ingeytha?\nވިޔަފާރި - އުކާލާ ހެދުން\nބޭނުން ނެތިގެން އުކާލާ އަންނައުނަށް ހަދާ ގޮތް އިނގޭތަ؟\nބޭނުން ނެތިގެން އުކާލާ އަންނައުނުތައް އިންޑިއާ އަށް ފޮނުވަނީ\nކ. މާލެ 29 ޖުލައި 2018 | އާދީއްތަ 11:19 2,615\nބޭނުންނެތިގެން އުކާލާފައިވާ އަންނައުނު - ބީބީސީ\nހުޅަނގުގެ ޤައުމުތަކުގައި އާންމު ގޮތެއްގައި ބޭނުން ނު ކުރާ އަންނައުނު އެކި ޗެރިޓީތަކަށް ހަދިޔާ ކުރެއެވެ. އަދި އެ ޗެރިޓީތަކުގައި ހަރަކާތްތެރިވާ މީހުން ފަޤީރުންނަށް އެ އަންނައުނުތައް ބަހައެވެ.\nއެހެން ނަމަވެސް އެ ޤައުމުތަކުން ބޭނުން ނެތިގެން އުކާލާ އަންނައުނުތައް އިންޑިއާ އަށް ފޮނުވައެވެ. އެންމެ ގިނައިން އެކަހަލަ އަންނައުނުތައް ފޮނުވަނީ އިންޑިއާގެ ސިޓީއެއް ކަމަށްވާ ޕަނީފަތު އަށެވެ.\nކޮންމެ ދުވަހަކު ވެސް އެތައް ހާސް ޓަނުގެ ހެދުން އެމެރިކާ އާއި އިނގިރޭސިވިލާތުން އެ ސިޓީއަށް ފޮނުވައެވެ.\nއިންޑިއާއަށް އިމްޕޯޓް ކުރާ އަންނައުނުތައް ދެ ކެޓަގަރީއެއްގެ ދަށުން އިމްޕޯޓް ކުރެވިގެންދެއެވެ. އެއީ "މިއުޓިލޭޓަޑް" އާއި "ވެއާރަބަލް" ކެޓަގަރީއެވެ. "ވެއާރަބަލް" ކެޓަގަރީގެ ދަށުން އަންނައުނު އިމްޕޯޓް ކުރާ ފަރާތްތަކުން އިންޑިއާގެ ސަރުކާރުން ލައިސެންސް ބޭނުންވެއެވެ. އަދި އެ ޤައުމުގެ ސަރުކާރުން ލައިސެންސް ދޫކުރަނީ އަންނައުނުތައް ގެންނަ ފަރާތްތަކުން އިންޑިއާގައި އެ އަންނައުނުތައް ނުވިއްކާ ރީއެކްސްޕޯޓް ކުރާނެ ކަމުގެ ޔަޤީންކަން ދިނުމުންނެވެ.\nއެހެން ނަމަވެސް "މިއުޓިލޭޓަޑް" ކެޓަގަރީގެ ދަށުން އަންނައުނު އިމްޕޯޓްކުރާ ފަރާތްތަކަށް ލައިސެންސްއެއް ބޭނުމެއް ނުވާނެއެވެ. އެ ކެޓަގަރީގެ ދަށުން އަންނައުނު ގެންނަ ފަރާތަކުން ބީބީސީއަށް ދިން އިންޓަވިއުއެއްގައި ބުނެފައި ވަނީ ފުރަތަމަ އެ ތަނަށް އަންނައުނުތައް ގެނައުމުން، އެ ކުންފުނީގައި މަސައްކަތް ކުރާ ލޭބަރުން އަންނައުނުތަކުގައި ހުންނަ ގޮށްތަކާއި ޒިބުތަކާއި ލޭބަލްތަކާ އެއްޗެހި ނައްޓާ ހަދާ ކަމަށެވެ. އަދި އެއަށް ފަހު އެ އަންނައުނުތަކުގެ ކުލަތައް ވަކިކޮށް ތަރުތީބު ކުރާ ކަމަށެވެ. .\nކުޑަ މެޝިނަކަށް ލުމަށް ފަހު އެ އަންނައުނުތައް ކުދި ކުރާ ކަމަށާއި އޭގެ ފަހުން ބޮޑު މެޝިނަކަށް އެ އަންނައުނުތައް ލުމަށް ފަހު ވޫލް، ސިލްކް، އަދި ކަފަ މެޝިނަށް ލުމަށް ފަހު ޕްރޮސެސް ކުރާ ކަމަށް އޭނާ ވަނީ ބުނެފައެވެ. އެ މެޝިންތަކުގެ ޒަރިއްޔާ އިން ރަޖާތައް އުފައްދައެވެ.\nއެ ރަޖާތައް ކުޑަ އަގުގައި ވިއްކަމުންދާއިރު ދިމާވާ އެކި ކާރިޘާތަކުގައި އެ ރަޖާތައް ބޭނުން ކުރުމުންދާ ކަމަށް ވެސް އެ މީހާ ބުންޏެވެ.\nދުނިޔޭގެ ނިސްބަތަށް ބަލާއިރު ބޭނުންކޮށްފައިވާ އަންނައުނުތައް އިމްޕޯޓް ކުރުމުގައި ޕާކިސްތާން އަދި ރަޝިއާއަށް ވުރެ ވެސް ކުރީގައި އުޅޭނީ އިންޑިއާއެވެ.


އިންގްލެންޑުން ދުނިޔޭގެ އެއް ވަނަ ބަލިކޮށްފި\nޢަލީ ޝަހީމް 12 އޮކްޓޯބަރ 20202ހަފްތާ\nޔޫއެފާ ނޭޝަންސް ލީގުގެ ގްރޫޕް އޭގެ ދެ ވަނަ ގްރޫޕްގައި ދުނިޔޭގެ ރޭންކިންގެ އެއް ވަނައިގައި އޮތް ބެލްޖިއަމް އަތުން ރޭ އިންގްލެންޑް މޮޅުވެއްޖެ އެވެ. އިނގިރޭސިވިލާތުގެ ވެމްބްލީ ސްޓޭޑިއަމްގައި ކުޅުނު މެޗުގައި އެޓީމުން ބެލްޖިއަމް ބަލިކުރީ 2-1 އިންނެވެ.\nދުނިޔޭގެ ރޭންކިންގެ އެއް ވަނައިގައި ބެލްޖިއަމް އޮތް އިރު އިންގްލެންޑް މިހާރު އޮތީ ހަތަރު ވަނައިގަ އެވެ. ބެލްޖިއަމާ ދެކޮޅަށް އިންގްލެންޑުން 2018 ވަނަ އަހަރުގެ ވޯލްޑް ކަޕްގައި ކުޅުނު ދެ މެޗުން ވެސް ވަނީ ބަލިވެފަ އެވެ. އެއީ ގްރޫޕް ސްޓޭޖުގައި ކުޅުނު މެޗާއި މުބާރާތުގެ ތިން ވަނަ ހޮވަން ކުޅުނު މެޗުންނެވެ. ވާދަވެރި މެޗެއްގައި އިންގްލެންޑަށް އެންމެ ފަހުން ބެލްޖިއަމް ބަލިކުރެވުނީ 1990 ވަނަ އަހަރުގެ ވޯލްޑް ކަޕްގަ އެވެ.\nރޭގެ މެޗުގެ ކުރީކޮޅު އިންގްލެންޑުން ރަނގަޅަށް ކުޅެމުން ދަނިކޮށް ބެލްޖިއަމުން ވަނީ އެޓީމަށް ލިބުނު ޕެނަލްޓީ ލީޑު ނަގައިފަ އެވެ. ރޮމެލޫ ލުކާކޫގެ ޕެނަލްޓީން ލީޑު ނެގުމަށް ފަހު ފުރަތަމަ ހާފުގެ ބާކީ ބައިގައި މޮޅަށް ކުޅެ ބެލްޖިއަމުން ވަނީ ލަނޑު ޖަހާނެ ފުރުސަތުތައް ތަނަވަސްކޮށްފަ އެވެ. އެކަމަކު ފުރަތަމަ ހާފު ނިމުމުގެ ކުރިން އިންގްލެންޑަށް ލިބުނު ޕެނަލްޓީ އަކުން މާކަސް ރަޝްފާޑް ވަނީ ނަތީޖާ ހަމަހަމަކޮށްފަ އެވެ. ރޭގެ މެޗަކީ އިންގްލެންޑް ޓީމަށް ޖެހިޖެހިގެން ރަޝްފާޑް ލަނޑު ޖަހައިދިން ހަތަރު ވަނަ މެޗެވެ. މެޗުގެ ދެ ވަނަ ހާފުގައި އިންގްލެންޑުން ވަނީ ކުޅުން އިތުރަށް ރަނގަޅުކޮށްފަ އެވެ. މެޗުގައި އިންގްލެންޑް މޮޅުވި ލަނޑު 64 ވަނަ މިނެޓުގައި ޖެހީ ޗެލްސީގެ މޭސަން މައުންޓް އެވެ. އޭރިޔާ ބޭރުން މައުންޓް ފޮނުވާލި ބޯޅަ ގޯލުގެ މަތީ ކަނަށް ވަނީ ބެލްޖިއަމަށް ކުޅޭ ޓޮޓެންހަމް ހޮޓްސްޕާސްގެ ޑިފެންޑަރު ޓޮބީ އަލްޑަވެއިރެލްޑްގެ ފައިގައި ޖެހިފައި މިސްރާބު ބަދަލުވެގެން ގޮހެވެ.\nމިއީ 2018 ވަނަ އަހަރުގެ ނޮވްމެބަރު މަހު ސްވިޒަލެންޑް އަތުން ބަލިވި ފަހުން ބެލްޖިއަމް މެޗަކުން ބަލިވި ފުރަތަމަ ފަހަރެވެ. އެޓީމުގެ ކޯޗު ރޮބާޓޯ މާޓިނޭޒްގެ ކޯޗުކަމުގައި ކުޅުނު 47 މެޗުގެ ތެރެއިން ބެލްޖިއަމް ބަލިވެފައިވަނީ އެންމެ ހަތަރު މެޗުންނެވެ.\nމެޗަށް ފަހު އިންގްލެންޑުގެ ކޯޗު ގަރެތު ސައުތުގޭޓް ބުނީ މޮޅާ އެކު ހަމަޖެހިލައިގެން ނުތިބޭނެ ކަމަށާއި، ރަނގަޅު ކުރަންވީ ކަންތައްތައް މެޗުން ފާހަގަވެފައިވާކަމަށެވެ. އެކަމަކު މުހިއްމު މޮޅެއް ލިބުމަކީ ކުރިއަށް ހުރި މެޗުތަކަށް ލިބުނު އުއްމީދެއް ކަމަށް ސައުތުގޭޓް ބުންޏެވެ.\n“އެންމެ މަތީ ފެންވަރުގެ މެޗެއް މި ކުޅުނީ. އަހަރެމެންގެ ޒުވާން ގިނަ ކުޅުންތެރިންތަކަކަށް މިއީ ވަރަށް ރަނގަޅު ތަޖުރިބާއެއް. މިކަހަލަ ބޮޑު މެޗެއްގައި ނުކުމެ އެ ކުޅުންތެރިން ނަތީޖާ ނެރެފި” ޒުވާން ގިނަ ކުޅުންތެރިންތަކެއް ހިމެނުނު އިންގްލެންޑް ޓީމުގެ ކޯޗު މެޗަށް ފަހު ބުންޏެވެ.\nމޮޅާ އެކު އިންގްލެންޑް ވަނީ ނޭޝަންސް ލީގުގައި އެޓީމު ހިމެނޭ ގްރޫޕްގެ އެއް ވަނަ އަށް އަރައިފަ އެވެ. ތިން މެޗުން ލިބުނު ހަތް ޕޮއިންޓާ އެކު އިންގްލެންޑް އެއް ވަނައިގައި އޮތްއިރު ބެލްޖިއަމް ދެ ވަނައިގައި އޮތީ ހަ ޕޮއިންޓް ލިބިގެންނެވެ. ތިން ވަނައިގައި އޮތް ޑެންމާކަށް ހަތަރު ޕޮއިންޓް ލިބިފައިވާއިރު ފުލުގައި އޮތް އައިސްލެންޑަށް ޕޮއިންޓެއް ނުލިބެ އެވެ.\nނޭޝަންސް ލީގުގައި މި ގްރޫޕްގެ މެޗުތައް ދެން އޮންނާނީ އަންނަ ބުދަ ދުވަހު އެވެ. އެދުވަހު އަމިއްލަ ދަނޑުގައި އިންގްލެންޑުން ޑެންމާކާ ދެކޮޅަށް ނުކުންނައިރު ރަށުން ބޭރުގައި ބެލްޖިއަމް ނުކުންނާނީ އައިސްލެންޑާ ދެކޮޅަށެވެ.\nއެކުވެރިކަމުގެ މެޗުތައް ކުޅޭތީ ފިފްޕްރޯ އިން ކަންބޮޑުވެއްޖެ\nއިޓަލީ – ނެދަލެންޑްސް އެއްވަރު، ޕޯޗުގަލް އާއި ފްރާންސް މޮޅުވެއްޖެ


Feyrun ithuruve, biruverikan boduvanee!?\nމިއަހަރު މިހާތަނަށް5ފޭރުމުގެ މަައްސަލައެއް---\nފޭރުން އިތުރުވެ، ބިރުވެރިކަން ބޮޑުވަނީ!؟\nފޭރުމަކީ މިހާރު ވަރަށް އާންމު ވެފައިވާ ކަމެކެވެ. ހާއްސަކޮށް މިކަހަލަ ހަލަބޮލި މާހައުލެއްގައި މިއީ ވަރަށް އާންމު ކަމެކެވެ. އެގޮތުން މިއަހަރުވެސް ފޭރުމުގެ ފަސް މައްސަލަ އެއް ރިޕޯޓުކޮށްފައިވާއިރު ގިނަ އަދަދެއްގެ ފައިސާތަކެއް ވަނީ މީހުން އަތުން ފޭރިގަނެފައެވެ.\nމިއަހަރު ފޭރިގެން ކުރި ރިޕޯޓުތައް:\nއިސްލާމިކް ބޭންކްގެ ހުޅުމާލޭ ބްރާންޗަށް ފިއުލް ސަޕްލައިން ޖަމާކުރަން ގެންދިޔަ ގިނަ އަދަދެއްގެ ފައިސާ ހިފައިގެން ދިޔަ މީހާގެ މޫނަށް ދިލަ ގަދަ ސްޕްރޭ އެއް ޖެހުމަށްފަހު ވަނީ ފޭރިގަނެފައެވެ. އެމައްސަލައި މީހަކު ހައްޔަރުކޯށްފައެއް ނުވެއެވެ.\nމާލޭގައި ޒިޔާރަތް މިސްކިތް ކައިރިން ހޮރައިޒަން ފިޝަރީޒްގެ 160،000 ރުފިޔާގެ ޗެކަކާއި އިތުރު ލިޔެކިޔުންތަކެއް ވަނީ ފޭރިގަނެފައެވެ. އެޗެކާއި ލިޔެކިޔުންތައް ފޭރިގަތީ އެ އަޅާފައި ހުރި ލެޕްޓޮޕް ދަބަސް ފޭރިގަނެގެން ކަމަށް ފުލުހުން ވަނީ ބުނެފައެވެ. އެމައްސަލައިގައި ވެސް މިހާތަނަށް މީހަކު ހައްޔަރުކޮށްފައެއް ނުވެއެވެ.\nހުޅުމާލޭގައި ހުންނަ "ރޫޓް" ނަމަކަށް ކިޔާ ފިހާރައިން ބޭންކަށް ޖަމާކުރަން ގެންދިޔަ ތިން ލައްކަ އަށް ވުރެ ގިނަ ރުފިޔާ، ސައިކަލެއްގައި މޫނު ނިވާކޮށްގެން ހުރި މީހަކު ވަޅިން ބިރުދެއްކުމަށް ފަހު ވަނީ ފޭރިގަތްފައެވެ. އެމައްސައިގައި މީހަކު އަދި ހައްޔަރުކޮށްފައެއް ނުވެއެވެ.\nމާލޭގައި މިމަހު 19 ވަނަ ދުވަހު ވެސް ވަނީ ގިނަ ފައިސާތަކެއް ބަޔަކު ފޭރިގަނެފައެވެ. ފުލުހުން ބުނިގޮތުގައި އެރުފިޔާތައް ފޭރިގަތީ ދެ ސައިކަލެއްގައި ދިޔަ ތިން މީހަކު ވަޅިން ބިރު ދެއްކުމަށް ފަހުއެވެ. 560،000 އަށް ވުރެ ގިނަ ރުފިޔާ އެރޭ މީހެއްގެ އަތުން ފޭރިގަނެފައިވާއިރު އަދި އެމައްސަލަ އާ ގުޅިގެން މީހަކު ހައްޔަރުކޮށްފައެއް ނުވެއެވެ.\nމާފަންނު އަޅިވިލާ މަގުން ހިނގާފައި ދިޔަ މީހެއްގެ އަތުން 840 ޑޮލަރު (ޑޮލަރު ގާތްގަނޑަކަށް 12،952 ރުފިޔާ) ފޭރިގަނެފައިވާއިރު އެމައްސަލައިގައި އުމުރުން 26 އަހަރުގެ ފިރިހެނަކާއި އުމުރުން 30 އަހަރުގެ ފިރިހެނެއް ވަނީ ހައްޔަރުކޮށްފައެވެ.\nމިދިޔަަ އަހަރުވެސް ފޭރުމުގެ ގިނަ މައްސަލަތަކެއްވަނީ ރިޕޯޓުކޮށްފައެވެ. އަދި ކުންފުނިތަކުން ޖަމާކުރަން ނުވަތަ ބޭންކުން ނަގައިގެން ގެންދާ ބޮޑެތި އަދަދުތަކުން ފައިސާ ފޭރުން ފަހަކަށް އައިސް ވަނީ އިތުރުވެފަ އެވެ. ފުލުހުން ވަނީ އެފަދަ ފައިސާގެ ބޮޑެތި މުއާމަލާތްތައް ކުރާއިރު ފުލުހުންގެ ސެކިއުރިޓީ ހޯދަން އިލްތިމާސް ވެސް ކޮށްފައެވެ. ފުލުހުންގެ އިލްތިމާސްތައް ގިނަވެގެންދިޔަ ނަމަވެސް ވަގުންނާއި ފޭރޭމީހުންގެ ނުރައްކާ އިންތިހާއަށް ބޮޑެވެ.\nމާލެ ހުޅުމާލެ ފޭރުން\nއިބޫ މިކަމަ ކުރާނީ ކޮންކަމެއްތޯ..\nބޮޑެތި އަދަދުން ރުފިޔާ ފޭރުމުގައި އަޑިނޭނގޭ ބައެއް އަޅާހެން ވަރަށް ބޮޑަށް ތުހުމަތު ކުރެވޭ.\nތީ ތިކޮޅަށް އިނގޭވަރު.. ތިޔަށް ވުރެ ގިނަ އިނގޭތޯ


Addu Gai Bappa Aku Eynaage Dharinnah Aniyaa Kuraa Mahssala Eh Fenmathi Vehjje - Vaguthu\nއައްޑޫގައި ބައްޕަޔަކު އޭނާގެ ދަރިންނަށް އަނިޔާ ކުރާ މައްސަލައެއް ފެންމަތިވެއްޖެ\nއައްޑޫ ސިޓީ ހުޅުދޫގައި ބައްޕަޔަކު އޭނާގެ ތިން އަންހެން ދަރިންނަށް އަނިޔާ ކުރާ މައްސަލައެއް ފެންމަތިވެއްޖެއެވެ.\n" ވަގުތަށް " ދިން އިންޓަވިޔުއެއްގައި އެކުދިންގެ މަންމަ ބުނީ ކުދިންނަށް އޭނާގެ ބައްޕަގެ ފަރާތުން އެކި ކަހަލަ ގެއްލުން ލިބެމުންދާތާ ތިން ވަރަކަށް އަހަރު ވެދާނެ ކަމަށެވެ.\nނަން ހާމަނުކުރުމަށް އެދި އެކުދިންގެ މަންމަ ބުނީ 2015 ވަނަ އަހަރުން ފެށިގެން އެކުދިންގެ ބައްޕަގެ ފަރާތުން ދަރިންނަށް އެކި ކަހަލަގެ ގެއްލުން ދެމުން ގެންދާ ކަމަށެވެ. އެގޮތުން ގަދަކަމުން ސިނގިރޭޓް ބުއިމަށް މަޖުބޫރު ކުރުވާ އެކަހެރިކޮށް ކޮޓަރީގައި ބަންދުކުރުމާއި އެކުދިންގެ އަންނައުނަށް ގެއްލުންދީ ހަނޑިހުތުރު ބަހުން ވާހަކަ ދައްކަން ދަސްކޮށްދޭ ކަމަށް ބުންޏެވެ.\n" އެކުދިންގެ ބައްޕަގެ ފަރާތުން އެކުދިންނަށް ވަރަށް ގެއްލުން ލިބޭ. ކުދިން ބުނޭ ބައްޕަ އެކުދިން ކޮޓަރިއަށްލާ ތަޅުލާ ވާހަކަވެސް. އަދި ގަދަކަމުން ސިނގިރޭޓް ތުންފަތުގައި ޖައްސާ ވާހަކަވެސް" އެކުދިންގެ މަންމަ ވަގުތަށް ބުނެފައިވެއެވެ.\nއަދި އެކުދިން ދިރިއުޅެމުންދާތަން ރޯކޮށްލާނެ ކަމުގެ އިންޒާރު އެކި ފަހަރު މަތިން ދީފައިވާ ކަމުގައިވެސް އެކުދިންގެ މަންމަ ބުނެފައިވެއެވެ.\nއަދި ކުރީގެ ފިރިމީހާއަކީ މަސްތުވާތަކެތި ބޭނުންކުރާ މީހެއް ކަމަށާއި އޭނާއާއި ކައިވެނިކޮށްގެން އުޅުން އިރު އެކި ކަހަލަ އަނިޔާތަކާއި ކުރިމަތިލާން ޖެހުން ކަމުގައިވެސް ކުދިންގެ މަންމަ " ވަގުތަށް " ކިޔާދިނެވެ.\n9 އަހަރުން ދަށުގެ ތިން އަންހެން ކުދިންނަށް ބައްޕަގެ ފަރާތުން އަނިޔާލިބެމުންދާއިރު އޭގެ ތެރެއިން9އަހަރުގެ އަންހެން ކުއްޖާއަކީ އޯޓިޒަމް ހުންނަ ކުއްޖެކެވެ.\nމި މައްސަލަ ޖެންޑާ މިނިސްޓްރީއާއި ފުލުންގެ އިތުރުން އެހެނިހެން ކަމާ ބެހޭ ވުޒާރާތަކަށް މީގެ ކުރިން އަންގާފައިވާއިރު އެ ވުޒާރާތަކުން މިކަމަށް އެދެވޭ އެއްބާރުލުމެއް ނުލިބޭ ކަމުގައި އެކުދިންގެ މަންމަ ބުނެފައިވެއެވެ.\nޖުލައި 11, 2018 18:58\nއިބުތިހާލަށް ކޮށްލި ވަރު ތީން ކުއްޖަކަށް ކޮށްނުލަނީސް ނޫހުގަ ތިވާހަކަޔަށް ކޮމެންޓެއް ޖަހާލާނެ މީހަކުވެސް ނުވާނެ، އަދި ޖެންޑާ އާއި ޕޮލިހުން އަޅާލާނެތަ؟؟\nޖުލައި 12, 2018 08:20\nއައްޑޫ އަކީ އަބަދުވެސް އަނިޔާގެ ތަނެއް. ދިވެހި ރާއްޖޭގައިވާ ނަރައަކީ އައްޑޫ. މަމިހުރީ ތިކަންތައް ވަރަށް ރަގަޅަށް ތަޖުރިބާ ކޮއްފާ. ކޮޕީ ގެޔަކީ ނަރަކަޔަށް ވުރެއް ވޭން ބޮޑު ތަނެއް. މަގޭ ހިތުގައި ލީ ލައްގަޑާއި ގައިގައި ލާފައިވާ ލައްގަޑު އަދިވެސް ނުފިލާ.7އަހަރުފާއިތުވެގެން ދިައިރު ފާރުގަނޑު ރަގަޅުވިނަމަވެސް ލަކުނަކަށް


» މަރުވަނީ ކީއްވެތޯއެވެ ؟ ތިބާއަށް ތިޔަ ދެވެނީ ކޮން ދިމާލަކަށްތޯއެވެ؟\nއަހަރެންނަށް އަދި ތިބާއަށްވެސް އަބަދަކު މިތާކު ނުހުރެވޭނެއެވެ. މަރަކީ ކޮންމެ މީހަކާވެސް ބައްދަލުވާނެ އެއްޗެކެވެ. އަހަރެންގެ ޢުމުރުން ބާކީ އޮތީ ދެތިން ފޮޅުވަތެވެ. ތިބާ އަހަރެންގެ ވަޞިއްޔަތް ހަނދުމަކުރާށެވެ.\n» ތިބާއަކީ ކާކު ހެއްޔެވެ؟\nއަހަރެންނަކީ މީހަކު ތާނަ އަކުރުން ލިޔެ ދިވެހި ބަހުން ވާހަކަ ދައްކާ މީހުންނަށް ވިސްނޭގޮތަށް ތައްޔާރުކޮށްފައިވާ ލިޔުމަކީމެވެ. އަހަރެންނަކީ މީހަކު ލިޔެފައިވާ ލިޔުމެއްކަމަށް، ދުނިޔޭގައި އުޅޭ ހަމަވިސްނޭ ކޮންމެ މީހަކުވެސް އެއްބަސް ވާނެއެވެ.\n» ނިޢުމަތްތަކުގެ ތެރެއިން - ޒުވާން ޢުމުރު\nއާދެ! އިންސާނާ ޚަލްޤު ކުރެއްވެވުމަށްފަހު ﷲ ތަޢާލާވަނީ އަދަދުނުކުރެވޭހާ ގިނަގުނަ ނިޢުމަތްތަކެއް އޭނާއަށް ދެއްވަވާފައެވެ. އެ ނިޢުމަތްތަކާމެދު ވިސްނައި، އޭގެ އަގުވަޒަންކޮށް، އޭގެ ބޭނުން ﷲ އެންގެވި ގޮތަށް ހިފައި، އެ ނިޢުމަތް ދެއްވިކަމަށްޓަކާ އެއިލާހަށް ޝުކުރު އަދާކުރަނީ ކޮންބައެއްތޯ ބެއްލެވުމަށްޓަކައެވެ.\n» އަހަރެމެން މިތިބީ އީމާންވެގެންނޭ ބުނަންޏާ (2)\nއޭ އީމާންވީ މީހުންނޭވެ! ތިމަންރަސްކަލާނގެ ތިޔަބައިމީހުންނަށް ދެއްވި ޙަލާލު ތަކެތީން ތިޔަބައިމީހުން ކައިއުޅޭށެވެ. އަދި ތިޔަބައިމީހުން ﷲ އަށް ޝުކުރުވެރިވާށެވެ. ތިޔަބައިމީހުން އެކަލާނގެއަށް ކިޔަމަންތެރިވެ އަޅުކަންކުރާ ކަމުގައި ވާނަމައެވެ."\n» އަހަރެންނަކީ މުސްލިމެކޭ ބުނާ ހިނދު..!\nއަހަރެންނަކީ މުސްލިމެކޭ ބުނާ ހިނދު..! އަހަރެންނަކީ ހުރިހާ ކަމެއް ފުރިހަމަވެފައިވާ މީހެއްކަމުގައި މާނައެއް ނުކުރެވޭނެއެވެ. ނަމަވެސް އަހަރެން ވަކީލު ކުރަނީ ފުރިހަމަވެވޮޑިގެންވާ ހަމައެކަނި ފަރާތް ކަމުގައިވާ ﷲ އަށެވެ.\n» ޓެސްޓް ދުވަސްވަރުގައި ބޭކާރުކުރާނޭ ހުސްވަގުތެއް ނެތެވެ.\nޓެސްޓް ވިލޭރޭގައި ޓެސްޓަށް ރަނގަޅަށް ތައްޔާރު ނުވެވޭކަން އިހުސާސްކުރެވިފައިވާ ހާލު ކިޔަވާކުއްޖެއްގެ ލޮލަކަށް ނިންޖެއް ނާންނާއެވެ. ހިތަކަށް ހަމަޖެހުމެއް ނުލިބޭނެއެވެ. އެނދުމައްޗާއި ބާލީހާ އޭނާއަކަށް އަރާމެއް ނުވާނެއެވެ. އެހެނީ ކިޔަވާކުއްޖާ އެދެނީ ކާމިޔާބަށެވެ. ތަރައްޤީއަށެވެ. ކުރިއެރުމަށެވެ.\n» އަހަރެމެން މިތިބީ އީމާންވެގެންނޭ ބުނަންޏާ (1)\n"ހަމަކަށަވަރުން ކެތްތެރީންނާއެކު ﷲ ވޮޑިގެންވެއެވެ." އޮތް ބަސްފުޅުގެ މުރާދަކީ ކެތްތެރީންނަށް ﷲ ތަޢާލާ މަދަދުދެއްވާ އެހީތެރިވެވޮޑިގަންނަވާނޭ ވާހަކައެވެ. އަދި އިލާހީ ރަޙުމަތް އަބަދުވެސް ކެތްތެރީންނާއި އެކުގައި ވާނޭ ވާހަކައެވެ.\n» އެކުވެރިޔާގެ ޙައްޤުގައި..!\n» އިސްލާމްދީނަކީ ބުއްދިޔަށް ވިސްނޭ ގޮތްހެއްޔެވެ.؟\nޝައްކެވެސް ނެތްގޮތުގައި އިންސާނުންނަށް މިދުނިޔޭގައިވާ ހަޤީގަތްތަކާއި މެދުވިސްނާ ފިކުރުކުރުމަށް ކިރީތި ޤުރުއާނުގައި މާތްﷲ އަންގާވާފައި ވެއެވެ. އެހެންނަމަވެސް ޤަބޫލު ކުރަންޖެހޭ ޙަޤީޤަތަކީ ތިމާގެ ބުއްދިން ނުވަތަ ގިނަބަޔަކަށް ވިސްނޭގޮތަށް ދުނިޔޭގެ ކަންކަން ނިންމިނަމަވެސް ، މާތްވެގެންވާ އިސްލާމް ދީނުގެ ކަންތައްތަކެއް އެގޮތަށް ނުނިންމޭނެކަމެވެ.\n» އަޅުގަނޑުމެން ބައިބައި ވާންވީ އެއްވެސް ސަބަބެއް އެބައޮތްހެއްޔެވެ؟؟\nހުރިހާއެންމެންވެސް ލޯބިކުރަނީ ފުޓްބޯޅަކުޅޭށެވެ. ކޮންމެމީހަކުވެސް ސަޕޯރޓްކުރަނީ ވަކިޓީމަކަށެވެ. ކޮންމެ ޓީމަކުންވެސް ކޯޗެއްނެރެގެން އެމީހުންގެ ޓީމުގެ ހުރި ހުނަރުދައްކަން މަސައްކަތް ކުރާތީފެނެއެވެ. ބައެއްޓީމުތަކުން ރެފްރީއަށް ކުށެއް ކުރެވޭ އިރަށް ދަނޑުން ފަބައިގެން ދިޔައީމާ ފުޓްބޯޅަކުޅޭނީ ކިހިނަކުން ހެއްޔެވެ.


"Verikamugai Yameen dhehkevi saabithukamah saabas hahgu"\nއިންތިހާބު ނާކާމިޔާބުވުމާ ގުޅިގެން ރައީސް ޔާމީން ގައުމާ މުހާތަބު ކުރައްވަނީ -- ފައިލް ފޮޓޯ: ރައީސް އޮފީސް\nކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ވެރިކަމުގައި އެތެރެއިންނާއި ބޭރުން ކުރިމަތިވެވަޑައިގެންނެވި ގިނަ ގޮންޖެހުންތަކުގައި އެމަނިކުފާނު ދެއްކެވި ސާބިތު ކަމަށް އެމަނިކުފާނުގެ ފުރަތަމަ ނައިބު ރައީސް ޑރ. މުހައްމަދު ޖަމީލް އަހުމަދު ސާބަސް ދެއްވައިފި އެވެ.\nރައީސް ޔާމީނަށް 2013 ވަނަ އަހަރުގެ ރިޔާސީ އިންތިހާބު ކާމިޔާބުކޮށް ދިނުމުގައި ރަނިންން މޭޓެއްގެ ހައިސިއްޔަތުން އިސް ދައުރެއް އަދާކުރެއްވި ޑރ. ޖަމީލް ވިދާޅުވީ ވެރިކަމަކީ ބިޔަ ބޮޑު މަސްއޫލިއްޔަތެއް ކަމަށާއި ފަސޭހަ ވަގުތުތައް މަދުވެފައި ނުތަނަވަސްވެ ހާސްވާ ވަގުތުތައް ގިނަވާނެ ކަމަށެވެ.\n"އެންމެ ގިނަ ގޮންޖެހުންތައް ކުރިމަތިވި އެއް ވެރިޔަކީ ރައީސް ޔާމީން. ބޭރުންނާއި އެންމެން އިދިކޮޅުގައި. އެންމެ ފަހުން މުއައްސަސާތައްވެސް،" ޔާމީން ރައީސްކަމުގެ ހުވާކުރެއްވިއިރުގެ ފޮޓޯއަކާއެކު ކުރެއްވި ޓްވީޓެއްގައި ޖަމީލް ވިދާޅުވި އެވެ.\n"ދެއްކެވި ސާބިތުކަމަށް ސާބަސް ހައްގު."\nފުޅާ ކޯލިޝަނެއްގެ ތެރެއިން ވެރިކަމަށް ވަޑައިގެންނެވި ނަމަވެސް، ރައީސް ޔާމީންގެ ދައުރުގައި އެމަނިކުފާނަށް ބޮޑެތި ޕްރެޝަރުތައް ކުރިމަތިވެވަޑައިގެންނެވި އެވެ. ކޯލިޝަން ރުޅިގެން ދިޔުމަށްފަހު، ސަރުކާރަށް ކުރިމަތިވި ޕްރެޝަރާއެކު ރާއްޖޭގެ ހުރިހާ ސިޔާސީ ލީޑަރުންނަށް އެކި ތުހުމަތުތަކުގައި ޖަލަށްލެވުނެވެ. އެމަނިކުފާނުގެ ބޭބޭފުޅު އަދި ކުރީގެ ރައީސް މައުމޫން އަބްދުލްގައްޔޫމްވެސް އިދިކޮޅާ ގުޅިވަޑައިގެން، ރައްޔިތުންގެ މަޖިލީހުގެ މެޖޯރިޓީ ވެސް އޭރު ވެރިކަމުގައިއޮތް ޕީޕީއެމަށް ގެއްލުނެވެ.\nއަދި އޭރު ޖަލުގައި ތިއްބެވި ސިޔާސީ ލީޑަރުން މިނިވަންކުރުމަށް ސުޕްރީމް ކޯޓުން ކުއްލި ގޮތަކަށް ނެރުނު އަމުރާއެކު، ރައީސް ޔާމީން ވަނީ ކުއްލި ހާލަތު އިއުލާނުކުރައްވައި، ދެ ފަނޑިޔާރުން ހައްޔަރުކޮށްފަ އެވެ. އެއާއެކު އެންމެ މަތީ ކޯޓުގެ އެ އަމުރު ފަހުން ވަނީ ބާތިލުކޮށްފަ އެވެ.\nސިޔާސީ ގޮތުން ކުރިމަތިވެވަޑައިގެންނެވި ހަމަނުޖެހުމުގެ އިތުރުން، ރާއްޖޭގެ ތާރީހުގައި ހިނގި އެންމެ ބޮޑު ހިޔާނާތުގެ ހިޔަނިވެސް ރައީސް ޔާމީނަށް ވަނީ އެޅިފަ އެވެ. އެމަނިކުފާނު އެންމެ އިތުބާރު ކުރެއްވި ކުރީގެ ނައިބު ރައީސް އަހުމަދު އަދީބު އަބްދުލްޣަފޫރު އިސްވެ ހިންގި އެ ހިޔާނާތުގެ ތެރެއިން، އެ މަނިކުފާނު އަވަހާރަކޮށްލުމަށް ރިޔާސީ ލޯންޗު ކޮޅުގައި އެއްޗެއް ގޮއްވާލި އެވެ. އެ ހަމަލާއިން އެމަނިކުފާނު ސަލާމަތްވީ އެވެ.\nނަމަވެސް، 2018 ވަނަ އަހަރުގެ ރިޔާސީ އިންތިހާބާ ބޮޑު ނާކާމިޔާބީއަކާ ކުރިމަތިވެވަޑައިގެންނެވި ޔާމީން މިހާރު ހުންނެވީ އެމްއެމްޕީއާރުސީގެ ހިޔާނާތާ ގުޅޭ މަނީ ލޯންޑަރިންގެ ކުށް ސާބިތުވެ، ފަސް އަހަރުގެ ޖަލު ހުކުމެއްގަ އެވެ.\nމިދިޔަ ހަފްތާގައި، ކަފާލާތުގެ ދަށުން މިނިވަންކޮށްދިނުމަށް އެދިވަޑައިގެން ހައި ކޯޓަށް ހުށަހެޅި މައްސަލާގައިވެސް ކޯޓުން ހުކުމްކުރީ އެމަނިކުފާނާ ދެކޮޅަށެވެ.\nވެރިކަމަކީ ބިޔަ ބޮޑު މަސްޢޫލިއްޔަތެއް. ފަސޭހަ ވަގުތުތައް މަދުވެފައި ނުތަނަވަސްވެ ހާސްވާ ވަގުތުތައް ގިނަވާނެ. އެންމެ ގިނަ ގޮންޖެހުންތައް ކުރިމަތިވި އެއް ވެރިޔަކީ ރައީސް ޔާމީން.\nރައީސް އަބްދުﷲ ޔާމީން ޕީޕީއެމް ރައްޔިތުންގެ މަޖިލިސް + ޑރ. މުހައްމަދު ޖަމީލް އަހުމަދު 1 ފެބުރުއަރީގެ އަމުރު


ޕަބްލިޝްކުރި ތާރީޚް: 29 މާރިޗު 2021\nކަލާފާނު ސްކޫލްގައި ހާއްސަ އެހީއަށް ބޭނުންވާ ކުދިންގެ 01 ފާހާނާ ހެދުމުގެ މަސައްކަތް އަމިއްލަ ތަކެތީގައި ކޮށްދޭނެ ފަރާތެއް ހޯދުމަށް\nއިޢުލާން ނަންބަރ: IUL)22-G/22/2021/81)\nކަލާފާނު ސްކޫލްގައި ހާއްސަ އެހީއަށް ބޭނުންވާ ކުދިންގެ 01 ފާހާނާ ހެދުމުގެ މަސައްކަތް އަމިއްލަ ތަކެތީގައި ކޮށްދޭނެ ފަރާތެއް ހޯދުމަށް ކުރި3ވަނަ އިޢުލާން (IUL)22-G/22/2021/42 އާއި ގުޅިގެން ދެވިފައިވާ މަޢުލޫމާތު ދިމާނުވުމާއި ގުޅިގެން، އަލުން ބީލަން ހުށަހެޅުމުގެ ފުރުސަތު އަލުން ހުޅުވާލަމެވެ. މި މަސައްކަތައް ކުރިމަތިލާ ފަރާތްތަކުގައި ހުންނަންޖެހޭ ޝަރުތުތައް ބީލަން ފޮތުގައި ބަޔާން ކުރެވިފައިވާނެއެވެ.\nމި ޕްރޮޖެކްޓަށް ބީލަން ހުށަހެޅޭނީ މިނިސްޓްރީ އޮފް އިކޮނޮމިކް ޑިވޮލަޕްމެންޓްގެ ލިޔުން ޢިމާރާތްކުރުމުގެ ޢަމަލީ މަސައްކަތްކުރާ ފަރާތްތަކުގެ ހުއްދަ ލިޔުން އޮތް ދިވެހި ވިޔަފާރިތަކަށެވެ. އަދި މިމަސައްކަތައް ކުރިމަތިލާ ފަރާތްތަކުގައި ހުންނަންޖެހޭ އިތުރު ޝަރުތުތައް ބީލަން ފޮތުގައި ބަޔާން ކުރެވިފައިވާނެއެވެ.\nމި ޕްރޮޖެކްޓްގައި ރަޖިސްޓްރީ ކުރުމަށް 29 މާރިޗް 2021 އިން 04 އޭޕްރީލް 2021 ގެ ނިޔަލަށް ތިރީގައިވާ ލިންކު މެދުވެރިކޮށް ފޯމް ހުށަހެޅުއްވުމަށް ރަޖިސްޓްރީ ކޮށްދެވޭނެއެވެ. ބީލަން ހުށަހެޅޭނީ މި މުއްދަތުގައި ރަޖިސްޓްރީ ކުރާ ފަރާތްތަކަށެވެ.\nޕްރޮޖެކްޓްގެ ބިޑް ސެކިއުރިޓީގެ ގޮތުގައި 10,000ރ(ދިހަހާސް) ހުށަހަޅަންވާނެއެވެ. ބިޑް ސެކިއުރިޓީގެ މުއްދަތަކީ ބިޑް ހުޅުވާ ތާރީހުން ފެށިގެން 30 ދުވަހެވެ. ބިޑް ސެކިއުރިޓީ ހުށަހަޅަންޖެހޭ ގޮތް ބީލަން ފޮތުގައި ބަޔާންކޮށްފައި ވާނެއެވެ.\nމިމަސައްކަތާއި ބެހޭގޮތުން އެއްވެސް ސުވާލެއްވާނަމަ 05 އޭޕްރީލް 2021 ވަނަ ދުވަހުގެ 14:00 ގެ ކުރިން ތިރީގައިވާ އެޑްރެހަށް ލިޔުމުން ފޮނުއްވުންއެދެމެވެ.\nބިޑް ހުޅުވުން އޮންނާނީ 06 އޭޕްރީލް 2021 ވާ އަންގާރަ ދުވަހުގެ 11:00 ގައި މިނިސްޓްރީ އޮފް އެޑިޔުކޭޝަންގެ ފިޒިކަލް ފެސިލިޓީސް ޑެވެލޮޕްމެންޓް ސެކްޝަން (ވެލާނާގެ 8 ވަނަ ފަންގިފިލާ) ޖަލްސާކުރާ މާލަމުގައެވެ.